cyanic-selkie/wikianc huggingface dataset:
ߟߊ߬ߞߟߏ߬ߞߟߏ߬ߟߌ ߣߌ߫ ߟߊ߬ߟߐ߲߬ߠߌ߲߬ߦߊ߬ߟߌ ߛߌ߬ߟߡߊ߬ߦߊ ߘߐ߫
ߞߊ߬ߙߊ߲߬ߡߐ߮ ߟߐ߬ߦߌ߬ߟߊ ߛߌ߬ߟߡߊ߬ߦߊ ߓߟߏ߫
ߛߌ߬ߟߡߊ߬ߦߊ ߓߘߊ߫ ߟߊ߬ߟߐ߲߬ߣߌ߲߬ߦߊ߬ߟߌߟߊ ߟߎ߬ ߞߛߊߞߊ ߞߘߐߕߊ߫ ߓߊߏ߫߸ ߤ߭ߊߘߌߛߊ߫ ߛߌߦߊߡߊ߲߫ ߝߣߊ߫ ߦߋ߫ ߜߋ߲ߜߋ߲ߦߊߟߌ ߞߍ߫ ߟߴߊ߬ ߡߊ߬. ߊ߬ ߣߊ߬ߘߊ߫ ߞߋߟߊ ߟߊ߫ ߤ߭ߊߘߌߛߊ߫ ߘߐ߫ ߞߏ߫:: «إنَّ اللَّهَ وملائِكتَهُ حَتَّى النَّمْلَةَ فِي جُحْرِها وَحتّى‌ الْحُوتَ فِي الْبَحْرِ يُصَلُّونَ عَلى‌ مُعَلِّمِ النَّاس الْخَيْرَ.ߊߟߊ߫ ߣߴߊ߬ ߟߊ߫ ߡߟߊ߬ߞߊ ߟߎ߬ ߤߊߟߌ߫ ߡߣߍߡߣߍ ߤߊߟߌ߬ ߖߍ߯ߓߊ ߡߍ߲߫ ߠߎ߬ ߦߋ߫ ߞߐ߬ߓߊ ߟߎ߬ ߘߐ߫ ߸ ߏ߬ ߟߎ߬ ߓߍ߯ ߦߋ߫ ߕߌ߲ߞߌ߲ ߠߊ߫ ߡߐ߱ ߟߊ߬ߟߐ߲߬ߣߌ߲߬ߦߊ߬ߟߌߟߊ ߟߊ߫ ߤߙߊ ߟߊ߫ » ߊ߬ ߞߵߊ߬ ߝߐ߫ ߤ߭ߊߘߌߛ߳ߊ߫ ߜߘߍ߫ ߘߐ߫ ߞߏ߫: «ألا أُخْبِرُكُم بأجودِ الأجْوَدِ؟ اللَّه الأجْوَدُ الأجْوَدُ! «ألا أُخْبِرُكُم بأجودِ الأجْوَدِ؟ اللَّه الأجْوَدُ الأجْوَدُ! «ألا أُخْبِرُكُم بأجودِ الأجْوَدِ؟ اللَّه الأجْوَدُ الأجْوَدُ!» "ߦߊ߯ߟߊ߫ ߒ ߕߴߊߟߎ߫ ߖߊ߲߬ߖߏ߲߬ߦߊ߫ ߝߏߣߌ߲ߛߙߋ ߟߎ߬ ߘߐ߫ ߝߏߣߌ߲ߛߙߋ ߟߊ߫؟ ߊߟߊ߫ ߟߋ߬ ߝߏߣߌ߲ߛߙߋ ߟߎ߬ ߘߐ߫ ߝߏߣߌ߲ߛߙߋ ߘߌ߫! "ߦߊ߯ߟߊ߫ ߒ ߕߴߊߟߎ߫ ߖߊ߲߬ߖߏ߲߬ߦߊ߫ ߝߏߣߌ߲ߛߙߋ ߟߎ߬ ߘߐ߫ ߝߏߣߌ߲ߛߙߋ ߟߊ߫؟ ߊߟߊ߫ ߟߋ߬ ߝߏߣߌ߲ߛߙߋ ߟߎ߬ ߘߐ߫ ߝߏߣߌ߲ߛߙߋ ߘߌ߫! "ߦߊ߯ߟߊ߫ ߒ ߕߴߊߟߎ߫ ߖߊ߲߬ߖߏ߲߬ߦߊ߫ ߝߏߣߌ߲ߛߙߋ ߟߎ߬ ߘߐ߫ ߝߏߣߌ߲ߛߙߋ ߟߊ߫؟ ߊߟߊ߫ ߟߋ߬ ߝߏߣߌ߲ߛߙߋ ߟߎ߬ ߘߐ߫ ߝߏߣߌ߲ߛߙߋ ߘߌ߫!" عبد المؤمن الدمياطي، المتجر الرابح في ثواب العمل الصالح، صفحة:238.
ߞߐߡߊߛߙߋ ߟߎ߬
ߦߌߟߡߊ:ߛߌ߬ߟߡߊ߬ߦߊ ߟߐ߲ߣߌ߲ߦߊ ߦߌߟߡߊ:ߛߌ߬ߟߡߊ߬ߦߊ ߛߌ߲߬ߝߏ߲߬ߧߊ߬ߟߌ ߦߌߟߡߊ:ߘߌ߯ߣߊ ߟߞߊ߬ߙߊ߲߬ߠߌ߲
ߝߌ߬ߟߊ߬ߣߍ߲
ߛߙߋߕߋߕߋߦߊ߫ ߝߌ߬ߟߊ߬ߣߍ߲ ߞߘߐ: ߏ߬ ߟߋ ߛߙߋߕߋߕߋߦߊ ߘߴߌ ߣߍ߲߬ߞߎ߲ ߣߴߌ ߖߛߎ߬ߞߎ߲ ߠߊ߫ ߞߏ߫ ߝߋ߲߫ ߓߊ߬ߕߏ߬ߕߊ߫ ߕߎ߬ߢߊ߬ߡߊ߫ ߕߍ߫ ߡߊ߰ߙߌ߬ߓߊ ߞߐ߫ ،ߞߊ߬ ߕߍ߰ ߏ߬ ߞߊ߲߬ ߝߋߎ߫ ߞߊ߬ ߟߴߊ߬ ߟߊ߫ ߛߎߋ߯ ߞߏ߫ ߡߊ-ߏ-ߡߊ߬ ߕߍ߫ ߡߊ߰ߙߌ ߞߐ߫،ߏ߬ ߞߘߐ ߟߋ߬ ߞߏ߫ : ߓߊ߬ߕߏ߬ߕߊ߫ ߕߎ߬ߢߊ߬ߡߊ߫ ߕߴߦߋ߲߬ ߝߏ߫ ߊߟߊ߫… ߡߐ߱ ߟߎ߫ ߘߏ߲߬ ߦߋ߫ ߝߋ߲ ߡߍ߲ ߠߎ ߓߊ߬ߕߏ߬ ߟߊ߫ ߞߵߊߟߊ߫ ߕߏ߫ :ߖߏ߭ ߟߎ߬ ߘߐ߫ ،ߛߎ߭ ߟߎ߬ ߘߐ߫ ،ߦߙߌ ߟߎ߬ ߘߐ߫ ،ߞߓߊ ߟߎ߬ ߘߐ߫ ،ߥߟߊ߫ ߞߋ߲ߛߐ߲ ߠߎ߬ ߤߊߡߊ߲߫ ߏ߬ ߣߴߊ߬ ߢߐ߲߰ߘߐ ߟߎ߬ ߛߊ߫… ߏ߬ ߓߍ߯ ߡߣߊ߬ߡߣߊ ߟߋ߬ ߘߌ߫،ߦߏ߫ ߡߊ߰ߙߌ߬ߓߊ ߞߵߊ߬ ߘߊߟߌ߫ ߢߊ ߡߍ߲ ߞߏ߫ :ߏ߬ ߟߵߊ߬ ߦߌ߬ߘߊ߬ ߟߊ߫ ߞߏ߫ ߊߟߊ߫ ߟߋ߬ ߕߎ߬ߢߊ ߘߌ߫ ߸ߊ߬ ߣߌ߫ ߞߏ߫ ߊߟߎ߫ ߦߋ߫ ߝߋ߲ ߡߍ߲ ߓߊ߬ߕߏ߬ ߟߊ߫ ߞߵߊߟߊ߫ ߕߏ߫ ߏ߬ ߟߋ ߡߣߊ߬ߡߣߊ ߘߌ߫..» ߡߊ߬ߓߊߕߏ ߟ. ߆߂،ߣߌ߲߬ ߦߋ߫ ߛߙߋߕߋߕߋߦߊ߫ ߝߌ߬ߟߊ߬ߣߍ߲ ߞߘߐ ߘߌ߫ ߞߏ߫ ߡߊ-ߏ-ߡߊ߬ ߕߍ߫ ߡߊ߰ߙߌ ߞߐ߫ ،ߌ ߦߋ߫ ߛߙߋߕߋߕߋߦߊ ߏ߬ ߘߐߟߐ߲߫ ߘߍ߲߬ߞߣߍ߬ߦߊ߬ߟߌ ߣߌ߫ ߕߎ߬ߢߊ߬ߦߊ߬ߟߌ ߘߐ߫ ߞߏ߫ :ߝߋ߲߫ ߓߊ߬ߕߏ߬ߕߊ߫ ߕߴߦߋ߲߬ ߕߎ߬ߢߊ ߟߊ߫ ߝߏ߫ ߡߊ߰ߙߌ( ߞߋߟߋ߲߫) ߊ߬ ߣߌ߫ ߞߏ߫ ߡߐ߱ ߟߎ߬ ߦߋ߫ ߝߋ߲ ߡߍ߲ ߠߎ ߓߊ߬ߕߏ߬ ߟߊ߫ ߞߵߊߟߊ߫ ߕߏ߫ ߞߴߏ߬ ߓߍ߯ ߡߣߊ߬ߡߣߊ߫. ߛߙߋߕߋߕߋߦߊ߫ ߞߏ߫ ߡߊ߬ߡߊߘߌ߫ ߦߴߊ߬ ߟߊ߫ ߞߋߟߊ ߟߋ߬ ߘߌ߫ ،ߏ߬ ߞߘߐ߫ ߟߋ߬ : ߞߏ߫ ߌ ߛߙߋߕߋߕߋߦߊ߫ ߘߐ߬ߟߐ߲߬ߠߌ߲ ߣߌ߫ ߘߍ߲߬ߞߣߍ߬ߦߊ߬ߟߌ ߣߌ߫ ߕߎ߬ߢߊ߬ߦߊ߬ߟߌ ߘߐ߫ ߞߏ߫ : ߊ߬ߓߘߎߟߌ߬ ߡߎߕߐߟߌߓߌ߬ ߘߋ߲߫ ߊ߬ߓߘߎ߬ߟߊ߯ߤߌ߬ ߘߋ߲߫ ߡߊ߬ߡߊߘߌ߫ ߦߋ߫ ߡߊ߰ߙߌ߬ߓߊ ߟߊ߫ ߞߋߟߊ ߟߋ߬ ߘߌ߫ ߕߎ߬ߢߊ ߖߊ߯ߕߋ ߟߊ߫ ߞߊߕߙߍ߬ ߖߌ߲ߘߊ߲ߡߊ ߝߌ߬ߟߊ ߓߍ߯ ߡߊ߬ ߥߐ߬ߞߎߟߐ ߣߌ߫ ߡߐ߱ ߞߊ߬ߣߌ߲߬ ،ߊ߬ ߣߌ߫ ߞߏ߫ ߊ߬ߟߋ ߟߋ߬ ߟߊ߬ߝߐ߬ߓߊ߮ ߟߎ߬ ߞߎ߲߬ߘߏ߲ ߘߌ߫ ߟߊ߬ߝߐ߬ߓߊ߰ ߜߘߍ߫ ߕߍ߫ ߡߍ߲ ߞߐ߫( ߕߌ߲ߞߌ ߣߌ߫ ߖߐ ߦߴߊ߬ ߡߊ߬ ).
ߓߊߝߎߟߊߓߍ߫
ߓߊߝߎߟߊߓߍ߫ ߥߟߊ߫ ߓߊߝߌߟߊߓߍ߲߫ ߦߋ߫ ߡߊ߬ߟߌ ߛߏ ߣߴߊ߬ ߞߏ߲ߞߏ߫ ߞߊߝߓߏߟߏ߲ ߘߏ߫ ߟߋ߬ ߘߌ߫ ߡߊ߬ߟߌ ߕߟߋ߬ߓߋ ߥߙߏ߬ߘߎ߮ ߘߐ߫. ߊ߬ ߦߋ߫ ߞߊ߬ߦߋ߫ ߕߌ߲߬ߞߎߘߎ߲ ߠߋ߬ ߘߐ߫߸ ߓߊߝߌ߲ ߣߌ߫ ߓߊ߬ߞߐߌ߫ ߟߎ߫ ߓߌ߬ߟߊ ߘߐ߫߸ ߡߍ߲ ߠߎ߬ ߘߍ߬ߣߍ߲߬ ߦߋ߫ ߞߊ߬ ߞߍ߫ ߓߊߝߌ߲ߓߊ ߘߌ߫ ߥߟߊ߫ ߛߣߍ߬ߜ߭ߊ߯ߟߌ߫ ߓߊ ߘߌ߫. ߓߊߝߌߟߊߓߍ߲߫ ߠߋ߬ ߦߋ߫ ߓߊߝߎߟߊߓߍ߫ ߞߏ߰ߙߌ ߞߎߓߋߘߊ ߘߌ߫߸ ߡߍ߲ ߠߎ߬ ߞߍ߫ ߘߊ߫ ߡߊ߬ߟߌ ߞߏ߰ߙߌ߬ ߝߟߐ ߘߌ߫ ߁߈߈߇ ߟߊ߫ ߞߊ߬ ߡߊ߬ߟߌ ߛߏ߯ߙߏ߫.
ߝߏ߫ ߌߞߘߐ߫ ߁߉߉߈ ߠߋ߬ ߟߊ߫ ߛߊ߫ ߣߌ߫ ߓߊߝߎߟߊߓߍ߫ ߞߏ߰ߙߌ ߛߏ߯ߙߏ߫ ߘߊ߫ ߡߍ߲ ߕߘߍ߬ ߦߋ߫ ߕߌ߲ߕߊ߲ߦߊ ߟߊ߫ ߡߎߣߎ߲߬. ߊ߬ ߘߟߊߘߍ߰ ߕߎ߬ߡߊ߬ߣߍ߲ ߏ߬ ߟߊ߫߸ ߞߊ߬ߝߏ߬ߙߋ߲ ߕߘߍ߬ ߦߴߊ߬ߟߋ߬ ߓߐߕߏ߲߫ ߞߋߟߋ߲ ߠߋ߬ ߘߌ߫ ߊ߬ ߘߟߊߘߍ߯ߟߌ ߢߍߝߍ߬߸ ߊ߬ ߘߎ߰ߓߊ߬ ߓߊߝߌߟߊߓߍ߲߫ ߠߋ߬ ߦߋ߫ ߘߎ߰ߓߊ ߘߌ߫ ߊ߬ ߟߌ߬ߤߟߊ߬ ߞߎߘߊ ߣߌ߲߬ ߘߐ߫ ߓߊߝߎߟߊߓߍ߫ ߞߏ߰ߙߌ ߘߐ߫. ߕߏ߯ߘߊ߫ ߂߈ ߠߎ߫ ߟߋ߬ ߦߴߊ߬ ߡߊ߬ߙߊ ߘߐ߫ ߛߏ ߞߣߐߟߊ ߝߊ߲߭ ߘߏ߫ ߟߎ߫ ߦߋ߫ ߡߍ߲ ߘߐ߫߸ ߏ߬ ߟߋ ߦߴߊ߬ ߦߌ߬ߘߊ߬ ߟߊ߫ ߞߴߊ߬ ߦߋ߫ ߞߏ߲ߞߏ ߘߐ߬ߕߟߊ߬ߟߌ ߞߊ߬ߝߏ߬ߙߋ߲ ߠߋ߬ ߘߌ߫߸ ߡߍ߲ ߞߘߐ ߦߋ߫ ߞߏ߫ ߊ߬ ߛߙߊߛߌ߰ߣߍ߲߬ ߦߋ߫ ߕߏ߯ߘߊ ߟߎ߬ ߟߋ߬ ߘߌ߫߸ ߞߴߊ߬ ߘߌ߫ ߛߋ߫ ߝߐ߫ ߟߴߊ߬ ߡߊ߬ ߞߏ߫ ߛߏ߫ ߥߊߟߊ߲ ߠߋ߬ ߦߋ߫߸ ߡߍ߲ ߕߟߊߣߍ߲߫ ߦߋ߫ ߘߎ߰ߓߊ ߞߌ߲߬ߘߊ ߟߎ߬ ߘߌ߫. ߞߊ߬ߝߏ߬ߙߋ߲߬ߦߊ߫ ߓߊ߯ߙߊ ߟߎ߬ ߦߋ߫ ߓߟߏߦߊ߫ ߟߊ߫ ߞߊ߬ߝߏ߬ߙߋ߲ ߟߊ߬ߟߌ߰ߟߌ߬ߟߊ ߟߎ߬ ߛߎߥߊ߲ߘߟߌ ߟߋ߬ ߝߍ߬߸ ߡߍ߲ ߠߎ߬ ߦߋ߫ ߞߍ߫ ߟߊ߫ ߛߌ߲߬ߝߏ߲߫ ߂߃ ߟߎ߫ ߘߌ߫߸ ߊ߬ ߣߌ߫ ߞߊ߬ߝߏ߬ߓߏߟߏ߲ ߟߥߊ߬ߟߌ߬ߟߌ߫ (ߛߓߍߘߊ)߸ ߡߍ߲ ߠߎ߬ ߦߋ߫ ߞߍ߫ ߟߊ߫ ߛߏߕߌ߯ ߛߎߥߊ߲ߘߟߌ ߟߎ߬ ߣߴߊ߬ ߝߍ߬ߓߌߟߊ߫ ߛߊ߬ߓߊ ߟߎ߫. ߟߥߊ߬ߟߌ߬ߟߌ ߏ߬ ߦߋ߫ ߞߍ߫ ߟߊ߫ ߡߐ߰ ߞߋߟߋ߲߫ ߗߋߟߌ ߟߋ߬ ߘߌ߫ ߖߡߊ߬ߙߌ߬ߒ߬ߞߊ߲߬ߠߊ߫ ߛߎߥߊ߲ߘߌߣߍ߲ ߠߎ߬ ߘߌ߫ ߟߊ߬ߟߌ߰ߟߌ߬ߟߊ ߓߟߏ߫. ߝߊ߬ߛߏ ߕߐ߲ߓߟߏߡߊ ߟߎ߬ ߦߋ߫ ߗߋ߫ ߟߊ߫ ߡߙߊ߬ߓߊ߰ߟߋ߲ (ߛߎߔߙߋߝߍ) ߟߋ߬ ߓߟߏ߫߸ ߡߍ߲ ߣߐ߬ ߦߋ߫ ߟߊ߬ߟߌ߰ߟߌ߬ߟߊ ߟߎ߬ ߖߡߊ߬ߙߌ߬ߒ߬ߞߊ߲߬ߠߊ ߘߏ߫ ߞߍ߫ ߟߊ߫ ߘߌ߲߬ߞߌߙߊ ߣߊ߲߬ߕߌ߮ ߟߎ߬ ߘߐ߫ ߥߟߊ߫ ߝߊ߬ߛߏ ߝߊ߬ߘߌ (ߣߊ߲߬ߕߌ߰ߟߊ߬ߞߊ) ߟߎ߫.
ߘߎ߰ߡߊ߬ߛߓߍ ߣߌ߫ ߓߊ߲ߘߊ
ߓߊ߬ߞߐߌ߫ ߣߌ߫ ߓߊߝߌ߲ ߠߎ߬ ߟߋ߬ ߦߋ߫ ߓߍ߲߬ ߠߊ߫ ߓߊߝߌߟߊߓߍ߲߫ ߞߊ߬ ߞߍ߫ ߛߣߍ߬ߜ߭ߊ߯ߟߌ߫ ߓߊߝߌ߲ߓߊ ߘߌ߫. ߞߘߐ߫ ߜߘߍ߫ ߕߍ߫ ߓߊߝߎߟߊߓߍ߫ ߟߊ߫ ߓߊ ߝߌ߬ߟߊ ߓߍ߲߬ ߦߌߟߊ ߞߐ߫. ߡߊߣߊ߲ߕߊߟߌ߫ ߖߌߢߎߡߍߓߊߟߊ߲ ߣߴߊ߬ ߟߊߘߊ߬ߙߏ߬ߙߊ߲߫ ߡߊߣߊ߲ߕߊߟߌ߫ ߘߊ߬ߟߊ ߟߎ߫߸ ߏ߬ ߡߍ߲ ߦߋ߫ ߡߊ߬ߟߌ ߞߊ߬ߝߏ ߓߟߋ߬ߓߟߋ ߘߌ߫߸ ߏ߬ ߟߎ߫ ߦߋ߫ ߞߎߘߍ߫ ߉߀ ߟߋ߬ ߟߊ߫ ߓߊߝߌߟߊߓߍ߲߫ ߥߙߏ߬ߘߎ߮ ߕߟߋ߬ߓߐ ߘߐ߫ ߓߊߝߌ߲ ߝߣߊ߫ ߘߐ߫.
ߊ߬ ߘߐߦߙߌߥߊߟߌ ߕߊ߬ߡߌ߲߬ ߘߊ߫ ߓߌ߬ߟߊ߬ ߟߊ߫ ߛߣߍ߬ߜ߭ߊ߯ߟߌ߫ ߓߊ ߞߊ߲ߞߎ߲߫ ߝߌ߬ߟߊ ߟߎ߬ ߟߊ߫߸ ߞߊ߬ߝߏ߬ߙߋ߲ ߘߊ߲߬ߓߐ߬ߣߍ߲߫ ߦߋ߫ ߞߐ߲ߕߍߟߊ߫ ߞߊ߬ߝߏ߬ߙߋ߲ ߣߌ߫ ߥߊߟߌߦߊ߫ ߞߊ߬ߝߏ߬ߙߋ߲ ߠߎ߬ ߡߊ߬߸ ߞߊ߬ ߥߊ߫ ߓߌ߬ߟߊ߬ ߕߡߏߙߊ߫ ߞߊ߬ߝߏ߬ߙߋ߲ ߣߌ߫ ߛߘߌ߬ߓߋ߬ߟߊ߫ ߞߊ߬ߝߏ߬ߙߋ߲ ߠߎ߬ ߡߊ߬߸ ߞߊ߬ ߕߊ߬ߡߌ߲߫ ߓߌ߬ߟߊ߬ ߟߊ߫ ߡߊߤߌ߬ߣߊ߫ ߞߊ߬ߝߏ߬ߙߋ߲ ߣߌ߫ ߖߊߡߎ߲߫ ߞߊ߬ߝߏ߬ߙߋ߲ ߠߎ߬ ߡߊ߬ ߞߊ߬ߦߋ߫ ߞߏ߰ߙߌ ߘߐ߫. ߊ߬ ߓߊ߲ߘߊ ߦߋ߫ ߕߌ߬ߢߍ߲߬ߞߏ߲߬ߞߏ߬ߟߊ߬ߞߊ ߟߋ߬ ߘߌ߫. ߞߵߊ߬ ߕߊ߬ ߥߊ߬ߛߌ߬ߥߙߊ ߡߊ߬ ߞߵߊ߬ ߛߌ߰ ߞߏ߲ߓߌߕߌ߮ ߟߎ߬ ߟߊ߫߸ ߏ߬ ߟߋ ߦߋ߫ ߛߊ߬ߡߊ ߘߌ߫߸ ߡߍ߲ ߘߐ߫ ߣߌ߫ ߛߊ߲߭ ߖߐߟߐ߲ߠߌ߲ (ߛߊ߲ߖߌ ߟߊ߫ ߣߊ߬ߟߌ) ߦߋ߫ ߞߍ߫ ߟߊ߫ ߜ.ߥ ߉߀߀ ߘߌ߫. ߞߵߊ߬ ߕߘߍ߬ ߛߊ߲߭ ߞߟߊߦߊ ߥߎ߬ߛߎ ߦߋ߫ ߓߊ߲ߘߊߖߌߦߊ ߛߎߡߊ߲ߘߊ߲ߕߊ ߟߋ߬ ߘߌ߫߸ ߕߟߋ߬ߡߊ ߥߟߊ߫ ߥߊ߯ߕߌ߫ ߞߟߊߡߊ߲ ߝߣߊ߫ ߦߋ߫ ߞߏ߲ߞߏߜߍ ߣߌ߫ ߥߊ߬ߛߌ߬ߥߙߊ ߟߎ߬ ߕߍ߯ߟߊ ߟߋ߬ ߘߌ߫߸ ߞߴߊ߬ ߕߘߍ߬ ߣߍߣߍ ߕߎ߬ߡߊ ߦߋ߫ ߓߏ߬ߙߌ߬ ߟߊ߫ ߣߍߣߍߓߊ ߣߌ߫ ߞߏ߲ߞߏߜߍ ߟߎ߬ ߕߍ߫. ߛߊ߲߭ ߓߊ߲ߘߊ ߞߐߘߊ߲ ߦߋ߫ ߞߍ߫ ߟߊ߫ ߞߛߊߞߊ߫ (C°) ߄߁° ߠߋ߬ ߘߌ߫ ߞߐߘߊ߲ ߠߊ߫.
ߝߍߘߍ߲ߝߋ߲
ߛߊ߯ߤߟߌ߫ ߓߍ߯ߟߛߊ (ߢߊߡߌߟߏ) ߡߍ߲ ߦߴߊ߬ ߞߊ߬ߝߏ߬ߙߋ߲ ߞߣߐ߫߸ ߏ߬ ߟߋ ߞߵߊ߬ ߞߍ߫ ߓߌ߲ߡߊ߫ ߦߙߐ ߘߌ߫ ߦߙߌ ߟߎ߬ ߟߐ߬ߣߍ߲߬ ߦߋ߫ ߡߍ߲ ߠߎ߬ ߞߎ߲߬ߠߊ߫߸ ߡߍ߲ ߠߎ߬ ߓߏ߲߬ߓߊ߬ ߦߋ߫ ߛߐ߲߬. ߦߏ߫ ߛߋ߬ߘߊ߬ߖߎ ߟߎ߫߸ ߛߋ߬ߓߋ߸ ߓߊ߲߭߸ ߣߐ߲ߓߐ ߟߎ߬߸ ߊ߬ ߣߌ߫ ߤߊߟߌ߬ ߕߌ߲߬ ߕߟߎ ߟߎ߬ ߓߍ߯ ߦߋ߫ ߦߋ߲߬߸ ߛߋ߬ߖߎ (ߡߍ߲ ߕߟߎ ߦߋ߫ ߞߍ߫ ߟߊ߫ ߛߋ߬ߕߟߎ ߘߌ߫), ߊ߬ ߣߌ߫ ߣߘߍ߬ߖߎ ߣߌ߫ ߛߎ߲ߡߙߊ ߟߎ߫.
ߛߌ߰ߓߊ߮ ߣߌ߫ ߟߊ߲߬ߘߊ ߟߎ߬
ߓߊߝߎߟߊߓߍ߫ ߛߌ߰ߓߊ߮ ߞߍ߫ ߘߊ߫ ߢߐ߰ ߁߆߆߇߀ ߟߋ߬ ߘߌ߫ ߁߉߉߈ ߠߊ߫. ߞߎ߲߬ߝߟߐ ߘߐ߫ ߥߙߎߣߍߦߟߊ ߟߎ߬ ߓߟߏ߫߸ ߓߊߝߌߟߊߓߍ߲߫ ߕߎ߲߬ ߓߘߊ߫ ߞߍ߫ ߖߊ߬ߥߏ ߕߊ߲ߓߊ߲߫ ߕߎ߲߰ߣߍ߲߬ߢߐ߲߰ߠߊ ߟߋ߬ ߘߌ߫. ߘߊ߬ߞߊ߰ߙߎ߬ ߣߌ߫ ߖߋ߬ߟߌߓߊ߬ ߣߍ߰ߛߌߟߊ ߟߊ ߡߍ߲ ߞߍ߫ ߘߊ߫ ߝߊ߯ߘߐߞߍ߫ ߂߀߲ ߞߎ߲߬ߝߟߐ ߘߐ߫ ߣߴߏ߬ ߕߊ߬ߡߌ߲߬ ߘߊ߫ ߓߊߖߟߎ ߝߍ߬ߟߊ ߘߐ߫ ߖߊ߬ߥߏ߬ ߛߌߟߊ ߘߌ߫߸ ߏ߬ ߟߋ ߝߊ߲߭ ߞߊ߬ ߞߊ߬ߦߋ߫ ߞߍ߫ ߥߊ߯ߕߌ ߏ߬ ߖߊ߬ߥߏ߬ ߛߌ߬ߟߊ߬ߓߊ ߘߌ߫. ߛߏ ߛߌ߰ߓߊ߰ ߝߟߐ ߟߎ߬ ߞߍ߫ ߘߊ߫ ߞߊ߬ߛߏ߲߬ߞߊ ߟߎ߫ ߟߋ߬ ߘߌ߫߸ ߡߊ߬ߣߌ߲߬ߞߊ ߟߎ߫߸ ߡߙߊ߬ߞߊ ߟߎ߬߸ ߊ߬ ߣߌ߫ ߝߌߟߊ ߟߎ߫. ߝߟߌ߬ ߘߊߓߏ߫ ߛߌ߰ߛߜ߭ߏ߫ ߡߍ߲ ߕߘߍ߬ ߦߋ߫ ߛߓߍߟߌߟߊ ߘߌ߫ ߣߴߊ߬ ߦߋ߫ ߡߊ߬ߟߌ ߘߍ߲ߖߘߍߟߦߊ ߛߍ߬ߘߏ߲߬ߠߊ ߘߏ߫ ߘߌ߫߸ ߏ߬ ߡߏߦߌߣߍ߲߫ ߦߋ߫ ߓߊߝߌߟߊߓߍ߲߫ ߠߋ߬. ߢߊ߰ߢߊ߮ ߘߏ߫ ߦߋ߫ ߞߍ߫ ߟߊ߫ ߦߋ߲߬ ߞߏ߫ ߘߊ߲߬ߛߊ\ߖߊߥߎߙߊ߸ ߏ߬ ߦߋ߫ ߦߋߢߐ߲߯ߠߊ߫ ߘߐ߲ ߠߋ߬ ߘߌ߫߸ ߡߍ߲ ߦߋ߫ ߞߍ߫ ߟߊ߫ ߓߊߝߎߟߊߓߍ߫ ߛߊ߲߭ ߓߍ߯ ߟߊ߫ ߞߏ߲ߞߏߘߌ߬ߓߌ ߕߟߋ߬ ߈ ߣߴߊ߬ ߕߟߋ߬ ߁߀ ߕߍ߫߸ ߞߵߊ߬ ߕߊ߬ ߂߀߀߅ ߡߊ߬.
ߡߊ߬ߟߌ ߛߊ߯ߖߐ ߡߍ߲ߢߐ߲߯ߠߊ ߡߍ߲ ߟߐ߬ߣߍ߲߬ ߦߋ߫ ߡߊ߬ߣߌ߲߬ߞߏ ߡߊ߬߸ ߣߴߏ߬ ߣߐ߬ ߦߋ߫ ߕߋߙߌߦߊ ߘߏ߫ ߞߏߝߐ߫ ߟߊ߫ ߡߍ߲ ߘߏ߲߬ ߘߊ߫ ߡߍ߲ ߣߌ߫ ߓߐ߬ߟߐ߲߬ߞߊ (ߡߏ߬ߛߏ) ߘߏ߫ ߕߍ߫߸ ߏ߬ ߞߍ߫ ߘߊ߫ ߓߊߝߌߟߊߓߍ߲߫ ߠߋ߬ (ߞߵߊ߬ ߕߘߍ߬ ߡߊ߬ߟߌ߬ ߛߊߖߐ ߦߋ߫ ߡߊ߬ߣߌ߲߬ ߕߌ߲ߜߍ ߟߋ߬ ߘߌ߫).
ߡߊ߬ߡߛߏ߬ ߛߏ ߟߎ߬
ߟߍߞߍ߲߫ (Lesquin)߸ ߝߊ߬ߙߊ߲߬ߛߌ߫
ߦߟߌߡߊߛߙߋ ߟߎ߬
ߦߌߟߡߊ:ߡߊ߬ߟߌ ߘߎ߰ߡߊ߬ߛߓߍ ߛߌ߰ߝߏ߲ ߦߌߟߡߊ:ߡߊ߬ߟߌ ߛߏ ߦߌߟߡߊ:ߡߊ߬ߟߌ ߞߊ߬ߝߏ߬ߙߋ߲ ߦߌߟߡߊ:ߓߊߝߎߟߊߓߍ߫ ߦߌߟߡߊ:ߓߊ߬ߞߐߌ߫
ߕߊ߬ߣߍߣߍ߬
ߕߊ߬ߣߍߣߍ߬/ߘߎ߱ ߦߋ߫ ߖߌ߬ߣߍ߬ ߞߊ߲ߓߍ߲ ߡߙߊ߬ߘߊ߬ߘߎ߯ߟߊ ߟߋ߬ ߘߌ߫߸ߘߎ߬ߓߙߋߞߊ߬ ߡߙߊ߬ߓߊ߰ߘߊ ߞߣߐ߫ ߞߌ߲ߘߌߦߊ߫ ߕߌ߲߬ߞߎߘߎ߲ ߘߐ߫߸ߊ߬ ߦߋ߫ ߖߌ߬ߣߍ߬ ߕߟߋ߬ߓߋ ߘߐ߫
ߊ߬ ߛߌ߰ߓߊ߮
ߊ߬ ߛߌ߰ߓߊ߮ ߦߋ߫ ߅߁ ߃߉߀ ߟߋ߬ ߘߐ߫
ߝ߭ߌߟߊߘߡߌߙ ߔߎߕߌ߲
ߝ߭ߑߟߊߘߌߡߌ߯ߙ ߝ߭ߑߟߊߘߡߌߙߏߝ߭ߌߗ ߔߎ߯ߕߌ߲߫ (ߡߏߦߌ߫ ߘߊ߫ ߞߏ߲ߓߌߕߌ߮ ߇, ߁߉߅߂) ߦߋ߫ ߙߎ߬ߛߌ߫ ߓߘߍ߬ߓߘߍ߬ߟߌ߬ߟߊ ߟߋ߬ ߘߌ߫߸ ߊ߬ ߣߌ߫ ߞߟߊ߬ߟߐ߲߬ߠߌ߲ ߛߏ߬ߝߊ߬ߞߎ߲߬ ߞߘߐ߸ ߡߍ߲ ߣߊ߬ ߘߊ߫ ߞߍ߫ ߙߎ߬ߛߌ߫ ߞߊ߲ߕߌ߮ ߘߌ߫߸ ߊ߬ ߦߋ߫ ߗߋߘߊ ߏ߬ ߡߍ߲ ߘߊߞߘߐ߫ ߞߊ߬ߦߌ߯ ߂߀߁߂ ߟߊ߫߸ ߊ߬ ߣߴߏ߬ ߝߣߊ߫ ߢߍ߫ ߞߵߊ߬ ߕߊ߬ ߁߉߉߉ ߡߊ߬ ߞߵߊ߬ ߛߌ߰ ߂߀߀߈ ߠߊ߫. ߊ߬ ߞߍ߫ ߘߊ߫ ߞߏߕߌ߯ ߝߟߐ ߘߌ߫ ߁߉߉߉ ߣߌ߫ ߂߀߀߀ ߟߎ߫ ߕߍ߫߸ ߊ߬ ߣߴߏ߬ ߞߐ߫ ߂߀߀߈ ߣߌ߫ ߂߀߁߂ ߟߎ߫ ߕߍ߫. ߔߎߕߌ߲ ߠߋ߬ ߦߋ߫ ߋߙߐߔߎ߬ ߞߊ߲ߕߌ߯ ߘߎ߲ߡߊߣߍ߲ ߝߌߟߊߣߊ߲ ߘߌ߫ ߊߟߍߞߑߛߊ߲ߘߙ ߟߎߞߊߛ߭ߋ߲ߞߏ߫ ߞߐߝߍ߬.
ߔߎ߯ߕߌ߲ ߡߏߦߌ߫ ߘߊ߫ ߟߋߣߌ߲ߜ߭ߙߊߘ ߟߋ߬ (ߒ߬ߞߊ߬ ߦߋ߲߬ ߦߋ߫ ߞߟߌ߫ ߟߊ߫ ߟߋ߬ ߓߌ߬ ߞߏ߫ ߛߍ߲ߕ-ߔߌߕߍߛߓߎߙߜ߭)߸ ߊ߬ ߞߊ߬ ߤߊߞߍ ߟߋ߬ ߞߊ߬ߙߊ߲߬ ߟߋߣߌ߲ߜ߭ߙߊߘ ߞߊ߬ߝߏ ߖߊ߯ߓߘߊ ߟߊ߫߸ ߊ߬ ߞߵߊ߬ ߟߊ߫ ߖߐ߲ߓߐ߲ ߛߐ߬ߘߐ߲߬ ߁߉߇߅ ߟߋ߬ ߟߊ߫. ߊ߬ ߓߊ߯ߙߊ߫ ߘߊ߫ ߞߊ.ߗ߭ߋ.ߓߋ ߞߟߊ߬ߟߐ߲߬ߠߌ߲ ߛߏ߬ߝߊ߬ߞߎ߲ ߘߌ߫ ߛߊ߲߬ ߁߆ ߞߎ߲߬ߕߊ߮ ߞߘߐ߫߸ ߊ߬ ߛߋ߫ ߘߊ߫ ߝߊߙߌ߲-ߘߊ߯ߕߌ߯ߦߊ ߞߛߊߞߊ ߘߐ߫߸ ߞߊ߬ ߣߊ߬ ߕߏ߫ ߓߙߐߕߐ߫ ߟߊ߫ ߁߉߉߁ ߠߊ߫ ߞߊ߬ ߓߘߍ߬ߓߘߍ߬ߟߌ߬ ߘߊߞߎ߲ ߘߊߡߌ߬ߣߊ߬߸ ߛߍ߲ߕ-ߔߌߕߍߛߓߎߙߜ߭ ߕߊ߫ ߘߊߞߎ߲. ߊ߬ ߦߟߍ߬ߡߊ߲߬ ߘߊ߫ ߡߎߛߑߞߎ߫ ߁߉߉߆ ߟߊ߫ ߞߊ߬ ߓߐߙߌߛ ߍߟߑߛߌ߲ߣ ߠߊ߫ ߞߎ߲߬ߠߊ߬ߛߌ߰ߟߌ ߟߊߡߌ߬ߣߊ߬. ߊ߬ ߣߊ߬ ߘߊ߫ ߥߊ߯ߕߌ߫ ߞߎߘߎ߲ߣߍ߲߫ ߞߍ߫ ߞߙߎߝߊ ߟߊ߬ߞߊ߲߬ߘߊ߬ߟߌ߫ ߗߋߘߊ (KSB) ߗߋߕߌ߯ߦߊ ߟߊ߫߸ ߦߊ߬ߣߴߊ߬ ߕߐ߯ߦߊ߫ ߕߍ߫ ߞߏߕߌ߯ ߝߟߐ ߘߌ߫ ߁߉߉߉ ߟߊ߫.
ߓߐߙߌߛ ߍߟߑߛߌ߲ߣ ߠߊ߫ ߓߙߐߕߐߟߌ ߞߐ߫߸ ߔߎ߯ߕߌ߲ߣ ߣߊ߬ ߘߊ߫ ߞߍ߫ ߥߊ߯ߕߌ߫ ߟߕߊߡߌ߲߫ ߞߊ߲ߕߌ߮ ߘߌ߫߸ ߞߊߙߏ߫ ߣߊ߯ߣߌ߲߫ (߄) ߡߊߜߍ߲ ߦߋ߫ ߛߋ߫ ߟߊ߫ ߕߎ߬ߡߊ ߡߍ߲ ߠߊ߫߸ ߊ߬ ߛߎߘߊ߲߫ ߘߴߊ߬ ߟߊ߫ ߟߐ߲߬ߞߋ߬ߟߊ߬ ߝߟߐߡߊ ߘߐ߫ ߞߊ߲ߕߌ߮ ߘߌ߫߸ ߞߊ߬ ߣߊ߬ ߕߏ߫ ߛߎߘߊ߲߫ ߠߊ߫ ߞߎߘߊ߫ ߘߌ߫ ߂߀߀߄ ߠߊ߫. ߓߊߏ߬ ߥߊ߯ߕߌ ߏ߬ ߛߌ߰ߞߊ߲ ߕߎ߲߬ ߞߊ߬ ߘߊ߲߭ ߛߌ߰ ߞߊ߲ߕߌ߯ߦߊ ߟߐ߲߬ߞߋ߬ߟߊ ߟߊ߫ ߟߐ߲߬ߞߋ߬ߟߊ ߝߌ߬ߟߊ߬ ߘߌ߫߸ ߔߎߕߌߣ ߣߊ߬ ߘߊ߫ ߞߍ߫ ߞߏߕߌ߯ ߝߟߐ ߘߌ߫ ߞߎߘߊ߫ ߘߌ߫ ߂߀߀߈ ߣߌ߫ ߂߀߁߂ ߟߎ߫ ߕߍ߫ ߘߡߌߕߙߌ߫ ߡߍߘߑߝ߭ߋߘߍߝ߭ ߟߊ߫ ߞߊ߲ߕߌ߯ߦߊ ߕߎ߬ߡߊ ߟߊ߫߸ ߊ߬ ߣߊ߬ ߘߵߊ߬ ߞߐߛߊ߬ߦߌ߬ ߞߊ߲ߕߌ߯ߦߊ ߟߊ߫ ߂߀߁߂ ߟߊ߫ ߞߎߘߊ߫ ߘߌ߫ ߛߎߥߊ߲ߛߟߌ߫ ߛߘߌ߬ߣߍ߲ ߘߏ߫ ߛߋ߲߬ߝߍ߫ ߞߊ߬ߙߏ߲ ߣߌ߫ ߡߊ߬ߛߐ߬ߛߐ߬ߟߌ ߟߎ߫ ߟߊ߫; ߊ߬ ߣߊ߬ ߘߊ߫ ߛߎߘߊ߲߫ ߞߊ߲ߕߌ߮ ߘߌ߫ ߂߀߁߈ ߠߊ߫ ߞߎߘߊ߫ ߘߌ߫. ߂߀߂߁ ߞߏ߲ߞߏߘߌ߬ߓߌ ߟߊ߫߸ ߞߊ߲ߘߟߌ ߘߏ߫ ߞߐ ߘߐ߫߸ ߊ߬ ߞߊ߬ ߛߌ߰ߞߊ߲ ߛߊ߬ߙߌ߬ߦߊ߬ߛߋ߲ ߘߏ߫ ߡߊߦߟߍ߬ߡߊ߲߫ ߡߍ߲ ߠߎ߬ ߘߐ߫ ߞߋߟߋ߲߫ ߘߌ߫ ߛߴߊ߬ ߕߏ߫ ߟߴߊ߬ ߦߴߊ߬ ߛߋ߲߬ߧߊ߫ ߝߌ߬ߟߊ߫ ߜߘߍ߫ ߞߍ߫ ߞߊ߲ߕߌ߯ߦߊ ߟߊ߫ ߞߎߘߊ߫ ߘߌ߫߸ ߞߵߊ߬ ߟߊ߫ ߞߊ߲ߕߌ߯ߦߊ ߞߕߐߙߐ߲ߘߓߐ߫ ߞߊ߬ ߥߴߊ߬ ߓߌ߬ߟߊ߬ ߤߊ߲߯ ߂߀߃߆ ߟߊ߫.
ߔߎߕߌ߲ ߠߊ߫ ߟߐ߲߬ߞߋ߬ߟߊ߫ ߝߟߐ ߕߎ߬ߡߊ ߟߊ߫ ߞߵߊ߬ ߕߏ߫ ߞߊ߲ߕߌ߯ߦߊ ߟߊ߫߸ ߌ߬ߙߌ߬ߛߌ߫ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲ ߡߊߞߊ߬ߝߏ߬ ߘߊ߫ ߛߊ߲߬ ߛߋ߯ߦߌ߲߫ (߈) ߕߎ߲߰ߣߍ߲߬ߢߐ߲߰ߠߊ ߞߘߐ߫߸ ߞ.ߥ.ߢ ߛߎߡߊ߲߫ ߘߊ߫ ߛߊ߲߬ߠߌ߲߬ ߝߊ߲ߞߊ ߡߊ߬߸ ߏ߬ ߡߊߞߊ߬ߝߏ߬ ߘߊ߫ ٪߇߂ ߟߊ߫; ߢߣߊߡߦߊ ߖߛߎ߬ߟߊ߬ߖߌ߮ ߟߌ߬ߤߟߊ ߡߊߞߊ߬ߝߏ߬ ߘߊ߫ ߙߎ߬ߛߌ߫ ߖߍ߬ߘߍ ߟߊ߫ ߖߊ߬ߕߋ߬ߛߎ߬ߓߐ ߘߐ߫. ߖߏߙߏ߲ߘߏߟߌ ߏ߬ ߞߎ߲߭ ߞߍ߫ ߘߊ߫ ߕߊߖߌ (ߔߍ߬ߕߙߐ߬ߟߌ) ߣߌ߫ ߥߊߦߌ߲ (ߜ߭ߊߛߌ) ߟߎ߬ ߛߐ߲߬ߞߐ ߡߊߞߊ߬ߝߏ ߞߐߝߟߌ ߟߋ߬ ߘߌ߫ ߛߌ߰ ߟߏ߯ߟߎ߫ (߅) ߘߌ߫߸ ߡߍ߲ ߡߊߛߐ߬ߘߐ߲߬ߣߍ߲߫ ߦߋ߫ ߌ߬ߙߌ߬ߛߌ߫ ߟߊ߫ ߟߊ߬ߝߏ߬ߦߌ߬ߟߌ ߝߊ߲߬ߓߊ ߡߊ߬߸ ߊ߬ ߣߴߊ߬ ߟߊ߫ ߘߊߡߌߣߊߟߌ ߝߘߏ߬ߓߊ߬ ߞߊ߲ߞߋ ߥߊ߬ߦߊ ߘߐ߬ߜߍ߬ߘߍ߲߬ߠߌ߲ ߞߐ ߣߌ߫ ߣߊ߲߬ߝߟߏ߬ߦߊ߬ߟߌ ߞߐ ߟߎ߫ ߘߐ߫߸ ߊ߬ ߣߌ߫ ߞߐߞߊ߲߫ ߘߟߊߛߌ߯ߟߌ ߟߎ߬ ߡߊߞߊ߬ߝߏ߬ߟߌ߸ ߊ߬ ߣߌ߫ ߓߘߍ߬ߓߘߍ߬ߟߌ߬ ߢߡߊߟߐ߬ߣߍ߲ ߠߎ߬ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲ ߓߘߍ߬ߓߘߍ߬ߟߌ ߣߌ߫ ߟߊߒߞߎ߲ ߠߎ߬. ߔߎߕߌ߲ ߞߊ߬ ߙߎ߬ߛߌ߬ ߟߊߛߋ߫ ߟߊ߬ߥߛߊ ߛߐ߬ߘߐ߲߬ ߠߊ߫ ߗߋߗߋߣߌ߫ ߞߟߍ ߝߌߟߊߣߊ߲ ߝߍ߬. ߞߵߊ߬ ߕߏ߫ ߡߍߘߑߝ߭ߋߘߍߝ߭ ߟߊ߫ ߞߏߕߌ߯ ߝߟߐߦߊ ߟߊ߫߸ ߊ߬ ߞߊ߬ ߣߊ߲߬ߕߌ߮ ߟߎ߬ ߣߌ߫ ߕߐ߲ߓߟߏߡߊ ߟߎ߬ ߟߊߞߎߘߦߊߟߌ ߤߏߞߌ߭ ߜߟߊ߬ߟߊߛߌ߰߸ ߊ߬ ߣߌ߫ ߌ߬ߙߌ߬ߛߌ߫ ߟߊ߫ ߟߊ߬ߥߛߊ߬ ߛߐߘߐ߲ ߙߎ߬ߛߌ߫-ߗ߭ߋߐߙߑߗ߭ߌ߫ ߞߟߍ ߝߍ߬. ߊ߬ ߟߊ߫ ߞߊ߲ߕߌ߯ߦߊ ߟߐ߲߬ߞߋ߬ߟߊ߫ ߛߓߊߣߊ߲ ߞߎ߲߬ߕߊ߮ ߞߘߐ߫߸ ߕߊߖߌ ߛߐ߬ߞߐ ߟߊ߫ ߖߌ߰ߟߌ ߣߌ߫ ߡߊ߲߬ߕߏ߲߬ߕߍ ߓߌ߲߬ߓߊߏ ߟߎ߬ ߞߏߟߏ߲ߛߏߣߍ߲ ߂߀߁߄ ߘߊߡߌߣߊ ߟߊ߫ ߞߵߊ߬ ߛߊߓߎ ߞߍ߫ ߙߎ߬ߛߌ߫ ߞߍ ߘߌ߫ ߞߊ߬ ߣߊ߲߬ߕߌ߰ ߕߍߝߘߊߟߌ ߘߏ߫ ߟߊߥߟߌ߬ ߎߞߙߍߣߌ߲߫ ߊ߬ ߣߌ߫ ߞߊ߬ ߞߙߌߡߋ߫ ߡߌ߬ߘߊ߬߸ ߏ߬ ߞߍ߫ ߘߊ߫ ߛߊߓߎ߫ ߘߌ߫ ߞߵߊ߬ ߟߊ߫ ߞߣߐߟߊ ߥߟߏߒߘߐ ߢߊ߲ߞߌߛߊ߲ ߞ.ߥ.ߢ ߡߍ߬ߡߍ߬ ߞߵߊ߬ ߟߊߛߋ߫ ٪߃.߇ ߘߐ߫ ߂߀߁߅ ߟߊ߫߸ ߤߊߟߌ߬ ߣߴߊ߬ ߕߘߍ߬ ߘߊ߫ ߞߏ߫ ߙߐ߬ߛߌ߬ߦߊ߫ ߞ.ߥ.ߢ ߡߊߦߟߍ߬ ߘߊ߫ ٪߀.߃ ߟߊ߫ ߂߀߁߆ ߟߊ߫. ߊ߬ ߟߊ߫ ߟߐ߲߬ߞߋ߬ߟߊ߫ ߣߊ߯ߣߌ߲ߣߊ߲ (߄߲) ߘߐ߫ ߞߵߊ߬ ߕߏ߫ ߞߊ߲ߕߌ߯ߦߊ ߟߊ߫߸ ߞߏߙߏߣߊ ߝߎ߬ߓߊ߬ߖߎ߯ߖߎ߮ ߞߊ߬ ߙߏߛߌߟߊ߫ ߥߊ߬ߟߏ߲߫ ߊ߬ ߣߌ߫ ߔߎ߯ߕߌ߲߫ ߞߊ߬ ߖߊ߬ߡߊߙߌ ߘߌ߫ ߞߏ߫ ߞߊ߬ ߎߞߙߍߣߌ߲߫ ߝߊ߲߭ ߓߍ߯ ߡߌ߬ߣߊ߬ ߂߀߂߂ ߟߊ߫߸ ߏ߬ ߞߍ߫ ߘߊ߫ ߓߌ߲߬ߓߊ߬ߏ߫ ߜߘߍ߫ ߟߊ ߘߌ߫ ߌ߬ߙߌ߬ߛߌ߬ߟߊ߫ ߞߊ߲߬߸ ߊ߬ ߣߴߊ߬ߟߋ ߖߘߍ߬ߞߊߣߌ߲ ߝߣߊ߫. ߞߏ߫ ߜߘߍ ߡߍ߲ ߠߎ߬ ߛߓߊ߬ߕߌ߫ ߘߊ߫ ߔߎ߯ߕߌ߲߫ ߕߟߋ ߘߐ߫߸ ߏ߬ ߘߏ߫ ߟߋ߬ ߦߋ߫ ߕߊߖߌ߫ ߥߙߏߝߋ (oléoduc) ߣߌ߫ ߥߊߦߌ߲߫ ߥߙߏߝߋ (gazoduc) ߟߎ߫ ߘߌ߫߸ ߞߐߓߌߟߊ ߛߏ߲߯ߓߊߟߌ߫ ߞߊ߲ߞߋ߫ ߜ߭ߑߟߏߣߊߛ (GLONASS)߸ ߊ߬ ߣߌ߫ ߞߊ߬ ߟߐ߬ߟߌ߬ߝߋ߲߫ ߠߎ߫ ߟߐ߬ ߡߊ߲߬ߕߏ߲߬ߕߍ ߖߊ߲߬ߖߏ߲ ߠߎ߬ ߞߊ߲ߡߊ߬ ߦߏ߫ ߂߀߁߄ ߣߍߣߍ߫ ߘߐ߫ ߏߟߊ߲ߔߌߞ ߕߏߟߏ߲ (jeux olympiques d'hiver) ߡߍ߲ ߞߍ߫ ߘߊ߫ ߛߏߗߌ߫߸ ߊ߬ ߣߌ߫ ߂߀߁߈ ߘߎߢߊ߫ ߛߋ߲߬ߠߊ߫ ߕߏߟߊ߲ ߝߣߊ߫.
ߔߎߕߌߣ ߠߊ߫ ߡߙߊ߬ߟߌ ߞߐ߬ߣߐߡߊ߬߸ ߙߎ߬ߛߌ߫ ߦߟߍ߬ߡߊ߲߫ ߘߊ߫ ߞߊ߬ ߞߍ߫ ߞߎ߲߬ߠߊ߬ߛߌ߰ߞߊ߲ߞߋ (ߞߎ߲߬ߠߊ߬ߛߌ߮ ߦߋ߫ ߡߍ߲ ߞߊ߲ߕߌ߮ ߛߎߥߊ߲ߘߌ߫ ߟߊ߫) ߘߌ߫. ߥߊ߬ߣߊ ߟߎ߬ ߕߍ߫ ߌ߬ߙߌ߬ߛߌ߫ ߖߊ߬ߕߋ߬ ߟߊ߫ ߓߍ߯ߦߊ߫ ߞߊߝߏ ߝߋ߲߫ ߘߌ߫߸ ߊ߬ߟߎ߫ ߦߴߊ߬ߟߎ߫ ߘߊߘߐߡߌߘߊߞߎ߲ߧߊ ߞߍ߫ ߟߊ߫ ߛߋ߲߬ߠߊ߬ߛߌ߮ ߟߎ߫ ߓߌ߬ߟߊ߬ ߥߛߎ߬ ߟߊ ߣߴߊ߬ߟߎ߫ ߘߐߜߍ߬ߘߍ߲ ߠߎ߬ ߟߋ߬ ߘߌ߫߸ ߝߐ߰ߓߍ߬ߞߊ߲ߞߋ ߟߎ߬ ߡߊߓߊ߰ߓߊ߮ ߣߴߊ߬ߟߎ߫ ߘߐߜߍ߬ߘߍ߲ ߊ߬ ߣߌ߫ ߛߎߥߊ߲ߘߟߌ߫ ߛߊߣߌߡߊ߲ ߣߴߊ߬ ߓߐ߲ߘߡߊ ߞߐߓߊ߯ߦߊ ߝߣߊ߫. ߞߐߝߟߌ߫ ߖߎ߮ ߟߋ߬ ߦߋ߫ ߙߐߛߌߦߊ߫ ߓߟߏ߫ ߟߊߒߞߎ߲߫ ߡߞߊߣߌ߲ ߦߌ߬ߘߊ߬ߛߙߋ ߣߌ߫ ߞߊ߲ߛߏ߲ߠߌ߲ ߠߎ߬ ߘߐ߫ ߕߊߙߊ߲ߛߑߔߊߙߊ߲ߛߌ ߍ߲ߕߍߙߑߣߊߛ߭ߐ߲ߣߊߟ ߓߟߏ߫߸ ߓߍ߯ߦߊ ߦߌ߬ߘߊ߬ߛߙߋ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲߫ ߤߊߞߟߌ ߘߊ߲ߕߊ ߘߐ߫߸ ߊ߬ ߣߌ߫ ߘߎߢߊ߫ ߞߊ߲ߠߊߓߌߟߊߟߌ ߦߌ߬ߘߊ߬ߛߙߋ ߝߑߙߌߘߐߡ ߤߊߎߛ ߓߟߏ߫.
ߝߏߣߌ߲ߞߋߦߊ
thumb|ߝ߭ߑߟߊߘߌߡߌ߯ߙ ߔߎ߯ߕߌ߲ ߘߋ߲ߣߍ߲ߕߐ thumb|ߝ߭ߑߟߊߘߡߌߙ ߔߎߕߌߣ ߣߴߊ߬ ߓߊ߫ ߝ߭ߌߟߊߘߡߌߙ ߝ߭ߌߟߊߘߡߌߙߏߝ߭ߌߗ ߔߎߕߌߣ ߡߏߦߌ߫ ߘߊ߫ ߞߏ߲ߓߌߕߌ߮ ߕߟߋ߬ ߇, ߁߉߅߂ ߟߊ߫ ߟߋߣߌ߲ߜ߭ߙߊߘ߸ ߙߎ߬ߛߌ߬ߟߊ߫߸ ߛߏߝ߭ߌߦߋ ߘߍ߭ ߞߣߐ߫ (ߞߏ߬ߣߌ߲߬ ߛߴߏ߬ ߕߐ߯ ߟߋ߬ ߦߋ߫ ߓߌ߬ ߞߏ߫ ߛߍ߲ߕ-ߔߌߕߍߛߓߎߙߜ߭߸ ߙߎ߬ߛߌ߫)߸ ߊ߬ߟߋ ߟߋ߬ ߦߴߊ߬ ߝߊ߬ ߝ߭ߑߟߊߘߌߡߌ߯ߙ ߛߑߔߙߌߘߣߏߝ߭ߌߗ ߔߎߕߌ߲ (߁߉߁߁-߁߉߉߉) ߣߴߊ߬ ߡߛߏ߬ ߡߊߙߌߦߊ ߌߝ߭ߊߣߏߝ߭ߑߣߊ߫ ߔߎߕߌߣ (ߏ߬ ߡߍ߲ ߡߏߦߌ߫ ߕߐ߮ ߦߋ߫ ߛ߭ߋߟߡߏߝ߭ߊ߫: ߁߉߁߁-߁߉߉߈) ߠߎ߫ ߘߋ߲߫ ߡߐ߰ ߛߊ߬ߓߊ ߟߎ߬ ߘߐ߫ ߘߐ߯ߡߊߡߐ߮ ߘߌ߫߸ ߝ߭ߌߟߊߘߡߌߙ ߔߎߕߌߣ ߓߋ߲ߓߊ߫ ߛߑߔߙߌߘߐ߲߫ ߔߎߕߌ߲ ߕߘߍ߬ ߦߋ߫ ߝ߭ߑߟߊߘߌߡߌ߯ߙ ߟߋ߬ߣߌߣ ߣߌ߫ ߖߏߛߍߝ ߛߑߕߊߟߌ߲ߣ ߠߎ߬ ߟߊ߫ ߕߓߌߟߌߟߊ ߟߋ߬ ߘߌ߫. ߝ߭ߑߟߊߘߌߡߌ߯ߙ ߔߎߕߌ߲ ߛߐ߬ߘߐ߲ ߞߍ߫ ߘߴߊ߬ ߡߊ߬ߞߍ߫ ߝߌ߬ߟߊ ߟߎ߬ ߟߊ߫ ߛߊ߬ߦߊ ߞߐ ߟߋ߬ ߘߐ߫߸ ߝ߭ߌߞߑߕߐߙ ߣߌ߫ ߊߟߑߓߍߙ ߟߎ߫߸ ߏ߬ ߟߎ߬ ߡߍ߲ ߠߎ߬ ߡߏߦߌ߫ ߘߊ߫ ߁߉߃߀ ߕߟߊߒߕߍ ߟߊ߫. ߊߟߑߓߍߙ ߛߊ߬ ߘߊ߫ ߘߋߣߍ߲ߦߊ ߟߋ߬ ߘߐ߫߸ ߝ߭ߌߞߑߕߐߙ ߛߊ߬ ߘߊ߫ ߣߌߘߋ߬ߥߎ ߟߋ߬ ߓߟߏ߫ ߟߋߣߌ߲ߜ߭ߙߊߘ ߘߟߊߛߌ߯ߟߌ ߝߍ߬ ߊߟߏߡߊ߲ߘߎ߯ ߣߊߖ߭ߌ߫ ߝߊ߲ߞߊ ߓߟߏ߫ ߖߊ߯ߓߊ߫ ߞߟߍ߫ ߝߌߟߊߣߊ߲ ߕߎ߬ߡߊ ߟߊ߫.
ߔߎߕߌߣ ߣߊ߫ ߕߘߍ߬ ߦߋ߫ ߓߊ߯ߙߊ߫ ߟߊ߫ ߝߊ߲ߓߏ߲ ߠߋ߬ ߟߊ߫ ߞߵߊ߬ ߕߘߍ߬ ߊ߬ ߝߊ߬ ߛߙߍߘߍߦߊߣߍ߲߫ ߕߘߍ߬ ߦߋ߫ ߛߏߝ߭ߌߦߋ ߓߊߡߐ߮ ߟߎ߬ ߟߋ߬ ߘߐ߫߸ ߊ߬ ߕߘߍ߬ ߦߋ߫ ߓߊ߯ߙߊ߫ ߟߊ߫ ߡߎߍ ߟߋ߬ ߟߊ߫ ߁߉߃߀ ߘߊߡߌߣߊ ߟߊ߫. ߖߊ߯ߓߊ߫ ߞߟߍ߫ ߝߌߟߊߣߊ߲ ߘߊߡߌߣߊ ߟߊ߫߸ ߊ߬ ߝߊ߬ ߓߊ߯ߙߊ߫ ߘߊ߫ ߘߐ߬ߕߌ߬ߢߍ߬ߟߌ߬ ߞߟߍߓߏߟߏ߲ ߍߣ.ߞ.ߝ߭ߋ.ߘߋ߫ (NKVD) ߟߊ߫. ߞߐ ߟߊ߫߸ ߊ߬ ߣߊ߬ ߘߊ߫ ߟߊߕߊ߬ߡߌ߲߬ ߣߊ߲߬ߕߌ߮ ߘߏ߲߬ߖߟߎ߬ߡߊ߬ߣߍ߲ ߠߎ߬ ߘߐ߫߸ ߊ߬ ߡߊߘߐ߲߫ ߘߊ߫ ߦߋ߲߬ ߠߋ߫ ߁߉߄߂ ߟߊ߫. ߔߎߕߌߣ ߡߊ߬ߡߊ߬ߡߛߏ߫ ߝߊ߰ ߘߴߊߟߏߡߊ߲ ߠߎ߬ ߟߋ߬ ߓߟߏ߫ ߕߑߝ߭ߍߙ ߕߌ߲߬ߞߎߘߎ߲ ߘߐ߫ ߁߉߄߁ ߠߊ߫߸ ߊ߬ ߓߏߙߌ߲ߞߍ߫ ߝߣߊ߫ ߝߋ߬ߟߋ߲߬ߝߋ߬ߟߋ߲߬ ߘߊ߫ ߕߟߋ߬ߓߐ ߞߟߊߘߊ ߘߐ߫ ߖߊ߯ߓߊ߫ ߞߟߍ߫ ߝߌߟߊߣߊ߲ ߝߍ߬.
ߔߎߕߌߣ ߘߏ߲߬ ߘߊ߫ ߞߊ߬ߙߊ߲߬ߕߊ ߟߊ߫ ߕߎߟߊߝߌ߲ ߁߭, ߁߉߆߀ ߟߊ߫ ߝߙߍߕߍ߫ ߁߉߃ ߘߌ߫ ߓߊߛߑߞߐߝ߭ ߟߊߣ߸ ߊ߬ ߓߘߊ ߕߙߐߝߍ߬. ߊ߬ ߕߘߍ߬ ߦߋ߫ ߞߊ߬ߙߊ߲߬ߘߋ߲߬ ߕߜߋ ߟߎ߬ ߘߏ߫ ߟߋ߬ ߘߌ߫ ߞߊ߬ߙߊ߲߬ߓߏ߲ ߞߣߐ߫ ߞߊ߬ߙߊ߲߬ߘߋ߲߫ ߄߅ ߟߎ߫ ߘߐ߫ ߡߍ߲ ߕߎ߲߬ ߡߊ߫ ߞߍ߫ ߐ߯ߙߑߜ߭ߊ߬ߣߊߖ߭ߋߛ߭ߐ߲߬ ߦߎ߲ߜ߭ ߔߌߦߏߣߊ߬ ߛߌ߲߬ߝߏ߲ ߠߎ߬ ߝߋ߲߫ ߘߌ߫. ߊ߬ ߞߊ߬ ߛߊ߲ߓߏ ߣߌ߫ ߗ߭ߎ߳ߘߏ ߟߎ߬ ߓߟߏߦߊ ߘߊߡߌ߬ߣߵߊ߬ ߛߊ߲߬ ߁߂ ߡߊ߬߸ ߊ߬ ߕߘߍ߬ ߦߴߏ߬ ߟߎ߫ ߞߍ߫ ߟߴߊ߬ ߘߝߐߢߐ߫ ߕߎߡߊ ߟߎ߬ ߟߋ߬ ߟߊ߫ ߞߍ߬ߣߍ߸ ߡߊߙߞߛ ߟߊ߫ ߞߏ ߟߎ߬ ߞߊ߬ߙߊ߲ ߕߎ߲߬ ߞߊߘߴߊ߬ ߦߋ߫߸ ߊ߬ ߣߌ߫ ߊ߲ߗ߭ߍߟ ߣߌ߫ ߟߋ߬ߣߌߣ ߠߎ߫. ߔߎߕߌߣ ߞߊ߬ ߊߟߏߡߊ߲ߞߊ߲ ߞߊ߬ߙߊ߲߬ ߛߍ߲ߕ-ߔߌߕߍߛߓߎߙߜ߭ ߝߌߟߊ߲ߛߊ߯ߘߊ ߂߈߁ ߠߊ߫߸ ߏ߬ ߟߋ ߦߴߊ߬ ߞߍ߫ ߟߊ߫ ߊߟߏߡߊ߲ߞߊ߲ ߠߋ߬ ߦߴߊ߬ ߟߊ߫ ߞߊ߲߫ ߝߌߟߊߣߊ߲ ߘߌ߫.
ߘߊߞߎ߲ ߞ.ߗ߭ߋ.ߓߋ (KGB) ߘߐ߫
߁߉߇߅ ߟߊ߫߸ ߔߎߕߌ߲ ߘߏ߲߬ ߘߊ߫ ߞ.ߗ߭ߋ.ߓߋ ߘߐ߫߸ ߊ߬ ߟߊߞߐ߯ ߘߊ߫ ߞ.ߗ߭ߋ.ߓߋ ߟߊ߫ ߞߊ߬ߙߊ߲߬ߕߊ ߄߀߁߲ ߠߊ߫ ߏߞߑߕߊ߬߸ ߟߋߣߌ߲ߜ߭ߙߊߘ. ߟߊ߬ߞߐ߰ߟߌ ߞߐ ߘߐ߫߸ ߊ߬ ߓߊ߯ߙߊ߫ ߘߊ߫ ߗߋߕߌ߯ߘߊ߫ ߝߌߟߊߣߊ߲ ߞߎ߲߬ߕߌ߮ ߘߌ߫ (ߖߊߘߏߦߊ ߛߌ߬ߣߊ)߸ ߞߊ߬ ߣߊ߬ ߕߏ߫ ߟߊߕߊ߬ߡߌ߲߬ ߠߊ߫ ߗߋߕߌ߯ߘߊ߫ ߝߟߐߡߊ ߞߎ߲߬ߕߌ߰ߦߊ ߟߊ߫߸ ߡߍ߲ ߘߐ߫ ߣߴߊ߬ ߞߊ߬ ߟߏ߲ߟߊ߲ ߠߎ߬ ߣߌ߫ ߗߋߘߊߕߌ߯ ߞߏߟߊ߲ߞߘߐߕߊ ߟߎ߬ ߜߋ߬ߟߎ߲߫ ߟߋߣߌ߲ߜ߭ߙߊߘ. ߁߉߈߄ ߕߎߟߊߝߌ߲ ߠߊ߫߸ ߔߎߕߌ߲ ߠߥߊ߫ ߘߊ߫ ߡߐߛߑߞߎ߫ ߟߊ߬ߞߐ߰ߟߌ ߡߞߊ߬ߝߏ߬ߟߌ ߞߊ߲ߡߊ߬ ߦߎ߬ߙߌ ߊ߲ߘߙߏߔߏߝ߭ ߙߋߘ ߓߊߣߊ߬ ߘߋ߬ߙߌ߬ߘߊ ߟߊ߫. ߞߵߊ߬ ߕߊ߬ ߁߉߈߅ ߡߊ߬ ߞߵߊ߬ ߛߌ߰ ߁߉߉߀ ߟߊ߫߸ ߊ߬ ߓߊ߯ߙߊ߫ ߘߊ߫ ߘߙߍߛߑߘߌ߫߸ ߊߟߏߡߊ߲ߘߎ߯ ߕߟߋ߬ߓߐ ߘߐ߫߸ ߞߊ߬ ߡߊ߬ߟߐ߲߬ߠߌ߲߫ ߡߊߝߎߝߎߣߍ߲ ߘߏ߫ ߟߊߓߊ߯ߙߊ߫ ߞߊ߲ߠߊߕߊ߬ߡߌ߲ߠߊ (ߘߟߊߡߌߘߟߊ) ߘߌ߫. ߊ߬ ߟߊ߫ ߘߊߞߎ߲ ߥߎ߬ߛߎ ߏ߬ ߘߐߞߣߍߣߍ߲߫ ߕߍ߫ ߡߐ߱ ߝߊ߲߬ߓߊ ߡߊ߬. thumb|ߔߎߕߌߣ ߞߵߊ߬ ߕߏ߫ ߞ.ߗ߭ߋ.ߓߋ ߘߐ߫߸ ߁߉߈߀ ߠߊ߫
ߡߛ߭ߊ ߗ߭ߋߛߍ߲ ߡߍ߲ ߦߋ߫ ߙߎ߬ߛߌ߬ߟߊ߫-ߊߡߋߙߞߌߞߊ ߘߌ߫ ߡߍ߲ ߞߊ߬ ߔߎߕߌ߲ ߠߊ߫ ߞߊ߲߬ߛߓߍߟߌ ߛߓߍ߫߸ ߏ߬ ߞߵߊ߬ ߟߊߛߙߋߦߊ߫ ߞߏ߫ ߔߎߕߌ߲ ߣߴߊ߬ ߘߊ߬ߝߊ ߟߎ߬ ߡߊߖߌ߰ߣߍ߲߫ ߦߋ߫ ߟߋ߬ ߛߴߊ߬ߟߎ߫ ߘߌ߫ ߕߏ߫ ߝߐ߰ߓߍ߬ߞߊ߲ߞߋ ߟߎ߬ ߓߟߏߕߍ߰߸ ߊ߬ ߣߌ߫ ߞߊ߬ ߕߏ߫ ߞߌ߬ߓߊ߬ߙߏ߬ߦߊ߫ ߢߊ߬ߕߣߐ߬ߒ߬ߕߊ߲ ߠߎ߬ ߟߊߦߟߍ߬ ߟߊ߫ ߡߍ߲ ߠߎ߬ ߕߘߍ߬ ߦߋ߫ ߟߊߥߟߏ߫ ߟߊ߫ ߞ.ߗ߭ߋ.ߓߋ ߟߎ߬ ߓߟߏ߫. ߔߎߕߌ߲ ߠߊߓߊ߯ߙߊ ߡߊߓߌ߬ߟߊ߬ ߘߊ߫ ߟߋ߬ ߛߑߕߊߛߌ߫ ߖߊߘߏ߫ ߞߎ߲ߕߌ߯ ߡߊߙߑߞߎߛ ߥߐߟߝ ߓߟߏ߫߸ ߊ߬ ߣߌ߫ ߔߎߕߌ߲ ߘߍ߬ߢߐ߲߰ ߞߘߐ ߟߎ߬ ߞ.ߗ߭ߋ.ߓߋ ߘߐ߫߸ ߝ߭ߌߟߊߘߡߌߙ ߎߛߏߟߕߑߛߋߝ߭. ߝߐ߰ߓߍ߬ߦߊ߬ߟߊ߫ ߞߊߕߋߙߌߣ ߓߍߟߑߕߐ߲߫ ߕߊ߫ ߝߐߟߌ߫ ߘߐ߫߸ ߞߏ߫ ߡߊ߬ߓߌ߬ߟߊ߬ߟߌ ߏ߬ ߟߊߥߟߌ߬ߣߍ߲߫ ߦߋ߫ ߔߎߕߌ߲ ߥߊ߬ߣߊߙߌ ߟߋ߬ ߡߊ߬ ߛߴߊ߬ߟߎ߫ ߘߌ߫ ߛߋ߫ ߔߎߕߌ߲ ߠߊߕߘߍ߬ ߟߊ߫ ߞ.ߗ߭ߋ.ߓߋ ߘߏ߲߬ߖߟߎ߬ߡߊ߬ߟߌ ߘߐ߫ ߊ߬ ߣߌ߫ ߞߊ߬ ߣߊ߲߬ߕߌ߰ ߥߎߟߋ߲ ߠߎ߬ ߟߊ߫ ߓߊߓߐߒߡߟߊ ߟߎ߬ ߡߊߘߍ߬ߡߍ߲߬ߠߌ߲ ߓߏߟߏ߲ߝߘߊ ߡߊߘߍ߬ߡߍ߲߫ ߠߊ߫. ߏ߬ ߟߋ ߞߵߊ߬ ߞߍ߫ ߢߡߊߘߏ߲߰ߣߍ߲ ߠߎ߬ ߟߥߊ߫ ߘߊ߫ ߊߟߏߡߊ߲ߘߎ߯ ߕߟߋ߬ߓߐ ߘߐ߫ ߞߍ߬ߣߍ߲ ߛߑߕߊߛߌ߫ ߟߊ߫ ߘߍ߬ߡߍ߲߬ߠߌ߲ ߞߐ߬ߣߐߡߊ߬߸ ߘߙߍߛߑߘߌ߫ ߟߋ߬ ߘߐߡߌ߬ߣߊ߬ ߘߴߊ߬ߟߎ߬ ߓߟߏ߫ ߞߙߍ߬ߝߍ߬ ߛߏ ߘߌ߫߸ ߕߟߋ߬ߖߌ߰ߞߊ ߟߎ߬ ߟߊ߫ ߟߞߊ߬ߟߡߊ߬ߦߊ߬ߟߌ߫ ߗߋߘߊ ߟߎ߬ ߡߊ߲ߛߌߦߊ߫ ߡߍ߲ ߘߐ߫.
ߡߐ߰ ߕߐ߯ߒߕߊ߲ ߘߏ߫ ߕߊ߫ ߝߐߟߌ߫ ߘߐ߫߸ ߏ߬ ߡߍ߲ ߕߘߍ߬ ߦߋ߫ ߙ.ߊ.ߝ. (RAF) ߛߌ߲߬ߝߏ߲߫ ߞߘߐ ߘߏ߫ ߘߌ߫߸ ߞߴߊ߬ ߟߊ߫ ߟߊ߬ߘߍ ߘߏ߫ ߝߍ߬ ߘߙߍߛߑߘߌ߫߸ ߞߏ߫ ߕߐ߲ߘߋ߲ ߠߎ߬ ߞߊ߬ ߡߙߊ߬ߡߊ߬ߝߋ߲ ߘߏ߫ ߟߎ߫ ߦߌ߬ߘߊ߬ ߔߎߕߌߣ ߠߊ߫ ߡߍ߲ ߘߌ߫ ߘߊ߫ ߙ.ߊ.ߝ ߟߎ߫ ߡߊ߬ ߊߟߏߡߊ߲ߘߎ߯ ߕߟߋ߬ߓߋ ߘߐ߫. ߞߑߟߏߛ ߖ߭ߎߗߐߟߘ ߡߍ߲ ߦߴߊ߬ ߦߌ߬ߘߊ߬ ߟߊ߫ ߞߴߊ߬ߟߋ ߕߊ߬ ߘߊ߫ ߔߎߕߌߣ ߠߋ߬ ߓߟߏ߫߸ ߏ߬ ߞߵߊ߬ ߦߌ߬ߘߊ߬ ߞߏ߫ ߔߎߕߌ߲ ߞߊ߬ ߣߊߖ߭ߌ߫ ߞߎߘߊ (néo-nazis) ߙߍߌߣߍߙ ߛߐ߲ߕߊߜ߭ ߘߐߛߏߙߏ߲ߞߏ߫߸ ߞߏ߫ ߞߵߊ߬ ߟߐ߬ ߛߓߍߟߌߟߊ ߟߎ߬ ߘߟߊߘߍ߰ ߟߊ߫ ߞߍߒߞߣߐ (ߓߊ߱) ߞߊ߬ߙߊ߲ ߞߊ߲ߡߊ߬. ߔߎߕߌߣ ߣߐ߬ ߘߌ߫ ߞߴߊߟߏߡߊ߲ ߠߎ߬ ߦߋ߫ ߟߊ߫ ߛߴߊ߬ ߘߌ߫ ߛߋ߫ ߓߊ߯ߙߊ߫ ߟߊ߫ ߓߌ߬ߟߊ߬ߢߐ߲߰ߡߊ߬ ߡߟߊߡߟߊߒߕߊ߲ ߠߊ߫ ߘߟߊߡߌߘߟߊ ߘߏ߫ ߘߌ߫. ߊ߬ ߕߘߍ߬ߣߍ߲߬ ߘߌ߫ ߞߍ߫ ߡߟߊߡߟߊߒߕߊ߲ ߓߌ߬ߟߊ߬ߢߐ߲߰ߡߊ ߛߋ߲ߞߏߟߦߊ ߘߐ߫ ߊߖ߭ߌ߫ ߥߙߏ߬ߘߎ߮-ߕߟߋ߬ߓߐ ߘߐ߫߸ ߊ߬ ߣߌ߫ ߊߟߏߡߊ߲ߘߎ߯ ߞߋ߬ߥߎ߬ߣߍ߲߬ߞߋߥߎ ߟߎ߬ ߟߊ߫ ߕߊ߯ߡߊ ߛߘߊ߫ ߘߐ߫߸ ߡߍ߲ ߠߎ߬ ߘߟߊߘߍ߰ ߘߴߊߟߏߡߊ߲ߘߎ߯ ߕߟߋ߬ߓߐ ߘߐ߫߸ ߊ߬ ߣߴߊ߬ ߕߟߋ߬ߓߋ ߝߣߊ߫ ߘߐ߫.
ߔߎߕߌ߲ ߠߊ߫ ߞߊ߲߬ߛߓߍߟߌ ߓߟߏߡߊߞߊ߬ߣߍ߲ ߘߐ߫߸ ߓߍߙߑߟߍ߲߫ ߞߟߐ߬ߞߐ ߥߎ߬ߦߊ ߞߐ ߘߐ߫ ߏ߬ ߡߍ߲ ߘߊߡߌ߬ߣߊ߬ ߘߊ߫ ߁߉߈߉ ߣߍߣߍߓߊ ߉ ߡߊ߬߸ ߊ߬ ߞߊ߬ ߛߏߝ߭ߌߦߋ ߟߐ߲ߠߌ߲ߦߊ ߕߊ߲ߓߊ߲ (ߕߋߙߌߦߊ߫ ߓߏ߲) ߣߌ߫ ߞ.ߗ߭ߋ.ߓߋ ߟߊ߫ ߟߎ ߡߍ߲ ߠߎ߬ ߕߎ߲߬ ߦߋ߫ ߘߙߍߛߑߘߌ߫߸ ߊ߬ ߞߵߏ߬ ߟߎ߫ ߘߐ߬ߛߙߋ ߟߎ߬ ߟߊߘߊ߬ߙߏ߫ ߊߟߏߡߊ߲ߘߎ߯ ߞߎ߲߬ߠߊ߬ߛߌ߮ ߟߎ߫ ߢߍ߫ ߛߊ߫ ߔߊߞߌߛߦߊߟߊ ߟߎ߬ ߞߊߣߊ߬ ߞ.ߗ߭ߋ.ߓߋ ߟߊ߫ ߘߐ߬ߛߙߋ ߟߎ߬ ߘߐߙߐ߲߫ ߖߋ߬ߣߌ߲߬߸ ߞߊ߬ ߛߏߝ߭ߌߦߋ ߟߐ߲ߠߌ߲ߦߊ ߕߊ߲ߓߊ߲ ߕߊ ߟߎ߬ ߟߊߘߊ߬ߙߏ߫ ߊߟߏߡߊ߲ߘߎ߯ ߞߎ߲߬ߠߊ߬ߛߌ߮ ߟߎ߬ ߟߋ߬ ߢߍ߫. ߒ߬ߞߊ߬ ߝߏߦߌ߬ ߡߊ߫ ߝߐ߫ ߓߊߕߐߡߐ߲ߠߌ߲ ߞߍߢߊ ߞߊ߲߬ ߖߋ߬ߣߌ߲߬ߠߌ߲ ߕߎ߬ߡߊ ߟߊ߫; ߟߊߒߡߊ߫ ߘߐ߫߸ ߦߏ߫ ߡߍ߲ ߟߐ߬ ߕߐ߫ ߦߋ߫ ߛߑߕߊߛߌ߫ ߕߊ߫ ߘߐ߬ߛߙߋ ߟߎ߬ ߡߊ߬ ߥߟߊ߫ ߊߟߏߡߊ߲ߘߎ߯ ߓߍ߯ߦߊ߫ ߞߊ߲ߓߍ߲ ߕߊ ߟߎ߬ ߥߟߊ߫ ߛ.ߘ.ߞ.ߘ «URSS» ߕߊ ߟߎ߫. ߊ߬ ߞߵߊ߬ ߢߊߦߌ߬ߘߊ߬ ߞߏ߫ ߘߐ߬ߛߙߋ߬ ߛߘߍߡߊ߲߫ ߠߎ߫ ߡߊ߫ ߕߏ߫ ߊߟߏߡߊ߲ߘߎ߯ ߞߵߊ߬ ߡߊߛߐ߬ߘߐ߲߬ ߝߊ߲ߛߟߎ ߕߎ߲߬ (ߞߊ߬ ߘߐ߬ߛߙߋ ߟߎ߬ ߖߋ߬ߣߌ߲߬) ߓߘߴߊ߬ ߞߐߕߊ߲߫. ߞߏ߬ߣߌ߲߬ ߞ.ߗ߭ߋ.ߓߋ ߕߊ߫ ߘߐ߬ߛߙߋ ߝߊ߲߬ߓߊ ߟߎ߬ ߟߥߊ߫ ߘߊ߫ ߡߐߛߑߞߎ߫.
ߝߘߏ߬ߓߊ߬ߞߊ߲߬ߞߋ߫ ߞߎ߲ߠߊߛߌ߮ ߓߋ߬ߟߌ ߞߐ߫ ߊߟߏߡߊ߲ߘߎ߯ ߕߟߋ߬ߓߐ ߘߐ߫߸ ߔߎߕߌ߲ ߕߎ߲߬ ߞߊߡߊ߲߫ ߕߘߍ߬ ߦߋ߫ ߞߊ߬ ߓߙߐߕߐ߫ ߞ.ߗ߭ߋ.ߓߋ ߗߋߘߊ ߘߐ߫ ߞߵߏ߬ ߛߊߓߎ ߞߍ߫ ߛߌߞߊ߫ ߞߍ ߘߴߊ߬ ߡߊ߬ ߞߣߐߜߍ ߘߐ߫ ߘߙߍߛߑߘߌ߫ ߔߊߞߌߛߦߊ ߕߎ߬ߡߊ ߟߊ߫ ߊ߬ ߣߴߏ߬ ߢߍ߫߸ ߞߵߊ߬ ߕߘߍ߬ ߞ.ߗ߭ߋ.ߓߋ ߣߌ߫ ߛߏߝ߭ߌߦߋ ߣߊ߲߬ߕߌ߰ ߥߎߟߋ߲ ߠߎ߬ ߕߘߍ߬ ߦߋ߫ ߘߐ߬ߓߛߏ߬ߟߌ ߘߊߞߘߐ߫ ߤߊߟߌߓߌ߬ ߊߟߏߡߊ߲ߘߎ߯ ߕߟߋ߬ߓߐ ߘߐ߫߸ ߊ߬ ߣߊ߬ ߘߴߊ߬ ߞߐߛߊ߬ߦߌ߫ ߟߋߣߌ߲ߜ߭ߙߊߘ ߁߉߉߀ ߘߊߡߌߣߊ ߟߊ߫ ߟߊ߬ߡߙߊ߬ߣߍ߲߫ (reserve active) ߓߊ߯ߙߟߊ ߟߎ߬ ߘߏ߫ ߘߌ߫߸ ߒ߬ߓߵߊ߬ ߓߊ߯ߙߊ߫ ߘߊ߫ ߞߊߙߏ߫ ߛߊ߬ߓߊ߫ ߞߎ߲߬ߕߊ߮ ߞߘߐ߫ ߟߋߣߌ߲ߜ߭ߙߊߘ ߞߊ߬ߝߏ ߖߊ߯ߓߘߊ ߡߊ߲߬ߕߏ߲߬ߕߍ ߖߡߊ߬ߞߎߘߎ߲ ߠߎ߬ ߘߐ߫ ߦߋ߲߬ ߠߋ߫߸ ߞߊ߬ ߞߊ߬ߙߊ߲߬ߝߊ ߛߙߍߞߍ߫ ߦߎ߬ߙߌ ߡߐߟߑߛ߭ߊߣߐߝ߭ ߡߊߝߊ߬ߟߋ߲߫߸ ߞߊ߬ ߓߊ߯ߙߊ߫ ߞߏ߲߬ߓߏ߬ߦߊ ߞߙߐ߬ߛߌ (thèse) ߟߎ߫ ߞߊ߲߬.
ߒ߬ߓߵߊ߬ ߕߘߍ߬ ߦߋ߫ ߡߐ߰ ߞߎߘߊ߫ ߟߎ߫ ߘߟߊߘߍ߰ ߟߊ߫ ߞ.ߗ߭ߋ.ߓߋ ߢߍ߫ ߦߋ߲߬ ߠߋ߸ ߞߊ߬ ߞߊ߬ߙߊ߲߬ߠߊ߬ߘߋ߲ ߠߎ߬ ߜߋ߬ߟߎ߲߫߸ ߊ߬ ߞߊ߬ ߕߋߙߌߦߊ ߟߊߞߎߘߦߊ߫ ߊ߬ ߞߊ߬ߙߊ߲߬ߝߊ߫ ߞߘߐ ߊߣߊߕߏߟߌ߫ ߛߏߓߑߗߊߞ ߝߍ߬ ߦߋ߲߬ ߠߋ߫߸ ߏ߬ ߡߍ߲ ߕߘߍ߬ ߦߋ߫ ߟߋߣߌ߲ߜ߭ߙߊߘ ߘߎ߰ߕߌ߮ (ߡߍߙߌ) ߘߌ߫. ߔߎߕߌ߲ ߞߵߊ߬ ߟߊߛߙߋߦߊ߫ ߞߴߊ߬ ߓߙߐߕߐ߫ ߘߊ߫ ߝߊߙߌ߲-ߘߊ߯ߕߌ߯ߦߊ ߞߛߊߞߊ ߟߋ߬ ߘߌ߫ ߁߉߉߁ ߘߓߊ߬ߓߌߟߊ ߂߀ ߠߊ߫߸ ߏ߬ ߞߍ߫ ߘߊ߫ ߞߊ߬ߝߏ߬ ߖߊ߬ߛߏ߲߬ ߛߊ߯ߛߊ߯ߟߌ ߕߟߋ߬ ߝߌߟߊߣߊ߲ ߠߋ߬ ߡߊ߬ ߛߏߝ߭ߌߦߋ ߁߉߉߁ ߞߊ߬ߝߏ߬ ߖߊߛߏ߲ ߡߍ߲ ߞߍ߫ ߘߊ߫ ߛߏߝ߭ߌߦߋ ߞߊ߲ߕߌ߯ ߡߌߞߊߌߟ ߜ߭ߐߙߑߓߊߗߋߝ߭ ߟߊ߫. ߔߎߕߌ߲ ߣߊ߬ ߘߴߊ߬ ߦߌ߬ߘߊ߬ ߞߏ߫ ߞߊ߬ߝߏ߬ ߖߊߛߏ߲ ߓߌ߬ߟߊ߬ߣߍ߲ ߛߋ߲߬ߠߊ߫߸ ߒ ߞߊ߬ ߒ ߞߊߟߌߦߊ߫ ߞߊ߬ ߒ ߞߎ߲߬ߕߋߟߋ߲ ߦߌ߬ߘߊ߬߸ ߊ߬ ߞߵߊ߬ ߡߊߜߟߍ߬ߦߊ߫ ߞߏ߫ ߞߎ߲߬ߕߋ߬ߟߋ߲߬ ߦߌߘߊ ߘߏ߲߬ ߕߎ߲߬ ߞߊߜߍ߬ߟߍ߲߫ ߕߋ߲߬ ߝߛߊߦߌ߫ ߓߊߏ߬ ߞߴߊ߬ߟߋ ߞߵߊ߬ ߟߊ߫ ߢߣߊߡߦߊ ߦߙߐ߫ ߓߘߍ ߝߊ߲߬ߓߊ ߞߍ߫ ߛߌ߲߬ߝߏ߲ ߠߎ߬ ߟߋ߬ ߝߍ߬.
߁߉߉߉ ߟߊ߫߸ ߔߎߕߌߣ ߞߊ߬ ߝߘߏ߬ߓߊ߬ߞߊ߲ߞߋ ߛߓߍ߫ ߞߏ߫ ߛߌߟߊ߫ ߟߊߝߊ߰ߣߍ߲߸ ߡߍ߲ ߞߊߖߊ߲߬ ߛߏߡߐ߯ߦߊ ߡߙߊ߬ߓߊ߮ ߟߎ߬ ߟߊ߫.
ߓߘߍ߬ߓߘߍ߬ߟߌ ߘߊߞߎ߲
thumb|ߔߎߕߌ߲߸ [[ߟߌߎߘߑߡߌߟߊ ߣߊߙߎߛߏߝ߭ߊ߫߸ ߊ߬ ߣߌ߫ ߞߑߛߋߣߌߦߊ ߛߏߓߑߗߊߞ ߟߎ߫߸ ߔߎߕߌ߲ ߟߊߓߌ߬ߟߊ߬ߓߊ߯ ߊߣߊߕߏߟߌ߫ ߛߏߓߑߗߊߞ ߟߊ߫ ߓߊߘߍ ߝߍ߬߸ ߏ߬ ߡߍ߲ ߕߘߍ߬ ߦߋ߫ ߛߍ߲ߕ-ߔߌߕߍߛߓߎߙߜ߭ ߘߎ߰ߕߌ߮ ߘߌ߫ (߁߉߉߁-߁߉߉߆) ߟߎ߬ ߕߍ߫. ]]
߁߉߉߀ ߘߓߊ߬ߕߊ ߟߊ߫߸ ߔߎߕߌ߲ ߕߐ߯ߦߊ߫ ߘߊ߫ ߟߋߣߌ߲ߜ߭ߙߊߘ ߘߎ߰ߕߌ߮ ߟߊߟߌ߯ߟߊ ߘߌ߫ ߡߊ߲߬ߕߏ߲߬ߕߍ ߞߏߢߊ ߟߎ߬ ߘߐ߫߸ ߏ߬ ߡߍ߲ ߕߐ߯ ߕߘߍ߬ ߦߋ߫ ߞߏ߫ ߊߣߊߕߏߟߌ߫ ߛߏߓߑߗߊߞ. ߘߟߊߛߎ߲ߓߎߟߌ߫ ߟߊߘߌ߬ߢߍ߬ߣߍ߲ ߘߏ߫ ߝߍ߬ ߏߟߌߝ߭ߊ ߛߑߕߏߣ ߢߍ߫ ߂߀߁߇ ߟߊ߫߸ ߔߎߕߌ߲ ߞߵߊ߬ ߦߌ߬ߘߊ߬ ߞߴߊ߬ߟߋ߬ ߓߙߐߕߐ߫ ߛߊ߫ ߞ.ߗ߭ߋ.ߓߋ ߘߐ߫ ߁߉߉߁ ߠߊ߫ ߟߋ߬߸ ߞߊ߬ߝߏ߬ ߖߊߛߏ߲ ߘߏ߫ ߣߐ߬ߞߟߊߡߊ߲ ߘߐ߫ ߡߍ߲ ߞߍ߫ ߘߊ߫ ߡߌߞߊߌߟ ߜ߭ߐߙߑߓߊߗߋߝ߭ ߟߊ߫߸ ߓߊߏ߬ ߞߏ߫ ߞߏ ߡߍ߲ ߞߍߣߍ߲߫ ߦߋ߫ ߥߊ߯ߕߌ ߏ߬ ߟߊ߫߸ ߊ߬ ߓߍ߲߬ߣߍ߲߫ ߕߎ߲߬ ߕߴߏ߬ ߡߊ߬߸ ߊ߬ ߘߏ߲߬ ߕߎ߲߬ ߕߴߊ߬ ߝߍ߬ ߞߊ߬ ߞߍ߫ ߞߎ߲߬ߠߊ߬ߛߌ߰ߟߌ߫ ߞߎߘߊ ߟߞߊ߬ߟߡߊ߬ߦߊ߬ߟߌ߫ ߗߋߘߊ ߘߐ߫. ߔߎߕߌ߲ ߠߊ߫ ߢߊߝߐߟߌ߫ ߜߘߍ߫ ߟߎ߫ ߘߐ߫ ߂߀߁߈ ߣߌ߫ ߂߀߂߁ ߠߎ߬ ߟߊ߫߸ ߊ߬ ߓߊ߯ߙߊߣߍ߲߫ ߘߌ߫ ߞߍ߫ ߥߊߟߌߥߊߟߌ߫ ߟߊߓߏߙߌߟߊ (ߕߊ߬ߞߛߌ) ߘߌ߫ ߛߴߊ߬ ߘߴߊ߬ ߟߊ߫ ߥߏߘߌ ߡߊߞߊ߬ߝߏ߬ ߓߘߍߞߍ߭߸ ߥߟߊ߫ ߞߊ߬ ߓߊ߯ߙߊ ߛߎ߮ ߏ߬ ߟߊߞߙߐ߬ߛߌ߫.
ߥߊ߬ߛߌ߬ߥߙߊ ߂߈, ߁߉߉߁ ߠߊ߫߸ ߊ߬ ߞߍ߫ ߘߊ߫ ߛߏߕߌ߯ߟߊ߫ ߞߐߞߊ߲ߞߏ ߟߐ߲߬ߞߋ߬ߟߊ ߞߎ߲߬ߕߌ߮ ߘߌ߫߸ ߡߍ߲ ߠߊߢߎ߲ߣߍ߲߫ ߦߋ߫ ߡߊ߲߬ߕߏ߲߬ߕߍ ߓߟߏߘߏ߲ߢߐ߲߯ߓߟߏ ߛߊ߲ߞߘߐߕߊ ߣߌ߫ ߟߏ߲ߟߊ߲ ߠߎ߬ ߟߊ߫ ߣߊ߲߬ߝߟߏ߬ߦߊ߬ߟߌ ߟߎ߬߸ ߊ߬ ߣߌ߫ ߞߊ߬ ߥߊߟߌߘߊ ߟߎ߬ ߛߙߍߘߍߦߊ߫. ߊ߬ ߝߊ߲߭ ߡߊ߫ ߛߊ߲߬ ߞߋߟߋ߲߫ ߞߎ߲߬ߕߊ߮ ߓߐ߫ ߟߋ߬߸ ߔߎߕߌߣ ߛߋ߫ ߘߊ߫ ߞߊ߬ ߝߛߍ߬ߝߛߍ߬ߟߌ ߓߌ߬ߟߊ߫ ߛߋ߲߬ߠߊ߫ ߛߏ ߛߊ߬ߙߌ߬ߦߊ߬ߦߊ (législatifs) ߟߊ߬ߟߌ߰ߟߌ߬ߟߊ ߞߊ߲ߡߊ߬ ߡߍ߲ ߕߘߍ߬ ߦߋ߫ ߡߙߊ߬ ߟߊ߫ ߡߊߙߌߣߊ ߛߊߟߑߦߊ߫. ߓߍ߲߬ ߞߍ߫ ߘߴߊ߬ ߡߊ߬ ߞߴߏ߬ ߞߊ߬ ߝߋ߲ ߠߎ߬ ߛߐ߲߬ߞߐ ߡߊߞߊ߬ߝߏ߫ ߊ߬ ߣߌ߫ ߞߊ߬ ߣߍ߰ ߟߊߝߏ߬ߦߌ߬ߟߌ ߖߡߊ߬ߙߌ߬ߦߊ ߘߌ߫ ߡߍ߲ ߡߐ߬ߟߐ߲ ߘߌ߫ ߛߋ߫ ߘߟߊ $ ߉߃ ߀߀߀ ߀߀߀ ߘߐ߫߸ ߞߵߏ߬ ߞߍ߫ ߞߐߞߊ߲ߠߊ ߛߎ߬ߡߊ߲߬ ߞߏ ߘߍ߬ߡߍ߲߬ߠߌ߲ ߘߏ߫ ߘߌ߫߸ ߏ߬ ߡߍ߲ ߡߊ߫ ߣߊ߬ ߡߎ߰ߡߍ߫. ߢߊߢߌߣߌ߲ߠߌ߲ߠߊ ߟߎ߬ ߟߊ߫ ߟߊ߬ߢߌߣߌ߲ ߣߴߊ߬ ߕߊ߫ ߞߏ߫ ߞߊ߬ ߔߎߕߌ߲ ߠߥߊ߫߸ ߔߎߕߌ߲ ߕߏ߫ ߘߊ߫ ߞߐߞߊ߲ߠߊ ߓߟߏߘߏ߲ߢߐ߲߯ߓߟߏ ߘߍ߬ߘߊ ߏ߬ ߞߎ߲߬ߠߊ߫ ߝߏ߫ ߞߊ߬ ߥߴߊ߬ ߛߌ߰ ߁߉߉߆ ߟߊ߫. ߁߉߉߅ ߣߌ߫ ߁߉߉߆ ߟߎ߫ ߕߍ߫߸ ߊ߬ ߓߊ߯ߙߊ߫ ߘߊ߫ ߓߘߍ߬ߓߘߍ߬ߟߌ ߣߌ߫ ߞߎ߲߬ߠߊ߬ߛߌ߮ ߟߎ߬ ߟߊ߫ ߗߋߘߊ߫ ߛߌߦߊߡߊ߲߫ ߠߎ߫ ߘߊߞߘߐ߫ ߛߍ߲ߕ-ߔߌߕߍߛߓߎߙߜ߭.
߁߉߉߄ ߕߙߊߓߊ ߟߊ߫߸ ߔߎߕߌߣ ߕߐ߯ߦߊ߫ ߘߊ߫ ߞߵߊ߬ ߞߍ߫ ߛߍ߲ߕ-ߔߌߕߍߛߓߎߙߜ߭ ߞߎ߲߬ߠߊ߬ߛߌ߮ ߞߊ߲ߕߌ߯ ߛߙߍߞߍ ߘߌ߫. ߁߉߉߅ ߘߓߊ߬ߓߌߟߊ ߟߊ߫߸ ߊ߬ ߞߊ߬ ߞߎ߲߬ߠߊ߬ߛߌ߮ ߡߊߛߎ߬ߘߎ߲߬ߧߊ߫ ߓߘߍߓߘߍߟߌ߫ ߞߙߎߞߊ ߊ߲ ߠߊ߫ ߟߎ߫ — ߌ߬ߙߌ߬ߛߌ߫ ߓߏߟߏ߲ߝߘߊ ߛߌ߲߬ߝߏ߲߬ߧߊ߫ ߛߍ߲ߕ-ߔߌߕߍߛߓߎߙߜ߭߸ ߏ߬ ߕߘߍ߬ ߦߋ߫ ߞߙߎߞߊ߫ ߟߊߓߌ߬ߟߊ߬ߣߍ߲ ߠߋ߬ ߘߌ߫ ߡߍ߲ ߜߘߌ ߛߌ߰ ߘߊ߫ ߞߏߕߌ߯ ߝߟߐ ߝ߭ߌߞߑߕߐߙ ߗߍߙߑߣߐߡߌߙߑߘߌߣ ߓߟߏ߫. ߁߉߉߅ ߟߊ߫߸ ߊ߬ ߞߊ߬ ߞߙߎߞߊ ߏ߬ ߟߊ߫ ߞߙߎߞߊ ߏ߬ ߟߊ߫ ߥߛߊ߬ߘߋ߲߫ ߛߎߥߊ߲ߘߟߌ ߓߙߊߡߊߖߊ߲ߓߊ߲ ߠߊߛߌ߲߫߸ ߞߵߊ߬ ߕߊ߬ ߁߉߉߅ ߡߊ߬ ߞߵߊ߬ ߛߌ߰ ߁߉߉߇ ߟߊ߫߸ ߊ߬ ߞߍ߫ ߘߊ߫ ߛߍ߲ߕ-ߔߌߕߍߛߓߎߙߜ߭ ߕߊ߫ ߓߏߟߏ߲ߝߘߊ ߞߎ߲߬ߕߌ߮ ߘߌ߫.
ߘߊߞߎ߲ ߘߊߡߌ߬ߣߊ ߡߐߛߑߞߎ߫: ߁߉߉߆-߁߉߉߉
߁߉߉߆ ߥߊ߬ߛߌ߬ߥߙߊ ߟߊ߫߸ ߛߏߓߑߗߊߞ ߗߌߙߏ߲߫ ߘߴߊ߬ ߟߊ߫ ߡߊ߬ߡߌ߬ߘߊ߬ߟߌ߬ߟߊ߬ߦߊ ߘߐ߫ ߊ߬ ߟߊ߫ ߛߎߥߊ߲ߘߟߌ߫ ߡߛߊߦߌ ߝߍ߬ ߛߍ߲ߕ-ߔߌߕߍߛߓߎߙߜ߭߸ ߔߎߕߌߣ ߡߍ߲ ߞߵߊ߬ ߟߊ߫ ߓߙߊߡߊߖߊ߲ߓߊ߲ ߞߍ߫ ߢߣߊߕߊߟߌ߫ ߛߎߥߊ߲ߘߟߌ ߘߐ߫߸ ߏ߬ ߓߙߐߕߐ߫ ߘߴߊ߬ ߟߊ߫ ߗߋߘߊ ߘߊߞߘߐ߫ ߛߏ ߞߎ߲߬ߠߊ߬ߛߌ߰ߟߌ ߘߐ߫. ߏ߬ ߞߍ ߊ߬ ߦߌ߬ߙߌ߲߬ߘߌ߫ ߘߊ߫ ߡߐߛߑߞߎ߫ ߏ߬ ߞߴߊ߬ ߕߐ߯ߦߊ߫ ߘߊ߫ ߞߵߊ߬ ߞߍ߫ ߞߊ߲ߕߌ߯ߘߊ ߞߣߐߝߋ߲ (bien) ߠߎ߬ ߡߊ߬ߙߊ ߓߏߟߏ߲ߝߘߊ ߞߎ߲߬ߕߌ߰ ߛߙߍߞߍ ߘߌ߫ ߡߍ߲ ߕߘߍ߬ ߦߋ߫ ߟߊߛߌ߲߫ ߠߊ߫ ߔߊߝ߭ߍߟ ߓߙߏߘߌ߲ߣ ߓߟߏ߫. ߊ߬ ߕߏ߫ ߘߊ߫ ߗߋߘߊ ߏ߬ ߘߊߞߘߐ߫ ߝߏ߫ ߞߊ߬ ߥߴߊ߬ ߛߌ߰ ߁߉߉߇ ߟߊ߫߸ ߊ߬ߟߋ ߟߋ߬ ߕߘߍ߬ ߦߋ߫ ߞߊ߬ߝߏ ߟߏ߲ߟߊ߲ ߠߎ߬ ߟߊ߫ ߖߋ߬ߓߌ߬ߦߊ߬ߟߊ ߘߌ߫߸ ߊ߬ ߞߊ߬ ߛߏߝ߭ߌߦߋ ߘߍ߭ ߣߌ߫ ߝߘߏ߬ߓߊ߬ߞߊ߲߬ߞߋ߫ ߞߙߎߞߊ ߟߎ߬ ߞߎ߲߬ߞߍ߲ߘߍ (ߡߍ߲ ߠߎ߬ ߕߘߍ߬ ߦߴߊ߬ ߟߊߖߌ߰ ߟߊ߫ ߞߊ߬ ߦߟߍ߬) ߟߎ߬ ߟߊߦߌ߬ߙߌ߲߬ߘߌ߫ ߙߎ߬ߛߌ߫ ߞߙߎߝߊ߫ ߞߊ߲ߓߍ߲ ߘߐ߫. thumb|ߔߎߕߌ߲߸ ߞߵߊ߬ ߕߏ߫ ߍߝ.ߍߛ.ߓߋ (FSB) ߗߋߕߌ߯ߦߊ ߟߊ߫ ߁߉߉߈ ߠߊ߫
߁߉߉߇ ߕߙߊߓߊ ߂߆߸ ߞߊ߲ߕߌ߮ ߓߏ߬ߙߌߛ ߍߟߑߛߌ߲ߣ ߞߊ߬ ߔߎߕߌ߲ ߕߐ߯ߦߊ߫ ߞߵߊ߬ ߞߍ߫ ߞߊ߲ߕߌ߯ߘߊ ߘߊ߯ߘߐ ߛߙߍߞߍ ߘߌ߫߸ ߊ߬ ߕߏ߫ ߘߊ߫ ߗߋߘߊ ߏ߬ ߘߊߞߘߐ߫ ߦߋ߲߬ ߤߊ߲߯ ߞߊ߬ ߥߵߊ߬ ߛߌ߰ ߁߉߉߈ ߘߓߊ߬ߓߌߟߊ ߟߊ߫߸ ߊ߬ ߣߌ߫ ߥߊ߯ߕߌ߫ ߞߋߟߋ߲ ߏ߬ ߟߴߌߞߘߐ߫ ߞߊ߲ߕߌ߯ߘߊ ߛߐ߬ߘߐ߲߬ߘߊ ߠߎ߬ ߡߊ߬ߙߊ ߓߏߟߏ߲ߝߘߊ ߞߎ߲߬ߕߌ߰ ߓߊߖߎߟߞߊ ߘߌ߫ (ߝߏ߫ ߞߊ߬ ߥߴߊ߬ ߛߌ߰ ߁߉߉߈ ߥߊ߬ߛߌ߬ߥߙߊ ߟߊ߫). ߊ߬ ߞߐ߲߬ߢߍ߬ߓߊ߮ ߘߊߞߎ߲ ߏ߬ ߘߐ߫ ߦߋ߲߬߸ ߏ߬ ߟߋ ߕߘߍ߬ ߦߋ߫ ߊߟߍߞߛߌ ߞߎ߲ߘߍߙߍ߲߫߸ ߊ߬ ߣߘߐ߬ߓߌߟߊ ߝߣߊ߫ ߕߘߍ߬ ߦߋ߫ ߣߌߞߏߟߊߌ߫ ߔߊߕߙߎߛ߭ߋߝ߭ ߘߌ߫߸ ߊ߬ ߣߌ߫ ߥߊ߯ߕߌ߫ ߞߋߟߋ߲ ߏ߬ ߟߴߌߞߘߐ߫ ߥߊ߯ߕߌ߫ ߣߊ߬ߕߐ ߓߘߍ߬ߓߘߍ߬ߟߌ߬ߟߊ߫ ߡߌ߬ߙߌ߲߬ߡߊ ߣߌ߫ ߔߎߕߌ߲ ߘߊ߬ߝߊ ߝߣߊ߫.
߁߉߉߇ ߥߊ߬ߛߌ߬ߥߙߊ ߂߇ ߟߊ߫߸ ߔߎߕߌ߲ ߞߵߊ߬ ߟߊ߫ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲ ߟߐ߲ߞߏ ߞߙߐ߬ߛߌ (thèse) ߡߊ߬ߡߌ߬ߘߊ߬ߟߌ߬ߟߊ߬ߦߊ ߞߐߡߊߓߌ߲ߓߌ߲߫߸ ߡߍ߲ ߕߐ߯ߟߊ߫ ߘߊ߫ ߞߏ߫ ߕߌ߲߬ߞߎߘߎ߲ ߛߐ߬ߘߐ߲߬ߘߊ ߛߌ߰ߝߊߘߌ ߝߊ߲߬ߝߘߊ߬ߡߊ߬ߞߍ߲߸ ߛߎ߯ߝߍ ߟߎ߬ ߓߌ߬ߟߊ߬ߢߐ߲߰ߡߊ ߟߊ߬ߞߐ߰ߟߌ ߞߐ߬ߣߐߡߊ߬. ߏ߬ ߡߊߦߋߙߋ߲߫ ߘߊ߫ ߙߎ߬ߛߌ߬ߟߊ߫ ߟߊ߲߬ߘߊ ߘߐ߫ ߡߍ߲ ߘߐ߫ ߣߌ߫ ߝߏߣߌ߲ߞߋ߫ ߗߋߘߊߕߌ߮ ߘߏ߫ ߞߊ߬ ߟߐ߲ߞߏߕߌ߯ ߞߝߊ ߘߏ߫ ߛߓߍ߫ ߊ߬ ߟߊ߫ ߞߎ߲߬ߕߊ߮ ߕߍߡߟߊ ߘߐ߫. ߔߎߕߌ߲ ߣߊ߬ߣߍ߲ ߞߍ߫ ߟߊ߫ ߞߊ߲ߕߌ߮ ߘߌ߫߸ ߞߙߐ߬ߛߌ ߏ߬ ߣߊ߬ ߘߊ߫ ߞߍ߫ ߓߑߙߎ߯ߞߌ߲ߜ߭ ߘߋ߬ߙߌ߬ߘߊ (Brookings institution) ߓߊ߲߬ߘߊ߬ߡߌ߬ߘߊ߬ߟߊ ߟߎ߬ ߟߊ߫ ߡߊ߬ߝߌ߲ ߞߏ߲߭ ߘߌ߫߸ ߞߊ߬ߦߌ߯ ߏ߬ ߟߎ߫ ߓߐ߫ ߘߴߊ߬ ߞߊ߬ߟߊߡߊ߬ ߞߴߊ߬ ߞߐߜߍ߫߫ ߁߅ ߢߐ߲߰ ߓߊߓߌ߬ߟߊ߬ߣߍ߲߫ ߦߋ߫ ߊߡߍߙߞߌߞߊ ߟߎ߬ ߟߊ߫ ߓߟߏߟߊ߫ ߞߝߊ ߟߋ߬ ߡߊ߬. ߔߎߕߌ߲ ߞߵߏ߬ ߖߋ߬ߓߌ߬ ߞߏ߫ ߞߙߐ߬ߛߌ ߏ߬ ߕߘߍ߬ ߦߋ߫ ߦߟߌߡߊߛߙߋ ߘߐߙߐ߲߫ ߠߋ߬ ߘߌ߫߸ ߏ߬ ߞߍ ߓߑߙߎ߯ߞߌ߲ߜ߭ ߓߊ߲߬ߘߊ߬ߡߌ߬ߘߊ߬ߟߊ ߟߎ߫ ߞߵߊ߬ ߟߊߛߙߋߦߊ߫ ߞߏ߫ ߊ߬ ߕߘߍ߬ ߘߌ߫ ߞߍ߫ ߓߊߦߟߍߡߊ߲ ߠߋ߬ ߘߌ߫ ߡߍ߲ ߡߊ߫ ߟߊߥߟߌ߬ ߓߐߒߖߘߍߘߐ ߡߊ߬. ߏ߬ ߞߍ ߞߙߐ߬ߛߌ ߘߍ߬ߘߊ ߞߊ߬ ߡߊ߬ߝߌ߲߬ߠߌ߲ ߏ߬ ߞߎ߲߬ߓߐ߫ ߊ߬ ߞߊ߲߬.
߁߉߉߈ ߘߓߊ߬ߕߊ ߂߅߸ ߔߎߕߌߣ ߕߐ߯ߦߊ߫ ߘߊ߫ ߞߵߊ߬ ߞߍ߫ ߞߊ߲ߕߌ߯ߘߊ ߕߌ߲߬ߞߎߘߎ߲ ߘߊ߯ߘߐ ߞߎ߲߬ߕߌ߮ ߛߙߍߞߍ ߘߌ߫߸ ߞߵߊ߬ ߞߍ߫ ߝ߭ߌߞߑߕߐߙߌߦߊ߫ ߡߕߌߣߊ߫ ߣߘߐ߬ߓߌߟߊ ߘߌ߫; ߞߊ߬ߙߌ߬ߝߐ ߁߅ ߝߣߊ߫ ߟߊ߫ ߕߎ߲߯߸ ߊ߬ ߕߐ߯ߦߊ߫ ߘߊ߫ ߕߌ߲߬ߞߎߘߎ߲ ߝߊ߲߬ߞߊ ߘߊ߲߬ߛߌ߰ߟߌ ߓߍ߲߬ߡߊ߬ߞߊ߲ ߓߟߏߘߐߓߍ߲ ߘߍ߬ߘߊ ߞߎ߲߬ߕߌ߮ ߘߌ߫߸ ߊ߬ ߣߌ߫ ߞߙߎߝߊ ߕߊ߲ߓߊ߲ ߞߎ߲߬ߕߌ߮ ߘߌ߫ ߞߊ߲ߕߌ߮ ߕߙߐߝߍ߬߸ ߞߵߊ߬ ߞߍ߫ ߛߍߙߑߜ߭ߋ߫ ߛ߭ߊߞߑߙߊߌ߫ ߣߘߐ߬ߓߌߟߊ ߘߌ߫. ߔߎߕߌ߲ ߕߐ߯ߦߊ ߞߐ ߘߐ߫߸ ߘߍ߬ߘߊ ߏ߬ ߡߊ߫ ߓߍ߲߬ ߓߍ߲߬ߡߊ߬ߞߊ߲߬ ߛߌ߫ ߡߊ߬ ߞߏ߫ ߛߎ߮ ߏ߬ ߘߐ߫߸ ߞߵߊ߬ ߕߘߍ߬ ߓߍ߲߬ߡߊ߬ߞߊ߲߬ ߄߆ ߟߎ߫ ߞߟߊ߬ߣߐ߬ߦߊ߫ ߘߊ߫ ߛ߭ߊߞߑߙߊߌ߫ ߟߊ߫ ߟߐ߲߬ߞߋ߬ߟߊ ߕߎ߬ߡߊ ߟߊ߫ ߘߍ߬ߘߊ ߏ߬ ߞߎ߲߬ߠߊ߫. ߞߏ߬ߣߌ߲߬ ߊ߬ ߞߍ ߞߐ ߘߐ߫ ߞߊ߲ߕߌ߮ ߘߌ߫߸ ߔߎߕߌߣ ߞߊ߬ ߓߍ߲߬ߡߊ߬ߞߊ߲߫ ߄߆ ߏ߬ ߟߎ߬ ߘߐߛߊ߬ ߞߐ ߟߊ߫.
ߞߏߕߌ߯ ߝߟߐߦߊ ߗߋߘߊ߫ ߝߟߐ߸ ߁߉߉߉
߁߉߉߉ ߘߓߊ߬ߓߌߟߊ ߉߸ ߔߎߕߌ߲ ߕߐ߯ߦߊ߫ ߘߊ߫ ߞߵߊ߬ ߞߍ߫ ߞߏߕߌ߯ ߝߟߐ߫ ߛߙߍߞߍ߫ ߛߊ߬ߓߊ ߟߎ߬ ߘߏ߫ ߘߌ߫߸ ߊ߬ ߣߴߏ߬ ߞߐ ߘߐ߫ ߕߟߋ߬ߞߎߣߊ ߘߐ߫߸ ߊ߬ ߕߐ߯ߦߊ߫ ߘߊ߫ ߞߊ߲ߕߌ߯ ߍߟߑߛߌ߲ߣ ߓߟߏ߫ ߞߵߊ߬ ߞߍ߫ ߙߎ߬ߛߌ߫ ߞߙߎߝߊ߫ ߞߊ߲ߓߍ߲ ߞߎ߲߬ߠߊ߬ߛߌ߮ ߥߊ߯ߕߌߟߕߊߡߌ߲߫ ߞߏߕߌ߯ ߝߟߐ ߘߌ߫. ߍߟߑߛߌ߲ߣ ߣߊ߬ ߘߴߊ߬ ߦߌ߬ߘߊ߬ ߞߴߊ߬ߟߋ߬ ߦߴߊ߬ ߝߍ߬ ߞߊ߬ ߔߎߕߌ߲ ߦߴߊ߬ ߣߘߐ߬ߓߌ߬ߟߊ߬ߦߊ ߟߊ߫. ߞߐ ߟߊ߫ ߟߏ߲߫ ߞߋߟߋ߲ ߏ߬ ߡߎ߰ߡߍ ߘߐ߫߸ ߔߎ߯ߕߌ߲ ߘߌ߬ߢߍ߬ ߘߴߊ߬ ߖߘߍ߬ ߢߣߊߓߊ߯ߦߊ ߡߊ߬ ߞߊ߲ߕߌ߯ߘߊ ߟߊ߫.
ߘߓߊ߬ߓߌߟߊ ߁߆ ߟߊ߫߸ ߞߊ߬ߝߏ ߘߎߡߊ (ߝߊ߬ߛߏ߬ ߜߙߊ) ߞߵߊ߬ ߕߐ߯ߦߊߟߌ ߟߊߘߌ߬ߢߍ߬ ߞߏߕߌ߯ ߝߟߐߦߊ ߟߊ߫ ߞߊ߲߫ ߂߃߃ ߟߴߊ߬ ߦߋ߫ (߈߄ ߠߴߊ߬ ߞߊ߲ߡߊ߬߸ ߁߇ ߞߐߓߊ߯ߦߊ ߟߊ߫)߸ ߞߵߊ߬ ߕߘߍ߬ ߜߎ ߞߊ߲߫ ߂߂߆ ߟߋ߬ ߞߊ߬ߣߌ߲߬ߣߍ߲߫ ߕߘߍ߬ ߦߋ߫߸ ߏ߬ ߟߋ ߞߵߊ߬ߟߋ ߞߍ߫ ߌ߬ߙߌ߬ߛߌ߫ ߞߏߕߌ߯ ߝߟߐ ߟߏ߯ߟߎߣߊ߲ ߘߌ߫ ߞߊߙߏ߫ ߕߊ߲ߣߌ߬ߛߋ߯ߦߌ߲߫ (߁߈) ߞߎ߲߬ߕߊ߮ ߞߘߐ߫. ߊ߬ ߕߐ߯ߦߊ߫ ߕߎߡߊ ߏ߬ ߟߊ߫߸ ߡߐ߱ ߟߎ߬ ߥߊ߫ ߘߊ߫ ߕߙߍ߬ߣߍ߫ ߔߎߕߌ߲߫ ߞߏ ߟߊ߫߸ ߓߴߊ߬ ߡߊߟߐ߲ߣߍ߲߫ ߕߎ߲߬ ߕߍ߫ ߖߊ߬ߡߊ ߓߟߏ߫ ߦߴߊ߬ ߢߍߓߊ߮ ߕߘߍ߬ ߦߋ߫ ߢߊ ߡߍ߲ ߡߊ߬. ߏ߬ ߟߋ ߞߵߊ߬ ߞߍ߫ ߡߐ߱ ߟߎ߬ ߕߘߍ߬ ߦߴߊ߬ ߖߌ߰ ߟߊ߫ ߞߴߊ߬ ߕߍ߫ ߘߏ߫ ߜߘߍ߫ ߘߌ߫ ߍߟߑߛߌ߲ߣ ߠߓߊߕߏߓߊ߮ ߟߎ߬ ߘߏ߫ ߞߐ߫; ߦߏ߫ ߓߐߙߌߛ ߍߟߑߛߌ߲ߣ ߠߊ߫ ߞߏߕߌ߯ ߝߟߐ ߕߐ߭ ߟߎ߬ ߞߍ߫ ߘߊ߫ ߢߊ ߡߍ߲߸ ߔߎߕߌߣ ߡߊ߫ ߞߏߕߌ߮ ߟߎ߬ ߛߎߥߊ߲ߘߴߊ߬ ߖߘߍ߬ ߦߋ߫ ߘߋ߬߸ ߊ߬ ߟߊ߫ ߛߓߍߘߊ ߛߏ߯ߙߏ߫ ߘߊ߫ ߞߊ߲ߕߌ߯ߘߊ ߞߎ߲߬ߠߊ߬ߛߌ߰ߟߊ ߟߎ߬ ߟߋ߬ ߓߟߏ߫.
ߛߋ߲߬ߠߊ߬ߛߌ߮ ߓߊߖߎߟߞߊ ߣߌ߫ ߓߐߙߌߛ ߍߟߑߛߌ߲ߣ ߣߘߐ߬ߓߌߟߊ ߖߍ߬ߘߍߖߍ߬ߘߍ ߕߍ߲߬ ߓߘߊ߫ ߓߙߊߡߊߖߊ߲ߓߊ߲ ߘߊߡߌ߬ߣߊ߬ ߞߊ߲ߕߌ߮ ߖߊ߲߬ߞߊ߬ߙߏ߬ߕߐ ߣߐ߬ߘߐߓߌ߬ߟߊ߫ ߞߊ߲ߡߊ߬߸ ߊ߬ߟߎ߫ ߕߘߍ߬ ߦߋ߫ ߛߍ߬ߘߏ߲ ߞߊ߲߬ ߠߋ߬ ߛߊ߫ ߔߎߕߌ߲ ߞߊߣߵߊ߬ ߖߍ߬ߘߍ߫ ߛߐ߬ߘߐ߲߬ ߞߊ߬ ߛߋ߫ ߞߍ߫ ߟߊ߫ ߣߘߐ߬ߓߌߟߊ߫ ߝߊ߲߬ߞߊ߬ߡߊ ߘߏ߫ ߘߌ߫. ߝߏߘߏ߲߫ ߠߊ߫ ߓߋߒߞߊ߲ߠߌ߲ ߞߐ ߘߐ߫ ߙߎ߬ߛߌ߫߸ ߊ߬ ߣߌ߫ ߘߊߜ߭ߍߛߑߕߊ߲߫ ߡߌ߬ߣߊ ߞߐ ߘߐ߫ ߡߎߖߊߤߌߘߌߣ ߠߎ߫ ߓߟߏ߫߸ ߊ߬ ߣߌ߫ ߞ.ߗ߭ߋ.ߓߋ ߖߋ߬ߕߌ߬ߘߊ߫ ߞߘߐ ߘߏ߫ ߟߎ߫߸ ߡߍ߲ ߠߎ߬ ߡߊߞߍߣߍ߲߫ ߕߘߍ߬ ߦߋ߫ ߗߋߗߋߣߌ߫ ߞߊ߲ߓߍ߲ ߞߣߐ߫ ߌߗߑߞߋߙߌ߫߸ ߔߎߕߌ߲ ߛߌ߲ߞߐ߲ ߡߊߟߐ߲ ߘߊߡߌ߬ߣߊ߬ ߘߊ߫ ߖߊ߬ߡߊ ߢߊߞߘߐ߫߸ ߊ߬ ߣߴߊ߬ ߛߋ߲߭ߕߍ߬ߘߍ ߗߋߗߋߣߌ߫ ߞߟߍ ߝߌߟߊߣߊ߲ ߘߐ߫߸ ߏ߬ ߟߎ߫ ߝߌ߬ߟߊ ߟߋ߬ ߞߍ߫ ߘߊ߫ ߛߊߓߎ߫ ߘߌ߫ ߞߵߊ߬ ߟߊ߫ ߛߘߊߡߦߊ ߡߊߞߊ߬ߝߏ߫ ߊ߬ ߣߌ߫ ߞߵߊ߬ ߘߍ߬ߡߍ߲߬ ߞߏߢߐ߲߮ ߠߎ߬ ߘߊ߲߬ ߠߊ߫.
ߏ߬ ߞߵߊ߬ ߕߍ߬ߘߍ߫ ߟߴߊ߬ ߡߊ߫ ߘߏ߲߬ ߞߙߎߞߊ߫ ߛߌ߫ ߘߐ߫ ߡߎߣߎ߲߬߸ ߔߎߕߌ߲ ߞߵߊ߬ ߟߊ߫ ߘߍ߬ߡߍ߲߬ߠߌ߲ ߟߊ߬ߤߘߌ ߕߊ߬ ߞߋ߬ߟߋ߲߬ߧߊ ߞߙߎߞߊ ߦߴߏ߬ ߡߍ߲ ߛߏ߯ߙߏ߫ ߛߊ߲߫ ߞߎߘߊ ߕߘߍ߬ ߦߋ߫߸ ߏ߬ ߡߍ߲ ߞߊ߬ ߝߌߟߊߣߊ߲ߦߊ ߟߐ߬ߘߎ߮ ߝߊ߲߬ߓߊ ߕߊ߬ ߡߌ߬ߙߌ߲߬ߘߌ ߟߊ߫ ߛߎߥߊ߲ߘߟߌ ߗߡߍ߬ߘߐ߬ߦߊ ߘߐ߫ (٪߂߃.߃)߸ ߘߎߡߊ߫ ߛߎߥߊ߲ߘߟߌ ߝߍ߬ ߁߉߉߉ ߞߏߟߌ߲ߞߏߟߌ߲ ߠߊ߫߸ ߏ߬ ߟߎ߬ ߝߣߊ߫ ߓߊ߲߫ ߘߊ߫ ߞߊ߬ ߔߎߕߌߣ ߞߐߡߊߓߌ߲ߓߌ߲߫.
߁߉߉߉-߂߀߀߀: ߥߊ߯ߕߌߟߕߊߡߌ߲߫ ߞߊ߲ߕߌ߮
ߝ߭ߑߟߊߘߡߌߙ ߔߎߕߌ߲߸ ߞߵߊ߬ ߕߏ߫ ߥߊ߯ߕߌߟߕߊߡߌ߲߫ ߞߊ߲ߕߌ߯ߦߊ ߟߊ߫ ߁߉߉߉ ߞߏߟߌ߲ߞߏߟߌ߲ ߃߁ ߠߊ߫ ߓߐߙߌߛ ߍߟߑߛߌߣ ߓߙߐߕߐ߫ ߘߊ߫ ߢߊ߫ ߡߊ߬ ߡߍ߲ ߓߙߊ߬ ߘߊ߫ ߡߐ߱ ߟߎ߬ ߘߐ߫߸ ߞߊ߬ ߓߍ߲߬ ߌ߬ߙߌ߬ߛߌ߫ ߛߌ߰ߞߊ߲ ߡߊ߬߸ ߔߎߕߌ߲ ߞߍ߫ ߘߊ߫ ߌ߬ߙߌ߬ߛߌ߫ ߞߙߎߝߊ߫ ߞߊ߲ߓߍ߲ ߞߊ߲ߕߌ߮ ߘߌ߫ ߞߊ߬ ߓߊ߲߫ ߞߊ߬ ߥߊ߫ ߓߐ߫ ߙߎ߬ߛߌ߫ ߞߟߍ߬ߘߋ߲ ߠߎ߬ ߡߊ߬ ߗߋߗߋߣߌ߫.
ߊ߬ ߣߴߊ߬ ߞߎ߲߬ߛߌ߰ ߟߊ ߟߐ߬ߘߎ߮ ߏ߬ ߞߘߐ߫߸ ߔߎߕߌ߲ ߥߊ߫ ߘߊ߫ ߓߐߒߡߊߟߌ ߘߏ߫ ߞߍ߫ ߌ߬ߙߌ߬ߛߌ߫ ߞߟߍ߬ߘߋ߲ ߠߎ߬ ߡߊ߬ ߗߋߗߋߣߌ߫߸ ߏ߬ ߡߍ߲ ߟߐ߯ߟߊߣߍ߲߫ ߞߘߐ ߕߘߍ߬ ߦߋ߫ ߍߟߑߛߌ߲ߣ ߓߟߏ߫.
ߔߎߕߌ߲ ߞߊ߬ ߞߛߊߞߊ߫ ߝߟߐ ߡߍ߲ ߞߟߊ߬ߣߐ߬ߦߊ߫ ߞߏߟߌ߲ߞߏߟߌ߲ ߃߁ ߡߊ߬ ߁߉߉߉ ߟߊ߫߸ ߏ߬ ߟߋ ߞߍ߫ ߘߊ߫ ߌ߬ߙߌ߬ߛߌ߫ ߞߙߎߝߊ߫ ߞߊ߲ߓߍ߲ ߞߊ߲ߕߌ߯ ߞߘߐ߫ ߓߐߙߌߛ ߍߟߑߛߌ߲ߣ ߣߴߊ߬ ߟߊ߫ ߘߋ߲ߓߦߊ ߟߎ߬ ߟߊߘߍ߲߬ߞߣߍ߬ߦߊ߫ ߘߌ߫. «ߏ߬ ߟߊߥߟߌ߬ߣߍ߲߫ ߦߋ߫ ߞߊ߲ߕߌ߯ ߓߐߓߊ߯ߕߐ ߣߴߊ߬ ߡߊ߬ߛߎ߬ߘߎ߲߬ߧߊ߬ߡߐ ߟߎ߬ ߟߊߘߍ߲߬ߞߣߍ߬ߦߊ ߟߋ߬ ߡߊ߬ ߞߊ߬ ߓߐ߫ ߡߊ߬ߝߌ߲߬ߠߌ߲߫ ߠߎ߫ ߡߊ߬߸ ߡߍ߲ ߠߎ߬ ߟߐ߬ߣߍ߲߫ ߕߘߍ߬ ߦߴߊ߬ߟߎ߫ ߡߊ߬ ߞߊ߬ ߓߍ߲߬ ߘߏ߲߬ߞߘߐ߬ߓߐ߲ߞߘߐ ߡߊ߬»߸ ߏ߬ ߘߐ߫ ߏ߬ ߕߍߣߊ߬ ߣߐ߬ߝߍ߬ߜߍ߲߫ ߠߊ߫. ߏ߬ ߝߣߊ߫ ߟߐ߬ߣߍ߲߫ ߕߘߍ߬ ߦߋ߫ ߡߊߓߍߕߍߞߛ «mabetex» ߞߏ ߡߊ߬߸ ߡߍ߲ ߘߐ߫ ߣߌ߫ ߍߟߑߛߌ߲ߣ ߠߊ߫ ߘߋ߲ߓߦߊ ߛߌ߲߬ߝߏ߲߬ ߛߘߍߡߊ߲߫ ߠߎ߫ ߛߋ߲߬ ߕߘߍ߬ ߦߴߊ߬ ߘߐ߫. ߘߓߊ߬ߓߌߟߊ ߃߀ ߡߊ߬ ߂߀߀߀ ߟߊ߫߸ ߞߎ߲߬ߞߏ߬ߞߏ߫ ߝߛߍߝߛߍߟߌ ߘߏ߫ ߘߐ߫ (ߡߍ߲ ߝߙߍߕߍ ߦߋ߫ ߁߈\߂߃߈߂߇߈-߉߅) ߡߍ߲ ߘߐ߫ ߣߌ߫ ߔߎߕߌ߲ ߖߘߍ߬ߞߊߣߌ߲ ߦߋ߫ ߛߌߞߊߒߡߊߓߊ߯ߕߐ ߘߌ߫ ߞߊ߬ ߓߍ߲߬ ߊ߬ ߞߍ ߡߊ߬ ߛߍ߲ߕ-ߔߌߕߍߛߓߎߙߜ߭ ߛߏߞߣߐߟߊ ߞߎ߲߬ߠߊ߬ߛߌ߮ ߛߌ߲߬ߝߏ߲ ߘߏ߫ ߘߌ߫߸ ߏ߬ ߝߣߊ߫ ߡߊߓߌ߬ߟߊ߬ ߘߊ߫ (ߕߏ߫ ߘߊ߫ ߦߋ߲߬). ߂߀߀߀ ߞߏߟߌ߲ߞߏߟߌ߲ ߃߀ ߡߊ߬߸ ߡߞߊ߬ߛߌ߬ߟߌ ߕߎ߲߰ߣߍ߲߬ߢߐ߲߰ߠߊ ߟߎ߬ ߞߍ߫ ߘߊ߫ ߝߘߏ߬ߓߊ߬ ߞߕߌߞߊ߲ߘߊ ߞߊ߲߬ ߞߵߏ߬ ߞߎ߲߭ ߞߍ߫ ߘߊ߰ߟߎ߫ ߕߊ߲ߧߊ ߘߌ߫߸ ߞߵߊ߬ ߕߘߍ߬ ߘߐ߬ߛߙߋ߬ ߥߊ߯ ߦߙߌߞߊ ߟߎ߬ ߕߎ߲߬ ߓߘߊ߫ ߟߊߕߊ߬ߡߌ߲߫ ߞߕߌߞߊ߲ߘߊ ߡߊ߬. ߂߀߀߁ ߞߏ߲ߞߏߜߍ ߕߟߋ߬ ߁߂ ߡߊ߬߸ ߔߎߕߌߣ ߞߊ߬ ߞߙߎߝߊ ߞߛߊߞߊ ߘߏ߫ ߟߊߓߐ߫ ߡߍ߲ ߞߊ߬ ߁߉߉߉ ߣߐ߬ߘߐߓߌ߬ߟߊ߬. ߏ߬ ߕߘߍ߬ ߦߋ߫ ߥߊߟߌߢߊ߫ ߟߋ߬ ߘߌ߫ ߡߍ߲ ߟߐ߬ߣߍ߲߫ ߕߘߍ߬ ߦߋ߫ ߞߊ߲ߛߏ߲ߠߌ߲߫ ߠߎ߫ ߟߋ߬ ߡߊ߬ ߡߍ߲ ߠߎ߬ ߟߐ߬ߣߍ߲߫ ߕߘߍ߬ ߦߋ߫ ߝ߭ߌߟߊߘߡߌߙ ߔߎߕߌߣ ߖߘߍ߬ߞߎ߲ ߡߊ߬ ߣߍ߰ ߟߊ߬ߝߏߦߌ ߘߐ߫ ߁߉߉߂ ߝߊ߲߭ ߝߍ߬߸ ߡߍ߲ ߠߎ߬ ߞߍ߫ ߘߊ߫ ߡߊߙߌߣߊ ߛߊߟߑߦߌ߫ ߓߟߏ߫߸ ߞߏ߬ߣߵߊ߬ ߞߘߊߡߊ߫ ߘߊ߫ ߡߊ߬ߞߎ߲߬ߠߌ߲ ߠߊ߫ ߊ߬ ߣߌ߫ ߞߵߊ߬ ߞߘߊߡߊ߫ ߓߐߟߌ ߟߊ߫ ߛߍ߲ߕ-ߔߌߕߍߛߓߎߙߜ߭.
ߞߵߊ߬ ߕߘߍ߬ ߊ߬ ߞߏߢߐ߲߮ ߦߴߊ߬ ߓߟߏߘߐߓߍ߲߭ ߞߊ߲߬ ߂߀߀߀ ߛߎߥߊ߲ߘߟߌ ߞߊ߲ߡߊ߬߸ ߍߟߑߛߌ߲ߣ ߠߊ߫ ߓߙߐߕߐߟߌ ߞߍ߫ ߘߊ߫ ߛߊߓߎ߫ ߘߌ߫ ߞߊ߬ ߛߎߥߊ߲ߘߟߌ ߘߐߘߏ߲߬ ߞߵߊ߬ ߓߌ߬ߟߊ߬ ߞߊߙߏ߫ ߛߓߊ߬ ߘߐߙߐ߲߫ ߠߊ߫߸ ߂߀߀߀ ߕߙߊߓߊ ߂߆; ߔߎߕߌ߲ ߞߊ߬ ߕߊ߬ߞߏ߬ ߝߟߐ ߛߎߘߊ߲߫ ߞߊ߲߫ ٪߅߃ ߟߊ߫.
ߞߊ߲ߕߌ߯ߦߊ ߟߐ߲߬ߞߋ߬ߟߊ߫ ߝߟߐ : ߂߀߀߀-߂߀߀߄
ߔߎߕߌߣ ߣߌ߫ ߕߐߡ ߓߙߏߞߊߥ߸ ߘߟߊߛߎ߲ߓߎߟߌ ߘߏ߫ ߢߍߝߍ߬ ߂߀߀߀ ߥߊ߬ߛߌ߬ߥߙߊ ߂ ߟߊ߫. ߛߌߞߊߘߐߞߏ߫ ߝߟߐ ߡߍ߲ ߓߌ߬ߟߊ߬ ߘߊ߫ ߔߎߕߌߣ ߠߊ߫ ߛߘߊߡߦߊ ߘߐ߫߸ ߏ߬ ߓߌ߬ߟߊ߬ ߘߴߊ߬ ߘߐ߫ ߘߓߊ߬ߓߌߟߊ ߟߋ߬ ߟߊ߫ ߂߀߀߀ ߟߊ߫߸ ߊ߬ ߦߙߊ߬ߞߌ߬ ߘߊ߫ ߛߋ߲߬ߧߊ ߏ߬ ߟߋ ߘߐ߫ ߞߊ߬ ߓߍ߲߬ ߞߎߙߑߛ߭ ߡߎߍ߫ ߞߏ ߥߊ߬ߥߎߟߋ ߡߌ߬ߘߢߊ߬ ߖߎ߮ ߡߵߊ߬ ߓߟߏ߫. ߦߙߊ߬ߞߌ߬ߟߌ ߏ߬ ߝߊ߲߬ߓߊ ߕߊ߬ߣߍ߲߫ ߦߋ߫ ߡߍ߲ ߝߍ߬߸ ߏ߬ ߟߋ ߕߘߍ߬ ߦߋ߫ ߓߊߏ߬ ߔߎߕߌ߲ ߞߊ߬ ߕߟߋ߬ ߦߙߌߞߊ ߟߋ߬ ߞߍ߫ ߦߊ߬ߣߴߊ߬ ߓߐߕߴߊ߬ ߟߊ߫ ߓߟߏߞߓߊ ߘߐ߫߸ ߊ߬ ߣߌ߫ ߕߟߋ߬ ߦߙߌ߬ߞߊ߬ ߜߘߍ߫ ߦߊ߬ߣߴߊ߬ ߞߍߕߴߊ߬ ߛߋ߲߬ ߛߐ߬ߘߐ߲߬ ߠߊ߫ ߞߊ߬ ߥߊ߫ ߛߋ߫ ߘߊߞߎ߲ ߘߐ߫ ߦߋ߲߬.
߂߀߀߀ ߣߌ߫ ߂߀߀߄ ߕߍߟߊ ߘߐ߫߸ ߔߎߕߌ߲ ߞߊ߬ ߞߊ߬ߝߏ ߟߐ߬ߢߊ߬ (ߟߐ߬ߟߌ߬ «ߛߏ߯ߙߏߟߌ߫») ߞߎߘߊ߫ ߟߋ߬ ߘߊߡߌ߬ߣߊ߬ ߊ߬ ߣߌ߫ ߞߊ߬ ߞߊ߬ߝߏ ߓߐ߫ ߘߐ߱ ߘߐ߫߸ ߊ߬ ߛߎߘߊ߲߫ ߘߊ߫ ߝߊ߲߬ߞߊ߬ ߝߍ߬ ߛߍߘߏ߲ ߠߎ߬ ߘߐ߫ ߟߊ߲ߞߣߍߡߊߓߟߏߡߊ߬ ߙߎ߬ߛߌ߫ ߕߜߋߡߙߊߟߊ ߟߎ߬ (oligarques) ߞߘߐ߫߸ ߞߊ߬ «ߛߎ߯ߝߍ߫ ߓߟߋߓߟߋ» ߓߍ߲߬ߘߐ ߞߴߊ߬ߟߎ߫ ߝߍ߬. ߛߎ߯ߝߍ ߏ߬ ߟߋ ߞߊ߬ ߕߜߋߡߙߊߟߊ ߏ߬ ߟߎ߫ ߘߍ߬ߡߍ߲߫ ߞߊ߬ ߛߴߊ߬ߟߎ߫ ߟߊ߫ ߝߊ߲߬ߞߊ ߝߊ߲߬ߓߊ ߡߙߊ߬ ߟߊ߫߸ ߞߵߏ߬ ߝߊ߬ߟߋ߲ ߞߴߊ߬ߟߎ߫ ߟߊ߫ ߡߊ߬ߘߍ߬ߡߍ߲߬ߠߌ߲ ߣߴߊ߬ߟߎ߫ ߛߝߊߟߌ ߘߌ߫ ߝ߭ߌߟߊߘߡߌߙ ߔߎߕߌߣ ߠߊ߫ ߞߎ߲߬ߠߊ߬ߛߌ߮ ߝߍ߬.
ߓߙߊߘߐߦߟߊ ߡߍ߲ ߠߎ߬ ߕߏ߬ߟߌ߬ߡߊߛߌ߰ ߘߊ߫ ߡߛߎߞߎ߫߸ ߏ߬ ߟߎ߬ ߟߊ߫ ߞߏߖߊ ߏ߬ ߓߌ߬ߟߊ߬ ߘߊ߫ ߛߋ߲߬ߠߊ߫ ߂߀߀߂ ߞߏ߲ߓߌߕߌ߮ ߟߋ߬ ߟߊ߫. ߌ߬ߙߌ߬ߛߌ߫ ߞߟߋߞߟߋ ߣߌ߫ ߡߊ߲߬ߕߏ߲߬ߕߍ ߕߊ ߟߎ߬ ߛߌߦߊߡߊ߲߫ ߞߊ߬ ߟߊ߬ߛߏ߬ߓߌ߬ߟߌ ߞߍ߫ ߞߏ߫ ߣߌ߫ ߕߏ߬ߟߌ߬ߡߊ߬ߛߌ߰ߓߊ߰ߕߐ ߡߐ߰ ߁߃߀ ߢߌ߲߬ ߠߎ߫ ߝߊ߰ ߘߊ߫ ߟߊ߬ߞߊ߲߬ߘߊ߬ߟߌ߫ ߘߐߓߛߏߟߌ ߛߋ߲߬ߠߊ߫ ߝߊ߲߬ߞߊ߬ ߞߙߍߞߙߍߣߍ߲ ߠߎ߬ ߓߟߏ߫߸ ߞߴߏ߬ ߘߌ߫ ߛߋ߫ ߝߍ߬ ߟߊ߫ ߟߊ߫ ߞߊ߲ߕߌ߯ ߔߎߕߌ߲ ߠߊ߫ ߛߘߊߡߦߊ ߟߊ߫. ߞߏ߬ߣߌ߲߬ ߞߵߊ߬ ߕߘߍ߬ ߥߊ߯ߕߌߣߍ߲߫ ߕߊ߬ߡߌ߲߬ߣߍ߲ ߡߌ߬ߘߊ߬ߟߌ ߏ߬ ߞߐ ߘߐ߫߸ ߙߎ߬ߛߌ߬ ߞߊ߲ߕߌ߮ ߞߊ߬ ߞߛߐߞߛߐߦߊ߫ ߜߘߍ߫ ߛߐ߬ߘߐ߲߬ ߡߌ߬ߙߌ߲߬ߘߌ ߟߊ߫ ߛߘߊߡߦߊ ߘߐ߫ - ٪߈߃ ߢߐ߲߰ ߠߊ߫߸ ߙߐ߬ߛߌ ߟߎ߬ ߞߵߊ߬ ߦߌ߬ߘߊ߬ ߞߴߊ߬ߟߎ߫ ߓߘߊ߫ ߖߛߎ߬ߟߊߖߌ߰ ߔߎߕߌ߲ ߠߊ߫߸ ߊ߬ ߣߌ߫ ߡߌ߬ߘߊ߬ߟߌ ߏ߬ ߞߏ ߟߊߕߊ߯ߡߊ߫ ߢߴߊ߬ ߓߟߏ߫.
߂߀߀߃ ߟߊ߫߸ ߞߊ߲ߘߟߌ ߞߍ߫ ߘߊ߫ ߗߋߗߋߣߌ߫߸ ߞߊ߬ ߛߌ߰ߞߊ߲߬ ߞߎߘߊ߫ ߟߊߘߏ߲߬ ߡߍ߲ ߦߴߊ߬ ߦߌ߬ߘߊ߬ ߟߊ߫ ߞߏ߫ ߗߋߗߋߣߌ߫ ߞߊ߲ߓߍ߲ ߦߋ߫ ߌ߬ߙߌ߬ߛߌ߫ ߝߊ߲߭ ߘߏ߫ ߟߋ߬ ߘߌ߫; ߏ߬ ߖߋ߬ߓߌ ߘߐ߫߸ ߕߌ߲߬ߞߎߘߎ߲ ߞߵߊ߬ ߟߊ߫ ߖߘߍ߬ߛߊ߬ߙߌ߬ߦߊ߬ߕߌ߰ߦߊ ߡߞߊߣߌ߲߫ ߝߎߚߎ߫. ߏ߬ ߟߊߓߊ߲߫ ߘߊ߫ ߡߍ߲ ߡߊ߫߸ ߗߋߗߋߣߌ߫ ߘߐ߲߰ߘߐ߰ߣߍ߲߬ ߓߊ߬ߛߌ߰ ߘߊ߫ ߞߎߡߊߓߏ߲߫ ߛߎߥߊ߲ߘߟߌ ߓߌ߬ߟߊ ߛߘߊ߫ ߘߐ߫ ߛߋ߲߬ߠߊ߫߸ ߊ߬ ߣߌ߫ ߕߌ߲߬ߞߎߘߎ߲ ߞߎ߲߬ߠߊ߬ߛߌ߮ ߝߣߊ߫. ߗߋߗߋߣߌ߫ ߞߟߍ߫ ߝߌߟߊߣߊ߲ ߞߎ߲߬ߕߊ߮ ߡߎ߰ߡߍ ߞߘߐ߫߸ ߙߎ߬ߛߌ߬ ߛߋ߫ ߘߊ߫ ߞߊ߬ ߡߎߙߎ߲ߕߌ߫ ߕߏ߯ߝߏ ߓߊ߲߫ ߠߋ߬ ߞߵߊ߬ ߣߐ߭ ߘߐߞߏߟߏ߲ߧߊ߫ ߜߋߙߊ߫; ߞߏ߬ߣߵߏ߬ ߥߊ߯ߕߌ߫ ߞߋߟߋ߲ ߠߊ߫߸ ߡߎߙߎ߲ߕߌ ߟߎ߬ ߟߊ߫ ߓߋ߬ߒ߬ߞߊ߲߬ߠߌ߲߬ ߞߋߟߋ߲߫ ߞߋߟߋ߲ ߠߎ߬ ߕߘߍ߬ ߦߋ߫ ߓߌ߬ߟߊ߬ ߟߊ߫ ߛߋ߲߬ߠߊ߫ ߞߍ߬ߣߍ ߞߏߞߊ߯ߛߌ߬ ߞߐ߬ߘߎ߮ ߡߎ߰ߡߍ ߘߐ߫. ߦߌߟߡߊ:ߓߘߍ߬ߓߘߍ߬ߟߌ߬ߟߊ ߦߌߟߡߊ:ߞ.ߗ߭ߋ.ߓߋ ߦߌߟߡߊ:ߙߎ߬ߛߌ߫ ߞߊ߲ߕߌ߮ ߦߌߟߡߊ:ߌ߬ߙߌ߬ߛߌ߫ ߞߏߕߌ߯ ߝߟߐ ߦߌߟߡߊ:ߞߟߊ߬ߟߐ߲߬ߠߌ߲
ߛߣߍ߬ߖߋߟߌ
ߛߣߍ߬ ߖߋߟߌ ߦߋ߫ ߡߊ߲߬ߘߋ߲߫ ߕߏߟߏ߲ߞߍߟߊ ߘߏ߫ ߟߋ߬ ߘߌ߫ ߡߍ߲ ߓߌ߬ߟߊ߬ ߘߊ߫ ߛߋ߲߬ߠߊ߫ ߝߊ߯ߘߐߞߍ߫ ߁߃߲ ߠߊ߫ ߛߎߡߊߥߙߏ߫ ߞߊ߲ߕߍ߫ ߓߟߏ߫߸ ߣߴߊ߬ ߝߍ߬ߖߛߐ߫ ߘߊ߫ ߛߏ߰ߟߏ߲߬ߖߘߊ߫ ߓߟߏ߫. ߊ߬ߟߎ (ߕߘߍ߬) ߕߍ߫ ߡߐ߱ ߛߎ߯ߦߊ߫ ߜߘߍ߫ ߡߊߕߐ߯ ߟߊ߫ ߛߍ߬ߣߍߛߊ߰ߡߐ ߟߎ߬ ߞߐ߫. ߞߵߊ߬ ߕߵߊ߬ ߘߊߡߌߣߊ ߏ߬ ߡߊ߬ ߞߊ߬ ߥߴߊ߬ ߛߌ߰ ߝߊ߯ߘߐߞߍ߫ ߂߀߲ ߠߊ߫߸ ߊ߬ ߞߏ ߕߎ߬ߜߍ߬ߕߎ߬ߜߍ߬ ߘߊ߫ ߞߊ߬ ߥߊ߫ ߛߴߊ߬ ߤߏߞߌ߭ ߘߐ߫ ߥߊ߯ߕߌ ߏ߬ ߡߍ߲ ߠߊ߫.
ߞߵߊ߬ ߕߊ߬ ߞߊ߬ߞߎߘߦߊ ߛߋ ߘߊߡߌ߬ߣߊ߫ ߘߴߊ߲ ߠߊ߫ ߟߊ߲߬ߘߊ ߟߎ߬ ߟߊ߫ ߝߊ߯ߘߐߞߍ߫ ߂߁߭ ߣߌ߲߬ ߠߋ ߟߊ߫ ߛߊ߫߸ ߊ߬ ߞߏ ߓߘߊ߫ ߡߊߝߊ߱ ߘߊߡߌ߬ߣߊ߫ ߕߌ߲߬ߞߎߘߎ߲ ߞߣߐ߫߸ ߞߵߏ߬ ߞߎ߲߭ ߞߍ߫ ߡߐ߱ ߟߎ߬ ߟߊ߫ ߜߊߣߊ߲ߦߊ ߣߌ߫ ߞߊߡߋߙߋ߲ ߠߎ߬ ߟߊ߫ ߝߊ߬ߘߌ߬ߘߐ߬ߝߊ߮ ߘߌ߫.
ߝߐߓߏߟߏ߲ߟߐ߲ߘߐߦߊ
ߛߣߍ߬ߖߋߟߌ ߝߐߓߏߟߏ߲ߟߐ߲ߘߐߦߊ (ߞߘߐ) ߣߐ߰ߡߊ߲߬ ߓߊ ߟߋ߬ ߦߋ߫߸ ߓߊߏ߬ ߞߎߡߊߘߋ߲߫ ߝߌ߬ߟߊ߫ ߟߋ߬ ߛߏ߯ߙߏߣߍ߲߫ ߦߋ߫ ߞߊ߬ ߞߍ߫ ߕߐ߮ ߣߌ߲߬ ߘߌ߫ (ߛߍ߬ߣߍ ߣߌ߫ ߖߋ߬ߟߌ)߸ ߡߍ߲ ߞߘߐ ߦߋ߫ ߛߣߍ߬ߞߍ߬ߟߊ ߟߎ߬ ߟߊ߫ ߖߋ߬ߟߌ ߘߌ߫ ߥߟߊ߫ ߛߍ߬ߣߍ ߘߐߘߌߦߊ߫ ߖߋߟߌ߸ ߡߍ߲ ߖߋ߬ߟߌ ߕߐ߮ ߟߊߣߍ߲߫ ߦߴߊ߬ ߞ ߊ߲߬.
ߘߐ߬ߝߐ
ߡߊ߲߬ߘߋ߲߫ ߞߘߐ߬ߡߊ߲ ߘߐ߫߸ ߡߊ߲߬ߘߋ߲߫ ߗߍ߭ ߓߍ߯ ߕߘߍ߬ ߦߋ߫ ߘߏ߲߬ߛߏ ߟߋ߬ ߘߌ߫߸ ߞߊ߬ ߛߙߍߥߊ ߟߎ߬ ߟߊߘߊ߲߫ ߞߵߊ߬ߟߎ߫ ߟߐ߬ ߘߏ߲߬ߛߏ ߟߎ߬ ߡߊߕߐ߯ ߟߊ߫ ߛߐ߲߬ ߞߊ߬ ߝߟߍ ߘߌߦߊߘߏ߲߬ ߊ߬ߟߎ߫ ߘߐ߫ ߞߊ߬ ߡߐ߬ߓߊ߬ߞߘߐ ߟߎ߬ ߘߡߊߢߌߣߌ߲߫. ߒ߬ߓߊ߬ ߏ߬ ߟߋ ߞߏ ߥߙߊ߬ ߘߊ߫ ߝߎߚߎ߫ ߝߏ߫ ߞߊ߬ ߡߊ߲߬ߘߋ߲߬ߞߊ ߟߎ߬ ߟߖߊߝߏ߫ ߞߵߊ߬ߟߎ߬ ߟߊߞߐ߲ߞߐ߫߸ ߛߎߡߊߥߙߏ߫ ߣߊ߬ߣߍ߲ ߡߊ߲߬ߘߋ߲߫ ߕߘߍ߬ ߟߊ߫ ߛߌ߰ߝߊ߬ߘߌ߬ ߛߎ߮ ߏ߬ ߘߐ߫߸ ߊ߬ ߞߵߊ߬ ߦߋ߫ ߜߟߍ߬ߦߊ߬ ߞߋߟߋ߲߫ ߔߋߛߊ ߡߍ߲ ߦߋ߫ ߡߊ߲߬ߘߋ߲߬ ߡߌߙߌ߲ߘߌ ߟߎ߬ ߞߊ߲߬߸ ߏ߬ ߟߋ ߦߋ߫ ߘߏ߲߬ߛߏ߬ߦߊ ߘߊ߲߬ߠߊߕߊ߬ߡߌ߲߬ߣߍ߲ ߘߌ߫ ߡߍ߲ ߓߘߊ߫ ߡߌ߬ߙߌ߲߬ߘߌ ߞߐ߲ߞߐ߫ ߞߊ߬ ߥߴߊ߬ ߛߋ߫ ߊ߬ ߘߊ߲߭ ߠߊ߫.
ߛߙߍߥߊ߫ ߞߏ ߡߊ߬ߘߎ߮ ߝߣߊ߫ ߘߐ߫߸ ߞߊ߬ ߞߋߟߋ߲߫ ߞߋߟߋ߲߫ ߓߐ߫ ߞߊ߬ߝߏ߬ߓߏߟߏ߲ ߠߎ߬ ߓߍ߯ ߘߐ߫߸ ߣߌ߫ ߡߍ߲ ߠߎ߬ ߝߊ߲߭ ߡߊ߲ߓߏ߲߬ ߞߵߏ߬ ߟߎ߫ ߝߌ߬ߟߊ ߘߍ߬ ߞߋߟߋ߲߫ ߠߊ߫߸ ߡߍ߲ ߠߎ߬ ߦߋ߫ ߡߊߞߟߌ߫ ߟߊ߫ ߞߊ߬ߝߏ߬ߓߏߟߏ߲ ߘߊ߲߬ߞߎ߲߬ߛߐ ߣߴߊ߬ ߛߌ߲߬ߓߏ߲߬ߛߌ ߟߎ߬ ߘߌ߫ ߞߍ߬ߣߍ߲߸ ߊ߬ ߣߌ߫ ߜߟߏ߬ߡߊ߬ߓߏ߲ ߠߎ߬ ߘߐ߫.
ߛߙߍߥߊ ߕߐ߭ ߡߍ߲ ߠߎ߬ ߓߐ߫ ߘߴߏ߬ ߞߐ߫߸ ߊ߬ ߞߵߏ߬ ߟߎ߫ ߦߟߍ߬ߡߊ߲߫ ߞߵߊ߬ߟߎ߫ ߞߍ߫ ߛߣߍ߬ ߖߋߟߌ ߟߎ߬ ߘߌ߫߸ ߡߍ߲ ߠߎ߬ ߟߐ߬ ߘߊ߫ ߛߍ߬ߣߍ߫ ߛߊ߰ߡߐ߮ (ߛߣߍ߬ߞߍ߬ߟߊ ߡߍ߲ ߦߋ߫ ߛߍ߬ߣߍ ߛߌߦߊߡߊ߲ ߞߍ߫ ߟߊ߫ ߞߊ߬ ߛߎ߬ߡߊ߲߬ߓߊ ߓߐ߫) ߟߎ߬ ߡߊߕߐ߯ ߟߊ߫ ߛߐ߲߬ ߞߵߊ߬ߟߎ߫ ߟߐ߬ ߊ߬ߟߎ߬ ߘߐߖߊ߬ ߟߊ߫ ߓߘߍߞߍ߭߸ ߒ߬ߓߊ߬ ߏ߬ ߟߋ ߞߍ߫ ߘߊ߫ ߖߋ߬ߟߌ ߛߎ߯ߦߊ߫ ߞߎߘߊ߫ ߟߊߘߊ߲ߣߍ߲ ߘߌ߫ ߡߊ߲߬ߘߋ߲߫ ߛߊ߫.
ߛߏ߲߬ߖߘߊ߫ ߛߌ߰ߣߍ߲߸ ߏ߬ ߞߍ߫ ߘߊ߫ ߡߊ߲߬ߘߋ߲߬ߞߊ ߟߎ߬ ߦߟߌߡߊߘߌߦߊ߫ ߞߏ߫ ߘߌ߫ ߞߴߊ߬ ߘߌ߫ ߣߊ߬ ߟߊ߲߬ߘߊ ߟߎ߬ ߟߊߛߊ߬ߦߌ߫ ߊ߬ ߢߊ߫ ߞߘߐ ߡߊ߬߸ ߞߏ߬ߣߵߏ߬ ߝߣߊ߫ ߞߊ߬ ߞߏ ߕߏ߫ ߊ߫ ߢߊ ߏ߬ ߟߋ ߡߊ߬߸ ߏ߬ ߟߋ ߕߘߍ߬ ߦߴߊ߬ ߞߍ߫ ߟߊ߫ ߊ߬ߟߎ߫ ߕߘߍ߬ ߦߴߊ߬ ߡߊߕߋ߰ߙߎ߬ ߟߊ߫ ߞߏ߫ «ߛߎߡߊߥߙߏߣߍ߲߫ ߘߊߘߐߘߌ»߸ ߏ߬ ߟߋ ߞߵߊ߬ ߞߍ߫ ߛߣߍ߬ߖߋߟߌ ߟߎ߬ ߕߏ߫ ߘߴߊ߬ߟߎ߫ ߟߊ߫ ߕߊ߯ ߛߌߟߊ ߞߊ߲߬.
ߛߣߍ߬ߖߋߟߌ ߟߎ߬ ߟߊ߫ ߝߐߟߌߝߋ߲
ߛߣߍ߬ߖߋߟߌ ߟߎ߬ ߟߊ߫ ߝߐߟߌߝߋ߲ ߦߋ߫ ߝߋ߲߫ ߝߌ߬ߟߊ߫ ߟߋ߬ ߘߌ߫ ߡߍ߲ ߠߎ߬ ߦߋ߫ ߓߐ߫ ߟߊ߫ ߢߐ߲߮ ߞߘߐ߫ ߊ߬ ߟߊߛߐ߲ߞߐ߫ ߕߎߡߊ ߟߎ߬ ߟߊ߫ ߞߍ߬ߣߍ߸ ߏ߬ ߟߎ߬ ߝߟߍ߫:
ߛߣߍ߬ߖߋߟߌ ߝߘߌߦߊߓߐ
ߛߣߍ߬ߖߋߟߌ ߦߴߊ߬ ߕߎ߬ ߟߊ߫ ߝߊ߰ߣߌ߲߬ ߜߍߡߊ߲ ߘߏ߫ ߟߋ߬ ߘߐ߫ ߞߊ߬ ߞߟߐ߬ ߜߘߍ߫ (ߥߎ߬ߟߋ߲߬ߡߊ߲ ߥߟߊ߫ ߝߌ߲߰ߡߊ߲) ߟߎ߫ ߖߟߎ߬ ߖߊ߲ ߛߊ߬ߡߊ߲߬ ߊ߬ ߢߊߝߍ߬ ߛߐ߲߬߸ ߊ߬ ߘߙߌ߬ߞߌ ߦߋ߫ ߓߏߟߏ߲ߖߊ߲ ߘߌ߫ ߞߊ߬ ߞߙߎ߬ߛߌ ߞߍ߫ ߜߊ߲ߖߊ߲ ߘߌ߫߸ ߞߊ߬ ߓߌ߲߬ߛߊ߲߬ߓߌ߲ߛߊ ߠߎ߬ ߞߍ߫ ߞߙߎ߬ߛߌ ߟߊ߫.
ߦߟߌߡߊߛߙߋ ߟߎ߬
ߦߌߟߡߊ:ߛߣߍ߬ߖߋߟߌ ߦߌߟߡߊ:ߡߊ߲߬ߘߋ߲߫ ߖߋߟߌ ߦߌߟߡߊ:ߘߐ߲߬ߞߟߌ߬ߟߊ߬ ߡߎߙߊ߲ ߦߌߟߡߊ:ߊߝߙߌߞߌ߬ ߕߟߋ߬ߓߋ ߦߌߟߡߊ:ߡߊ߲߬ߘߋ߲߫ ߟߊ߲߬ߘߊ ߟߎ߬ ߦߌߟߡߊ:ߛߏ߲߬ߖߘߊ߬ ߞߋߕߊ߬ ߦߌߟߡߊ:ߛߎߡߊߥߙߏ߫ ߞߊ߲ߕߍ߫
ߝߏ߬ߟߏ߲߬ߝߊ߬ߟߊ߲߬ߘߎ߰ߘߐ߬ߛߓߍ
ߛߊ߲ߡߊߛߓߍ ߓߏߟߏ߲ ߡߍ߲ ߟߐ߬ߣߍ߲߫ ߝߏ߬ߟߏ߲߬ߝߊߟߊ߲ ߠߎ߫ ߘߎ߰ߘߐ߬ߛߓߍ ߡߊ߬.
ߡߐ߬ߟߐ߲߬ߞߊߙߊ߲
ߟߐ߲ߞߏ ߥߟߊ߫ ߦߟߌߦߊ ߡߍ߲ ߦߋ߫ ߞߏ ߟߎ߫ ߡߐ߬ߟߐ߲ ߠߎ߫ ߞߊ߬ߙߊ߲߬ ߠߊ߫.
ߣߌ߬ߡߐ߰ߦߊ ߣߌ߫ ߣߎ߬ߡߐ߰ߦߊ
ߣߌ߬ߡߐ߰ߦߊ ߣߌ߫ ߣߎ߬ߡߐ߰ߦߊ ߟߊߘߊ߲ ߢߊ/
ߡߊ߲߬ߘߋ߲߫ ߞߘߐ߬ߡߊ߲ ߸ ߓߌߘߊ߲ ߦߋ ߕߘߍ߬ ߜߊ߬ߟߏ߬ ߦߋ ߟߋ߬ ߘߌ߫ ، ߡߊ߬ߟߏ߬ߦߊ ߕߘߍ߬ ߛߊ߲ߛߊ߲ ߟߊߕߊ߬ߡߌ߲߬ ߜߏ ߟߋ߬ ߘߌ߫ ߸ ߞߊ߬ ߘߏ߲߬ ߡߐ߱ ߣߴߊ߬ ߓߌߘߊ߲ ߕߍ߫ ، ߡߊ߬ߘߋ߲߬ߞߊ ߕߌ߲߬ ߓߊ߯ ߊ߬ ߝߐ߫ ߞߏ߫ ߒ ߓߘߊ߫ ߞߊ߬ߘߌ߬ߛߊ߬ߟߊ߫ ߞߍ߫ ߒ ߓߌߘߊ߲ߠߊ ߘߌ߫ ߸ ߏ߬ ߞߘߐ ߟߋ߬ ߞߏ߫ ߒ ߕߴߛߋ߫ ߦߋ߲߬ ߡߎ߬ߕߎ߲߬ ، ߓߊ ߥߊߕߌ ߏ߬ ߟߊ߫ ߸ ߡߐ߱ ߛߋ߫ ߢߊ߫ ߛߌ߫ ߕߴ ߌ ߓߌߘߊ߲ ߡߊ߬ ، ߌ ߕߍ߫ ߞߎߡߴߊ߬ ߢߣߊ߫ ߸ ߌ ߕߍ߫ ߘߊߥߎ߲ߣߌ߲ ߞߴߊ߬ ߢߣߊ߫ ߸ ߌ ߕߴߌ ߢߊ ߟߐ߬ ߊ߬ ߢߊ ߘߐ߫ ، ߣߌ߫ ߡߍ߲ ߝߊ߲߭ ߞߊ߬ ߓߏ߭ ߕߋ߬ ߊ߬ ߓߌߘߊ߲ ߢߣߊ߫ ߥߟߴߊ߬ ߓߌߘߊ߲ ߦߴߊ߬ ߛߌ߰ߣߍ߲ ߦߴߊ߬ ߓߏ߭ ߞߎ߲߬ߘߐ߫ ߸ ߛߌߞߊ߫ ߛߌ߫ ߕߍ߫ ߏ߬ ߘߴߊ߬ ߖߍ߬ߘߍ ߝߊ߰ ߏ߬ ߞߎ߲߬ߘߐߕߋ ߡߊ߬ ߥߟߴߊ߬ ߦߋ߫ ߓߐ߫ ߞߊ߬ ߥߴߊ߬ ߞߎ߲߬ߝߍ߬ ߘߎߢߊ߫ ߟߊ߫ ߔߏ߲߸ߛߏ߲߬ߖߘߊ߫ ߞߋߕߊ߬ ߞߵߊ߬ ߦߋ߫ ߡߐ߱ ߦߋ߫ ߘߋ߬ߥߎ߬ ߘߐ߬ߞߏߟߏ߲ ߠߋ߬ ߘߐ߫ ߏ߬ ߘߌ߫ ߸ ߞߎ߲߬ ߕߍ߫ ߡߍ߲ ߠߊ߫ ߸ ߣߝߊ߬ ߕߴߊ߬ ߟߊ߫.
ߡߊ߰ߓߐ߫߫ ߢߐ߲߰ߠߊ ߣߌ߫ ߞߎ߲߬ߡߊ߬ߦߟߍ߬ߡߊ߲߬ ߡߊ߬ߟߏ߬ߦߊ
ߛߏ߲߬ߖߘߊ߫ ߞߊ߲߫ ߏ߬ ߘߐ߫ ߞߏ߫ ߡߊ߰ߓߐ߫ ߢߐ߲߰ߠߊ ߣߌ߫ ߞߎ߲߬ߡߊ߬ߦߟߍߡߊ߲ ߡߊ߬ߟߏ߬ߦߊ ߡߍ߲ ߦߋ߫ ߓߌߘߊ߲ߢߐ߲߯ߡߊ ߟߎ߬ ߕߍ߫ ߣߌ߲߬ ߸ ߊ߲ ߓߘߴߏ߬ ߟߊߕߐ߲ ߓߌ߬ ߝߋߎ߫ ، ߓߊ ߡߐ߰ ߡߊ߬ߡߊߣߊ߬ ߡߊ߬ߟߏ߬ߦߊ ߘߊߥߎ߲ߣߌ߲ ߜߊ߲ߛߊ߲ ߠߴ ߌ ߓߌߘߊ߲ ߢߣߊ߫ ߸ ߏ߬ ߘߏ߲߬ ߞߵߊ߬ ߟߐ߲߫ ߞߏ߫ ߌ ߦߋ߫ ߓߏ߭ ߞߍ߫ ߟߊ߫ ߸ ߌ ߕߴߏ ߓߟߏߞߊ߬،ߓߊ ߏ߬ ߗߋ߬ߖߎ߯ ߊ߬ ߛߎߡߊ ߖߎ߯ߡߊ߲߫ ، ߊ߬ ߘߏ߲߬ ߞߍ߫ ߟߊ߫ ߞߵ ߌ߬ ߖߊ߲߬ ߖߎ߮ ߟߎ߬ ߡߊߞߊ߬ߣߍ߲ ߠߋ߬ ߕߏ߫ ، ߏ߬ ߞߐ߫ ߡߍ߲ ߓߊ߯ ߡߐ߰ ߖߊ߲߬ ߊ߬ ߘߋ߲ߡߛߏ ߟߊ߫߸ ߏ߬ ߟߵ ߌ߬ ߓߌߘߊ߲ ߘߌ߫ ߸ ߌ ߞߊ߫ ߞߊ߲߫ ߞߵߌ߬ ߡߊߓߐ߫ ߡߍ߲ ߠߊ߫ ߔߏ߲߫ ، ߒ߬ߞߊ߬ ߡߍ߲ ߓߴߊ߬ ߕߊ ߘߴ ߌ ߡߊ߬ ߸ ߌ ߓߊߘߋ߲ ߠߴߏ߬ ߘߌ߫ ߸ ߌ ߞߊ߫ ߞߊ߲߫ ߞߵ ߌ߬ ߡߊߘߏ߲߬ ߡߍ߲ ߠߊ߫ ߞߊ߬ ߕߏ߫ ߊ߬ ߘߊߝߍ߬ ߞߘߊߎ߲߫،ߔߎߚߎ߫ ߗߐ߫ ، ߒ߬ߓߊ߬ ߡߊ߬ߟߏ߬ߦߊ ߡߍ߲ ߦߋ߫ ߒ߬ ߟߐ߬ ߟߊ߫ ߒ߬ ߡߊߓߐ߫ ߟߊ߫ ߒ߬ ߓߊߘߋ߲ ߓߘߍ ߟߎ߬ ߟߊ߫ ߸ ߒߠߋ ߛߏ߲߬ߖߘߊ߫ ߞߋߕߊ߬ ߣߌ߫ ߡߊ߲߬ߘߋ߲߫ ߡߐ߰ߓߊ ߟߎ߬ ߓߘߊ߫ ߡߊ߬ߟߏ߬ߦߊ ߏ߬ ߟߊߕߐ߲߫ ߓߌ߬ ߞߵߊ߬ ߟߊߓߐ߫ ߒ߬ ߠߊ߫ ߘߍ߭ ߞߣߐ߫ ߝߋߎ߫ ، ߓߊ ߊ߲ ߓߘߴߊ߬ ߟߐ߲߫ ߞߏ߫ ߡߊ߬ߟߏ߬ߦߊ ߦߋ߫ ߞߎ߲߬ߡߊ߬ߦߟߍߡߊ߲߫ ߠߋ߬ ߘߌ߫ ߸ ߡߍ߲ ߦߋ߫ ߤߙߐ ߟߊߕߎ߲߬ߞߎ߬ߙߎ߲߬ ߠߴߊ߬ ߟߊ߫ ߞߏ߫ ߞߍߕߊ߫ ߓߘߍ ߟߎ߬ ߞߍ ߟߊ߫ ߡߐ߱ ߟߎ߬ ߘߊ ߢߍߛߌߟߊ߲ߢߍ ߡߊ߬ ، ߥߟߊ߫ ߞߵߊ߬ ߟߐ߬ ߊ߬ ߡߊ߬ߞߏ߬ߛߊ߬ ߞߏ ߟߎ߬ ߟߊߡߌ߬ߘߊ߬ ߟߊ߫ ߡߐ߱ ߟߎ߬ ߢߊ߫ ߡߌߙߌ߲ ߡߊ߬ ߕߋ߲߬ ߝߎ߯ ، ߥߟߊ߫ ߞߊ߬ ߤߙߐ ߟߐ߬ ߊ߬ ߕߙߐ߫ ߖߊ߲ߞߊߙߏ ߘߏ߲߰ ߠߴߊ߬ ߓߊߛߌߓߊ߮ ߟߎ߫ ߡߊ߬ ߸ ߞߏ߫ ߊ߬ ߦߴߊ߬ ߡߊ߬ߟߏ߬ߦߊ߬ ߘߌ߲ߞߌߙߊ ߘߐ߫ ، ߊ߲ ߣߊ߬ ߡߊ߬ߟߏ߬ߦߊ ߟߊߕߐ߲߫ ߠߊ߫ ߏ߬ ߟߋ ߘߐ߫ ߸ ߞߊ߬ ߝߋ߲ ߜߘߍ߫ ߓߌ߬ߟߵߊ߬ ߣߐ߭ ߘߐ߫ ߡߍ߲ ߝߌ߬ߛߵߊ߬ ߘߌ߫ ߔߎߚߎ߲߫ ،ߏ߬ ߟߋ ߛߊ߯ߡߍߦߊ ߘߌ߫ ، ߓߊ ߛߊ߯ߡߍߦߊ ߦߋ߫ ߤߙߐߓߘߍߦߊ߫ ߟߋ߬ ߘߌ߫ ߸ ߡߍ߲ ߦߋ߫ ߡߐ߰ ߟߊߕߎ߲߬ߞߎ߬ߙߎ߲߬ ߠߊ߫ ߞߏ߫ ߖߎ߯ ߞߍ ߘߐ߫ ߸ ߤߊߞߍߕߏ߫ ߡߐ߰ ߛߓߍ ߟߎ߬ ߞߊߣߵߏ߬ ߡߍ߲ ߌ ߣߐ߬ ߘߐ߫ ߞߊ߬ ߖߌ߰ ߌ ߟߊ߫ ، ߊ߬ ߣߌ߫ ߞߊ߬ ߡߐ߰ ߟߊߓߊ߲߬ ߞߏߙߏ߲ߧߊ߫ ߞߏ߫ ߘߌߡߊ߲ ߠߎ߬ ߣߌ߫ ߢߊߘߐߖߊ߫ ߞߏ ߟߎ߫ ߡߊ߬ ߸ ߡߐ߰ ߘߐ߬ߜߍ ߟߎ߬ ߞߊߣߵߏ߬ ߡߍ߲ ߞߊ߬ ߕߍ߰ ߌ ߘߐ߫ ، ߛߊ߯ߡߍߦߊ ߜߎ ߘߌ߫ ߡߐ߰ ߟߐ߬ ߕߘߍ߬ ߟߊ߫ ߞߌ߬ߛߍ߬ߦߊ߬ ߞߏ߫ ߜߍߟيْ‍߲ ߕߣߐ߬ߡߊ ߟߎ߬ ߞߍ ߘߐ߫ ߸ ߛߴ ߌ ߘߎߢߊߘߐߕߍ߯ߢߐ߲߮ ߠߎ߬ ߘߌ߫ ߟߊ߫ ߌ߫ ߟߊ߫ ߞߵߊ߬ߟߎ߬ ߟߊ߫ ߖߌ߰ߦߊ ߕߏ߫ ߌ ߘߐ߫ ߞߘߚߎ߫ ، ߏ߬ ߘߐ߫ ߸ ߛߊ߯ߡߍߦߊ ߟߋ߬ ߞߊ߫ ߞߊ߲߫ ߞߊ߬ ߕߏ߫ ߤߙߐ ߣߴߊ߬ ߓߌߘߊ߲ ߕߍ߫ ߸ ߛߊ߬ߝߙߎ߬ߟߊߦߌ߫ ߸ ߞߊ߬ ߕߏ߫ ߤߙߐ ߣߴߊ߬ ߝߘߎߢߐ߲߮ ߕߍ߫ ߸ ߞߊ߬ ߕߏ߫ ߊ߬ ߣߴߊ߬ ߓߊߘߋ߲ ߣߴߊ߬ ߕߋߙߌ ߣߴߊ߬ ߟߊ߫ ߡߐ߰ ߡߊߓߏ߲ߢߊ߬ߕߊ ߓߍ߯ ߕߍ߫ ߞߐߘߍ߫.
ߛߊ߯ߡߍߦߊ
ߛߏ߲߬ߖߘߊ߫ ߓߊ߲߫ ߘߊ߫ ߞߵߊ߬ ߟߊߛߋ߫ ߞߏ߫ ߛߊ߯ߡߍߦߊ ߏ߬ ߣߴߊ߬ ߟߊ߫ ߢߌ߬ߡߊ߬ߦߊ ߸ ߊ߲ ߓߘߊ߫ ߝߘߎ ߘߋ߲ߡߌߛߍ߲ ߠߎ߫ ߢߌ߬ߣߊ߬ߓߴߏ߬ ߘߐ߫ ߝߋߎ߫ ߞߵߏ߬ ߟߎ߬ ߞߍ߫ ߝߘߎ ߛߊ߬ߣߊ߲ߞߎ߲߬ߣߍ߲ ߠߎ߬ ߘߌ߫ ، ߡߏ߬ߛߏ ߣߴߊ߬ ߘߐ߮ ߟߎ߬ ߦߋ߫ ߣߌ߬ߡߐ߮ ߟߎ߬ ߘߌ߫ ߸ ߗߍ߭ ߣߴߊ߬ ߘߐ߮ ߟߎ߬ ߦߋ߫ ߣߎ߬ߡߐ߮ ߟߎ߬ ߘߌ߫ ، ߣߌ߬ߡߐ߮ ߞߘߐ ߦߋ߫ ߞߏ߫ ߊ߲ ߣߌ߭ ߦߋ߫ ߡߐ߱ ߡߍ߲ ߘߌ߫ ((ߣߎ߬ߡߐ߮ ߞߘߐ ߦߋ߫ ߞߏ߫ ߒ߬ߣߎ߬ ߟߊ߫ ߡߐ߱ ߦߌߟߡߊ:ߘߐ߬ߝߐ ߖߡߊ߬ߣߊ ߦߌߟߡߊ:ߣߌ߬ߡߐ߰ߦߊ ߣߌ߫ ߣߎ߬ߡߐ߰ߦߊ ߦߌߟߡߊ:ߡߊ߲߬ߘߋ߲߫ ߦߌߟߡߊ:ߊߝߙߌߞߌ߬
ߛߋߕߌ߮ ߝߟߐߡߊ
ߊ߬ ߘߐ߲߬ߘߐ߲߬ ߘߊ߫…… ߊ߬ ߛߊ߬ ߘߊ߫……….. ߛߋߕߌ߮ ߝߟߐ߫ ߞߊ߬ ߡߎߕߎߦߊ߫ ߟߋ߬ ߝߘߎ߫ ߙߊߦߌߦߊ ߡߍ߲ ߕߘߍ߬ ߞߟߍ߬ߞߊ߲ߘߊ ߛߊ߲ߘߐߕߊ ߘߌ߫ ߕߎ߬ߡߊ ߏ߬ ߟߊ߫.ߛ߳ߊߙߋߙߌ߫ ߣߌ߫ ߙߎߦߌߦߊ ߞߟߍ߬ߕߌ߮ ߘߊ߯ߕߌ߮. ߊ߬ ߦߋ߫ ߝ߭ߊߕߌߞߊ߲ ߗߍߓߏ߲ ߠߊ߫ ߊ߬ ߛߎ߬ ߓߙߌ߫ ߘߊ߫ ߡߊ߲߬ߛߊ߬ߘߋ߲ ߠߎ߬ ߟߊ߫ ߛߊ߬ߙߌ߬ߟߏ ߟߋ߬ ߘߐ߫. ߛߊ߲߬ ߂߁ ߣߌ߫ ߂߀ ߡߊߜߍ߲ ߙߊߡߎߛߍߛ ߂ ߕߋ߬ߟߋ߫ ߘߐ߫.
ߛߋߕߌ߮ ߝߟߐߡߊ ߟߊ߫. ߞߴߊ߬ ߟߊ߫ ߗߋߘߊ ߘߊߡߌ߬ߣߊ߫ ߏߙߊ߲ߤߋߓ ߕߋ߬ߟߋ߫ ߟߋ߬ ߘߐ߫ ߏ߬ ߡߍ߲ ߦߋ߫ ߡߊ߲߬ߛߊ߬ߛߌ ߁߈߲ ߡߊ߲߬ߛߊ߬ ߟߊߓߊ߲ ߘߌ߫. ߊ߬ ߞߊ߬ ߕߐ߮ ߓߘߍ ߛߌߦߊߡߊ߲߫ ߣߌ߫ ߡߐ߬ߟߐ߲ ߛߌߦߊߡߊ߲߫ ߛߐ߬ߘߐ߲߬ ߏ߬ ߕߎ߬ߡߊ ߝߏ߫ ߞߵߊ߬ ߝߐ߫ ߊ߬ ߡߊ߬ ߞߏ߫    ( ߡߊ߲߬ߛߊ߬ߘߋ߲ ߡߊ߲ߛߊ)ߞߵߊ߬ ߞߍ߫ ߞߏߕߌ߮ ߘߌ߫ ،ߊ߬ ߞߍ߫ ߘߊ߫ ߕߍߓ ߛߏߕߌ߮ ߘߌ߫ ߞߴߊ߬ ߞߍ߫ ߡߊ߲߬ߛߊ߬ߓߏ߲ ߞߟߊ߬ߕߌ߮ ߘߌ߫ ߊ߬ ߞߍ߫ ߘߊ߫ ߛ߳ߊߙߋߙߌ߫ ߞߎ߲߬ߠߊ߬ߛߌ߮ ߘߌ߫ ߊ߬ ߣߌ߫ ߗ߭ߊߙߎ߫ ߝߊ߲߬ߞߊ ߡߙߊ߬ߓߊ߮ ߸ߊ߬ ߛߎ߬ ߓߙߌ ߘߊ߫ ߡߊ߲߬ߛߊ ߟߎ߬ ߟߊ߫ ߛߊ߬ߙߌ߬ߟߏ ߟߋ߬ ߘߐ߫ ߛߊ߬ߙߌ ߝߙߍߕߍ KV17 ߊ߬ߟߋ߫ ߛߊ߬ߙߌ ߟߋ߬ ߟߊߕߊ߲߬ߞߊ߬ߣߍ߲ ߛߊ߬ߙߌ߬ߟߏ ߏ߬ ߡߊ߲߬ߛߊ ߛߊ߬ߙߌ ߓߍ߯ ߘߌ߫ ߊ߬ ߛߎ߬ߞߘߐ߫ ߡߙߊ߬ߣߍ߲ ߦߋ߫ ߘߊ߫ ߘߏ߰ߣߌ߲߬ ߦߙߐ ߝߙߍߕߍ (DB320) ߛߊ߬ߙߌ ߟߋ߬ ߞߣߐ߫ ߊ߬ ߣߴߊ߬ ߘߋ߲ߞߍ߫ ߣߌ߫ ߝߙߊߥߐ߲ ߛߌߦߊߡߊ߲߫ ߜߘߍ߫ ߟߎ߫. ߡߍ߲ ߕߘߍ߬ ߟߘߊ߬ߙߏ߬ߟߌ ߞߏߢߌߡߊ ߘߝߊߣߍ߲ ߘߐ߫. ߊ߬ ߦߋ߫ ߟߐ߲߫ ߠߊ߫ ߞߏ߫ ߡߐ߰ߓߊ ߘߏ߫ ߟߋ߬ ߟߊߣߍ߲߫ ߛߎ߬ߣߐ߮ ߘߐ߫ ߝߛߊߦߌ߫. ߡߊ߬ߙߊ ߛߋߕߌ߮ ߝߟߐߡߊ ߞߊ߬ ߡߊ߲߬ߛߊ߬ߦߊ ߛߐ߬ߘߐ߲ ߊ߬ ߛߊ߲߬ ߃߀ ߞߣߐ߫ ߟߊ߫ ߟߋ߬ ߘߐ߫ ߞߴߊ߬ ߝߊ߬ ߙߊߡߎߛߍߛ ߁߭ ߓߟߏߞߘߐߝߢߐ ߡߍ߲ ߞߍ߫ ߘߊ߫ ، ߡߊ߲߬ߛߊ߬ߛߌ ߁߉ ߜߙߋ߬ߡߊ߬ߕߍ߰ߓߊ߮ ߝߟߐ߫ ߘߌ߫ ߊ߬ ߡߐ߬ ߘߊ߫ ߛߏ߬ߙߌ߬ߡߊ߬ߘߋ߲߬ߦߊ ߦߋߢߐ߲߯ߠߊ ߟߋ߬ ߘߐ߫ ،ߝߙߊߥߐ߲ ߝߊߘߌ߲ ߡߍ߲ ߞߵߊ߬ ߗߋߘߊ ߘߊߡߌ߬ߣߊ߬ ߏߙߊ߲ߤߋߓ ߕߋ߬ߟߋ߫ ߘߐ߫. ߏ߬ ߞߊ߫ ߞߊ߬ ߡߊ߲߬ߛߊ߬ߟߊ ߕߟߋ߬ߓߐ߫ ߓߐߕߏ߲ ߠߎ߬ ߞߟߍ߬ ߊ߬ߟߎ߬ ߟߊ߫ ߞߐ߲߬ߞߐ߲߬ߒߡߊ߬ߟߌ ߘߐ߫ ߤߌߕߌߕ ߟߎ߬ ߗߐ߫. ߡߊ߲߬ߛߊ߬ߛߌ ߁߈߲ ߠߊߓߊ߲ ߡߊ߲߬ߛߊ ߟߎ߬ ߞߊ߬ ߡߊ߲߬ߛߊ߬ߟߊ ߥߙߊ߬ߕߐ߬ߟߓߊ ߟߋ߬ ߕߏ߫. ߦߌߟߡߊ:ߛߋߕߌ߯ ߁߭ ߦߌߟߡߊ:ߞߡߋߕߎߟߊ߫ ߦߌߟߡߊ:ߝߌ߬ߙߊ߬ߥߎ߬ߣߊ߬ ߡߊ߲߬ߛߊ߬ߓߏ߲
ߞߛߊߡߊߛߌ߬
ߞߛߊߡߊߛߌ߬ ߦߋ߫ ߛߣߍ߬ߜ߭ߊ߯ߟߌ߫ ߘߌ߲߬ߞߌߙߊ ߘߏ߫ ߟߋ߬ ߘߌ߫ ߜ߭ߊ߲ߓߌ߫ ߥߙߏ߬ߘߎ߮ ߘߐ߫߸ ߊ߬ ߣߌ߫ ߞߛߊߡߊ߲ߛߌ߬ ߓߊ ߝߣߊ߫. ߊ߬ ߓߌ߲ߓߌ߲ߣߍ߲߫ ߦߋ߫ ߞߛߊߡߊ߲ߛߌ߬ ߘߎ߰ߟߊ (ߓߍߛߊ߫ ߞߛߊߡߊ߲ߛߊ – ߖ߭ߌߜ߭ߍ߲ߛ߭ߐߙ ߕߌ߲߬ߞߎߘߎ߲)߸ ߊ߬ ߣߌ߫ ߞߛߊߡߊ߲ߛߌ߬ ߛߊ߲ߘߐ (ߊߟߑߕߊ ߞߛߊߡߊ߲ߛߊ — ߞߐ߬ߟߑߘߊ߫ ߕߌ߲߬ߞߎߘߎ߲ ߣߌ߫ ߛߋ߬ߖߎ߫ ߕߌ߲߬ߞߎߘߎ߲). ߞߛߊߡߊ߲ߛߌ߬ ߛߏߓߊ ߦߋ߫ ߖ߭ߌߜ߭ߍ߲ߛ߭ߐߙ ߟߋ߬ ߘߌ߫.
ߡߌ߬ߙߌ߲߬ߘߌ ߟߎ߬
ߞߛߊߡߊ߲ߛߌ߬ ߛߌ߰ߓߊ߮ ߝߊ߲߬ߓߊ ߦߋ߫ ߖߐ߰ߟߊ ߟߎ߬ ߣߌ߫ ߡߊ߲߬ߘߋ߲߬ߞߏ ߟߎ߬ ߣߌ߫ ߓߍߣߎߞ ߟߎ߫ ߟߋ߬ ߘߌ߫. ߛߌߦߊ߫ ߘߋߣߍ߲ ߘߏ߫ ߟߎ߫ ߦߋ߫ ߦߋ߲߬߸ ߦߏ߫ ߓߊ߬ߟߊ߲߬ߕߊ ߣߌ߫ ߝߌߟߊ ߟߎ߫. ߘߌ߯ߣߊ߫ ߓߐߣߍ߲ߢߐ߲߰ߡߊ ߟߎ߫ ߟߋ߬ ߦߋ߫ ߞߛߊߡߊ߲ߛߌ߬߸ ߡߍ߲ ߛߌ߰ߓߊ߮ ߘߏ߫ ߟߎ߫ ߦߋ߫ ߛߌ߬ߟߊ߬ߡߊ ߘߌ߫߸ ߞߙߋߕߌߦߍ߲ ߘߌ߫߸ ߊ߬ ߣߌ߫ ߝߘߊ߬ߝߌ߲߬ߠߊ߫ ߘߌ߯ߣߊ߫ ߞߘߐߓߊ ߝߣߊ߫.
ߘߐ߬ߝߐ
ߞߎߡߘߊ߫ ߢߣߊߡߊ: ߖߐ߰ߟߊ߬ ߡߌߙߌ߲ߘߌ
ߘߌ߲߬ߞߌߙߊ ߛߌ߰ߓߊ߮ ߟߎ߬ ߟߊ߫ ߡߍ߲ߢߐ߲߯ߠߊ ߕߊ߫ ߝߐߟߌ߫ ߘߐ߫߸ ߞߏ߫ ߖߐ߰ߟߊ ߟߎ߫ ߣߌ߫ ߓߍ߲ߣߎߞ ߟߎ߫ ߞߵߊ߬ߟߎ߫ ߛߌ߰ ߞߛߊߡߊ߲ߛߌ߬ ߦߋ߲߬߸ ߞߴߏ߬ ߛߊ߲߬ ߥߊ߯ ߞߋߟߋ߲߫ ߣߌ߫ ߞߐ߫ ߟߋ߬ ߦߋ߫ ߣߌ߲߬ ߘߌ߫. ߖߐ߰ߟߊ߬ ߞߎ߲ߕߌ߮ ߡߍ߲ ߠߎ߬ ߕߊ߫ ߦߋ߫ ߞߛߊߡߊ߲ߛߌ߬ ߘߌ߫߸ ߏ߬ ߟߎ߫ ߕߘߍ߬ ߦߋ߫ ߞߟߌ߫ ߟߊ߫ ߕߐ߮ ߡߍ߲ ߠߊ߫ ߖߐ߰ߟߊ ߟߎ߬ ߣߌ߫ ߥߟߐߝߐ ߟߎ߬ ߓߟߴߏ߬ ߕߎ߬ߡߊ ߟߊ߫ ߞߐ߬ߘߎ߮ ߘߐ߫. ߞߵߊ߬ ߕߊ߬ ߝߊ߯ߘߐߞߍ߫ ߁߅߲ ߡߊ߬ ߞߵߊ߬ ߛߌ߰ ߁߈߲ ߠߊ߫߸ ߓߍߣߎߞ ߞߛߊ ߡߊ߲߬ߛߊ߬ߟߊ ߡߍ߲ ߕߘߍ߬ ߦߋ߫ ߞߛߊߡߊ߲ߛߌ߬ ߘߎ߰ߟߊ ߘߐ߫߸ ߏ߬ ߟߋ ߕߘߍ߬ ߦߋ߫ ߞߊ߬ߝߏ߫ ߣߌ߬ߣߌ߬ߣߍ߲ ߘߌ߫ ߥߙߏ߬ߘߎ߮ ߘߐ߫. ߝߊ߯ߘߐߞߍ߫ ߁߅߲ ߠߊ߫߸ ߔߕߏߞߌ߫ ߓߟߏߡߐ߯ ߖߎߟߊ ߣߴߊ߬ ߓߍ߬ߙߍ߲߬ߓߍ߬ߠߌ߲߬ߠߊ ߟߎ߬ ߞߊ߬ ߖߊ߬ߥߏ߬ ߘߊߞߎ߲ ߘߏ߫ ߘߊߦߟߍ߬ ߘߌ߲߬ߞߌߙߊ ߘߐ߫ ߦߋ߲߬. ߊ߬ߟߎ߫ ߞߊ߬ ߖߎ߬ߟߊ߬ߦߊ ߕߍߓߊ߯ߦߊ ߟߊߘߊ߲߫ ߊ߬ߟߎ߬ ߣߌ߫ ߘߌ߲߬ߞߌߙߊ ߖߐ߰ߟߊ߬ ߞߎ߲ߕߌ߮ ߞߛߊ߫ ߖߍ߬ߘߍ ߝߍ߬.
ߞߛߊߡߊ߲ߛߌ߬ ߕߘߍ߬ ߦߋ߫ ߝߊ߬ߙߊ߲߬ߛߌ ߟߎ߬ ߣߌ߫ ߔߕߏߞߌ ߟߎ߬ ߟߊ߫ ߢߐ߲߯ ߡߊߞߟߍ߫ ߥߙߎߣߍ ߟߋ߬ ߘߌ߫ ߦߊ߬ߣߴߊ߬ߟߎ߫ ߞߍߕߐ߫ ߦߋ߫ ߝߐߟߌ߫ ߞߍ߫ ߟߴߊ߬ ߟߊ߫ ߞߊ߬ ߓߍ߲߬ ߓߐߕߏ߲ߞߏ ߘߐ߫ ߁߈߈߈ ߠߊ߫߸ ߞߊ߬ ߓߐߕߏ߲ ߠߊߘߊ߲߫ ߔߕߏߞߌ߫ ߖߌ߬ߣߍ߬ (ߖߌ߬ߣߍ߫ ߓߌ߬ߛߊ߬ߥߏ߫) ߣߌ߫ ߛߣߍ߬ߜ߭ߊ߯ߟߌ߫ ߟߎ߫ ߕߍ߫. ߔߕߏߞߌ ߟߎ߬ ߓߣߐ߬ ߘߊ߫ ߞߛߊߡߊ߲ߛߌ߬ ߕߌ߰ߦߊ ߟߊ߫߸ ߊ߬ ߣߴߊ߬ ߟߊ߫ ߥߙߎߣߍ ߖߎ߬ߟߊ߬ߦߊ ߝߣߊ߫. ߞߛߊߡߊ߲ߛߌ߬ ߓߌ߬ߡߊ ߓߘߊ߫ ߘߌ߲߬ߞߌߙߊ ߖߌ߬ߣߍ߬ ߛߊ߲ߘߐ ߕߊ߬ߓߎ߰ߛߌ߬ ߞߊ߲ ߦߌߟߡߊ (ߓߏߟߏ߲) ߠߊߡߙߊ߬ ߡߍ߲ ߡߊߟߐ߲ߣߍ߲߫ ߦߋ߫ ߖ߭ߌߜ߭ߍ߲ߛ߭ߐߙ ߕߊ߬ߓߎ߰ߛߌ ߘߌ߫߸ ߊ߬ ߣߌ߫ ߕߊ߬ߓߎ߰ߛߌ߬ ߘߍ߰ ߓߊ߲ߓߊ߲ߣߍ߲ߓߊ (ߖߊ߲߬ߝߊ߬ߣߍ߲) ߠߎ߬߸ ߔߕߏߞߌ߫ ߕߐ߮ ߦߋ߫ ߡߍ߲ ߠߎ߬ ߟߊ߫ ߦߏ߫ ߘߊ ߛߌߟߑߝ߭ߊ߬߸ ߞߊߙߑߝ߭ߊߟߏ߫߸ ߊ߬ ߣߌ߫ ߝߐ߲ߛߋߞߊ߫. ߔߕߏߞߌ ߘߐ߬ߝߐ ߝߛߊ߬ߟߌ ߦߋ߲߬ ߡߊ߬߸ ߏ߬ ߟߋ ߞߍ߫ ߘߊ߫ ߛߣߍ߬ߜ߭ߊ߯ߟߌ߫ ߟߊ߫ ߡߙߌߘߐ߫ ߕߊ ߛߊߓߎ߫ ߘߌ߫ ߞߵߊ߬ߟߎ߫ ߛߊ߯ߛߊ߫ ߔߕߏߞߌ߫ ߞߊ߲ ߖߡߊ߬ߣߊ ߛߌ߲߬ߝߏ߲߬ߦߊ ߘߐ߫߸ ߞߵߊ߬ ߘߊߡߌ߬ߣߊ߬ ߜߋ߬ߟߎ߲߬ߠߌ߲ ߕߘߍ߬ߒ߬ߘߐ߬ߓߊ߰ߦߊ ߡߊ߬ ߂߀߀߈ ߠߊ߫. ߘߐ߰ߘߏ߲߬ߠߌ߲ ߔߕߏߞߌ߫ ߗߍ߯ߕߊߟߌ ߟߊ߫߸ ߏ߬ ߓߘߊ߫ ߝߟߐ߫ ߟߊߞߎߣߎ߲߫ ߠߴߊ߬ ߣߌ߫ ߞߊ߬ ߝߊ߲߬ߞߊ߫ ߛߐ߬ߘߐ߲߬߸ ߞߵߊ߬ߟߎ߫ ߡߊߟߐ߲ߠߌ߲ ߘߊ߲߬ߝߘߊ߬ߓߐ߫߸ ߞߙߍߞߙߍߦߟߊ߫ ߓߍߛߊ ߓߝߊߡߊ߲ߛߊ߬.
ߖߌ߬ߣߍ߬ ߓߌ߬ߛߊ߬ߥߏ߬ߞߊ ߟߎ߬ ߝߣߊ߫ ߦߌ߬ߘߊ߬ߣߍ߲߫ ߦߋ߫ ߕߌ߲߬ߞߎߘߎ߲ ߘߐ߫ ߦߊ߲߬߸ ߦߏ߫ ߕߎ߲ߞߊ߲ߠߊߡߐ߮ ߟߎ߫߸ ߝߎ߲ߘߌߓߊ߯ߕߐ ߟߎ߫߸ ߊ߬ ߣߌ߫ ߞߟߍ߬ߡߊ߬ߓߏ߬ߙߌ߬ߟߊ ߟߎ߫ ߞߊ߬ ߘߐ߱ ߣߌ߫ ߓߊߛߌ߯ߓߊߟߌߦߊ ߟߎ߫ ߞߘߐߞߊ߬߸ ߡߍ߲ ߠߎ߬ ߘߎ߲ߡߊ߫ ߘߊ߫ ߛߌ߰ߢߐ߲߰ ߖߡߊߣߊ ߟߎ߫ ߘߐ߫߸ ߦߏ߫ ߖߌ߬ߣߍ߫ ߓߌ߬ߛߊ߬ߥߏ߫ ߣߊ߲߬ߕߊ߲߬ ߞߟߍ ߁߉߉߈-߁߉߉߉ ߟߎ߫ ߕߍ߫.
ߝߘߊߓߊ߯ߕߐ߫ ߕߏ߯ߝߏ
ߞߎ߲߬ߠߊ߬ߝߏ߬ߣߌ߲߬ ߜߘߍ ߟߎ߫: ߞߛߊߡߊ߲ߛߌ߬ ߝߐߢߐ߲߯ߞߐ
ߖߏ߲߬ߖߏ߲ ߡߍ߲ ߠߊߓߊ߯ߙߊ߫ ߘߊ߫ ߝߘߊߓߊ߯ߕߐ߫ ߛߌ߲ߝߏ߲ߧߊߟߌ߫ ߓߐߣߍ߲ߢߐ߲߰ߡߊ ߟߎ߫ ߓߟߏ߫
ߊ߬ ߞߍߣߍ߲߫ ߦߋ߫ ߦߏ߫ ߖߐ߰ߟߊ ߟߎ߬ ߟߋ߬ ߦߋ߫ ߛߌߦߊ߫ ߣߌ߬ߣߌ߬ߣߍ߲ ߠߎ߬ ߘߌ߫ ߞߛߊߡߊ߲ߛߌ߬߸ ߞߵߊ߬ ߕߘߍ߬ ߊ߬ߟߎ߫ ߦߋ߫ ߛߣߍ߬ߜ߭ߊ߯ߟߌ߫ ߘߎ߰ߘߋ߲ %߄ ߠߋ߬ ߞߐߦߌ߬ߘߊ߬ ߟߊ߫. ߖߐ߰ߟߊ ߟߎ߬ ߤߊߞߟߌߣߊ߲ ߞߊ߬ ߓߍ߲߬ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲ ߢߍߛߐߘߐ߲ߓߊߟߌߦߊ ߡߊ߬ ߛߣߍ߬ߜ߭ߊ߯ߟߌ߫ ߕߐ߬ߡߊ ߟߌ߬ߤߟߊ߬ߦߊ ߡߊ߬߸ ߏ߬ ߟߋ ߣߐ߬ ߦߋ߫ ߝߘߊߟߌߞߏ ߡߙߌߦߊ ߕߊ߬ ߟߊ߫ ߤߊ߲߯ ߞߵߊ߬ ߕߏ߰ߝߏ ߓߌ߬ߟߊ߫ ߛߋ߲߬ߠߊ߫߸ ߡߍ߲ ߡߙߌߦߊ ߦߋ߫ ߞߛߊߡߊ߲ߛߌ߬ ߟߊ߫ ߘߍ߲ߖߘߍߟߦߊ ߘߌ߫ ߥߟߊ߫ ߖߘߍ߬ߛߊ߬ߙߌ߬ߦߊ߬ߕߌ߰ߦߊ ߡߊ߬ߡߙߊ߬ߟߌ ߕߟߊߟߌ ߘߐ߫߸ ߞߛߊߡߊߛߌ߬ ߓߍ߯ߦߊ߫ ߝߊ߲ߞߊ ߕߏ߰ߝߏ (ߞ.ߓ.ߝ.ߕ) ߟߎ߫ ߓߟߏ߫ ߁߉߈߂ ߟߊ߫.
ߞ.ߓ.ߝ.ߕ ߣߊ߲߬ߕߌ߮ ߟߎ߬ ߓߌ߬ߟߊ߬ ߘߊ߫ ߛߋ߲߬ߠߊ߫ ߁߉߈߅ ߟߋ߬ ߟߊ߫߸ ߞߏ߬ߣߌ߲߬ ߞߛߊߡߊ߲ߛߌ߬ ߝߐߢߐ߲߯ߞߐ ߘߊߡߌ߬ߣߊ߬ ߘߊ߫ ߁߉߉߀ ߟߋ߬ ߟߊ߫: ߏ߬ ߞߍ߫ ߘߊ߫ ߡߎߙߎ߲ߕߌ ߞߊߓߋ߫ ߡߊߓߍ߲߬ߣߍ߲ ߠߋ߬ ߘߌ߫ ߡߍ߲ ߞߍ߫ ߘߊ߫ ߞ.ߓ.ߝ.ߕ ߟߎ߫ ߓߟߏ߫ ߛߣߍ߬ߜ߭ߊ߯ߟߌ߫ ߞߎ߲߬ߠߊ߬ߛߌ߮ ߟߎ߬ ߞߊ߲ߡߊ߬. ߊ߬ ߝߐߢߐ߲߯ߞߐ ߓߘߊ߫ ߞߍ߫ ߥߊߢߊ߲ߞߊߟߌ߫ ߔߊ߲ߔߕߊ߲ߔߊ߲ߕߊ߲ߣߍ߲ ߣߴߊ߬ ߡߊߛߊ߬ߦߌ߲߬ߕߊ ߟߎ߫ ߟߋ߬ ߘߌ߫ ߞߟߍ߬ߟߊ߬ߟߐ߫ ߓߊߛߌ߯ߓߊߟߌ ߘߐ߫. ߞߟߍ߬ߡߎ߬ߙߊ߲߬ ߠߊߘߤߊ߬ߓߊߟߌ ߘߏ߫ ߦߋ߫ ߘߊ߫ ߕߊߞߎߟߎ߲ ߘߏ߫ ߘߐ߫ ߟߋߜ߭ߐߛߌ߬߸ ߣߌߗ߭ߋߙߌߦߊ߫ ߂߀߁߀ ߞߏ߲ߓߌߕߌ߮ ߟߊ߫߸ ߏ߬ ߞߍ߸ ߛߣߍ߬ߜ߭ߊ߯ߟߌ߫ ߞߎ߲߬ߠߊ߬ߛߌ߮ ߟߎ߫ ߛߌߞߊ߫ ߘߊ߫ ߞ.ߓ.ߝ.ߕ ߟߎ߫ ߡߊ߬ ߞߴߊ߬ߟߎ߫ ߟߋ߬ ߕߊ߫ ߦߋ߫ ߞߟߍ߬ߡߎߙߊ߲ ߏ߬ ߘߌ߫. ߏ߬ ߞߍ߸ ߛߣߍ߬ߜ߭ߊ߯ߟߌ߫ ߞߎ߲߬ߠߊ߬ߛߌ߮ ߟߎ߫ ߞߊ߬ ߊ߬ߟߎ߬ ߟߊ߫ ߟߊ߬ߛߌ߰ߘߋ߲ ߡߊߞߟߌ߫ ߌߙߊ߲߫ ߞߵߊ߬ ߛߊߓߎ ߞߴߏ߬ ߞߏߢߊ ߘߌ߫.
ߘߎ߰ߡߊ߬ߛߓߍ ߣߌ߫ ߓߊ߲ߘߊ
ߡߏ߬ߛߏ ߟߎ߬ ߦߋ߫ ߓߊ߯ߙߊ߫ ߞߊ߲߬ ߡߊ߬ߟߏ߬ߝߍ ߘߐ߫
ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲
ߞߛߊߡߊߛߌ߬ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲ ߘߎ߲ߣߍ߲ߓߊ ߟߋ߬ ߡߊ߬ߟߏ߬ ߛߣߍ ߣߌ߫ ߞߎ߲ߝߊ߲ߓߐߟߊ ߟߎ߫ ߟߊ߫. ߊ߬ ߣߌ߫ ߝߣߊ߫ ߓߘߊߟߊ (ߔߌߟߊߗ߭) ߛߌߦߊߡߊ߲ߓߊ ߟߋ߬ ߦߴߊ߬ ߞߐ߰ߖߌ߬ߘߊ ߟߐ߬ߖߊ߲ ߝߍ߬ ߝߙߍߕߍߕߍ߫߸ ߊ߬ ߜߋ߲ߜߋ߲߫ ߞߊߔ ߛߑߞߌߙߌ߲.
ߋߞߟߏߗ߭ߌ
ߞߎ߲߬ߠߊ߬ߝߏ߬ߣߌ߲߬ ߜߘߍ ߟߎ߬: ߞߛߊߡߊߛߌ߬ ߘߎ߰ߟߊ ߣߌ߫ ߛߣߍ߬ߜ߭ߊ߯ߟߌ߫ ߓߐ߰ߝߍ ߟߌ߬ߤߟߊ߬ߦߊ ߟߎ߫.
ߞߛߊߡߊߛߌ߬ ߝߊ߬ߛߏ ߔߊߙߞߌ ߥߣߊ߬ߙߌ߬ ߕߎ ߡߊߖߘߐ߬ߣߍ߲߬ߓߊ (ߟߊ߫ ߞߏ ߖߐ߬ߘߐ ߥߙߊ߬ߣߍ߲߬ߓߊ) ߟߋ߬ ߦߋ߫ ߕߎߕߍ߯ ߟߊߘߤߊ߬ߓߊߟߌ ߞߎ߲߬ ߠߊ߫.
ߞߏߞߏߕߊ߬
ߞߏߞߏߕߊ߬/ߦߋ߫ ߖߌ߬ߣߍ߬ ߞߊ߲ߓߍ߲ ߡߙߊ߬ߘߊ߬ߘߎ߯ߟߊ ߘߏ߫ ߟߋ߬ ߘߌ߫߸ߟߐ߬ߟߊ߫ ߡߡߙߊ߬ߓߊ߰ߘߊ ߞߣߐ߫߸ߒߛߙߍߜߘߍ߬ ߕߌ߲߬ߞߎߘߎ߲ ߘߐ߫߸ߖߌ߬ߣߍ߬ ߞߊ߲ߓߍ߲ ߕߎߞߘߐߟߊ ߘߎ߰ߣߍ߲ ߘߏ߫ ߟߋ߬ ߕߎ߲߯ߣߌ߲߫. ߦߌߟߡߊ:ߘߎ߰ߡߊ߬ߛߓߍ ߦߌߟߡߊ:ߞߏߞߏߕߊ߬ ߦߌߟߡߊ:ߟߐ߬ߟߊ߫ ߦߌߟߡߊ:ߒߛߙߍߜߘߍ߬ ߕߌ߲߬ߞߎߘߎ߲ ߦߌߟߡߊ:ߖߌ߬ߣߍ߬ ߞߊ߲ߓߍ߲ ߦߌߟߡߊ:ߊߝߙߌߞߌ߬ ߕߟߋ߬ߓߋ
ߊߡߊ߬ߘߎ߫ ߜߐ߲߭ ߞߎ߬ߟߌߓߊ߬ߟߌ߫
ߊߡߊ߬ߘߎ߫ ߜߐ߲߭ ߞߎ߬ߟߌߓߊ߬ߟߌ߫ ߡߏߦߌ߫ ߘߊ߫ ߞߏ߲ߞߏߜߍ ߁߀ ߠߋ߬ ߡߊ߬ ߁߉߅߉ ߟߊ߫ ߊߓߌߖߊ߲߬߸ ߊ߬ ߣߌ߫ ߞߊ߬ ߛߊ߬ ߞߊ߬ߙߌ߬ߝߐ ߈, ߂߀߂߀ ߠߴߊ߬ߟߋ߬ ߛߏ߫ ߞߋߟߋ߲ ߠߊ߫߸ ߊ߬ ߕߘߍ߬ ߦߋ߫ ߞߘߏߥߊߙߌ߫ ߞߊ߬ߝߏ ߡߐ߰ߓߊ ߘߏ߫ ߟߋ߬ ߘߌ߫. ߊ߬ ߞߍ߫ ߘߊ߫ ߞߏߕߌ߯ ߝߟߐ ߘߌ߫ ߂߀߁߇ ߓߌ߲ߠߊߥߎߟߋ߲ ߁߀ ߠߋ߬ ߡߊ߬ ߤߊ߲߯ ߞߊ߬ ߥߴߊ߬ ߛߵߊ߬ ߟߊ߫ ߛߊ߬ߦߊ ߟߊ߫.
ߊ߬ ߕߘߍ ߦߋ߫ ߜ.ߞ.ߓ.ߞ ߛߌ߲߬ߝߏ߲ ߠߋ߬ ߘߌ߫ ߊ߬ ߣߴߏ߬ ߞߐ߫ ߞ.ߓ.ߘ (RDR)߸ ߊ߬ ߞߍ߫ ߘߊ߫ ߞߙߐߞߐ߫ ߘߎ߰ߕߌ߮ (ߊ߬ߟߌ߬ߞߊߟߌ) ߘߌ߫ ߂߀߀߁ ߠߊ߫߸ ߊ߬ ߣߌ߫ ߞߏߕߌ߮ ߘߌ߫ ߂߀߀߂ ߞߏ߲ߓߌߕߌ߮ ߣߌ߫ ߂߀߁߀ ߞߏ߲ߞߏߜߍ ߟߎ߬ ߕߍ߫߸ ߊ߬ ߣߌ߫ ߞߵߊ߬ ߕߊ߬ ߂߀߁߀ ߞߏߟߌ߲ߞߏߟߌ߲ ߡߊ߬. ߊ߬ ߛߊ߬ ߘߊ߫ ߛߐ߲߭ ߠߊ߫ ߣߌߟߊߞߟߌߟߐ (arrêt cardiorespiratoire) ߟߋ߬ ߞߏߛߐ߲߬߸ ߞߵߊ߬ ߕߘߍ߬ ߊ߬ ߓߘߊ߫ ߞߙߍߞߙߍ߫ ߍߙ.ߤߊߛ.ߘߋ.ߔߋ ߟߎ߬ ߓߟߏ߫ ߊ߬ߟߎ߬ ߟߊ߫ ߡߊ߬ߡߌ߬ߘߊ߬ߟߌ߬ߟߊ߫ ߞߙߍߞߙߍߣߍ߲ ߂߀߂߀ ߞߏ߲ߓߌߕߌ߮ ߞߊ߲ߕߌ߯ ߛߎߥߊ߲ߘߟ ߘߐ߫.
ߞߊ߲߬ߛߓߍߟߌ
ߜߐ߲߭ ߞߎ߬ߟߌߓߊ߬ߟߌ߫ ߘߋ߲ߞߍ߫ ߟߋ߬ ߦߋ߫߸ ߞߊ߬ߦߌ߯ ߤߏ߬ߝߏߦߌ ߓߎ߬ߥߊ߰ߢߍ ߟߊ߫ ߞߊ߲ߕߌ߯ߦߊ ߕߎ߬ߡߊ ߟߊ߫߸ ߊߡߊ߬ߘߎ߫ ߜߐ߲߭ ߞߎ߬ߟߌߓߊ߬ߟߌ߫ ߓߐߣߍ߲߫ ߦߋ߫ ߛߣߍߝߐ߫ ߘߋ߲ߓߦߊ ߘߏ߫ ߟߋ߬ ߘߐ߫ ߡߍ߲ ߠߎ߬ ߘߐ߭ߘߏ߲߬ߣߍ߲ߓߊ ߦߋ߫ ߞߊ߬ߝߏ ߓߘߍ߬ߓߘߍ߬ߟߌ ߟߊ߫. ߊ߬ ߓߋ߲ߓߊ߫ ߔߟߋߝߙߏ߫ ߜߐ߲߭ ߞߎ߬ߟߌߓߊ߬ߟߌ߫ ߛߣߍߝߐ߫ ߞߎ߲ߕߌ߯ߓ ߊ ߘߏ߫ ߟߋ߬ ߘߌ߫߸ ߡߍ߲ ߠߎ߬ ߡߊߘߏ߲߬ߣߍ߲߬ߓߊ ߕߘߍ߬ ߦߋ߫ ߞߊ߬ߝߏ ߞߊ߲ߕߌ߯ ߝߟߐ߫ ߝߋ߬ߟߌߞߛ ߤߏ߬ߝߏߦߌ߫ ߓߎ߬ߥߊ߰ߢߍ ߟߊ߫.
ߊ߬ ߓߊ߲ ߞߐ ߘߐ߫ ߞߊ߬ߙߊ߲ ߞߍ߫ ߟߊ߫ ߘߊ߬ߓߎ ߞߊ߬ߞߎߘߊ ߞߊ߬ߙߊ߲߬ߘߊ (ߟߌ߬ߛߋ) ߟߊ߫ (ߜߋ߲ߞߐ߰ߖߌ߬ߘߊ ߥߙߏ߬ߘߎ߮-ߕߟߋ߬ߓߋ) ߘߐ߫߸ ߊ߬ ߣߴߏ߬ ߞߐ߫ ߔߙߋߔߊ߫ ߞߊ߬ߙߊ߲߬ߘߊ ߗ߭ߊ߲߭ ߓߊ߬ߔߑߕߌߛߕ-ߛߋ ߟߊ߫ ߔߊ߬ߙߌ߫߸ ߊ߬ ߞߊ߬ ߞߋ߬ߥߎ߬ߣߍ߲߬ߞߋ߬ߥߎ߬ߦߊ ߖߐ߲ߓߐ߲ ߝߘߏ߬ߓߊ߬ ߓߊ߯ߙߊ ߞߊ߬ߙߊ߲߬ߕߊ߫ ߞߙߍߞߙߍߣߍ߲ ߠߊ߫ (ESTP) ߔߊ߬ߙߌ߬ ߁߉߈߂ ߟߊ߫߸ ߊ߬ ߣߌ߫ ߟߐ߬ߟߌ ߞߊ߬ߙߊ߲ ߛߊ߲ߘߐߕߊ ߕߊ߲ߓߊ߲ ߠߊ߫ ߔߊ߬ߙߌ߫ ߁߉߈߃ ߟߊ߫.
ߊߡߊ߬ߘߎ߫ ߜߐ߲߭ ߞߎ߬ߟߌߓߊ߬ߟߌ߫ ߞߵߊ߬ ߟߊ߫ ߘߊߞߎ߲ (ߞߊߙߌߦߍߙ) ߘߊߡߌ߬ߣߊ߬ ߞߋ߬ߥߎ߬ߣߍ߲߬ߞߋ߬ߥߎ߬ߦߊ ߟߋ߬ ߟߊ߫ ߓߊ߯ߙߌ߫ ߞߎ߲ߓߊ ߟߎ߬ ߟߊߛߌ߲ ߜߋ߬ߟߎ߲߬ߘߊ ߟߊ߫ (DCGT) ߁߉߈߃ ߟߊ߫. ߊ߬ ߕߊ߬ ߘߊ߫ ߊ߲ߕߐߊߣ ߛߋߖ߭ߊߙߋߏ߫ ߟߋ߬ ߓߟߏ߫ ߦߋ߲߬. ߒ߬ߓߊ߬ ߕߎ߬ߡߊ ߏ߬ ߟߋ ߟߊ߫ ߛߊ߫߸ ߊ߬ ߣߴߊߟߊߛߊ߲ߣ ߘߙߊ߬ߡߊ߲ߣ ߥߊߕߙߊ߫ ߞߊ߬ ߢߐ߲߯ߦߋ߫.
ߏ߬ ߞߍߣߍ߲ ߞߏߕߌ߯ ߝߟߐ ߘߌ߫ ߁߉߉߀ ߟߊ߫߸ ߊ߬ ߟߊߘߏ߲߬ ߘߴߏ߬ ߟߊ߫ ߛߓߍߘߊ ߟߊ߫. ߒ߬ߓߊ߬ ߞߵߊ߬ ߕߊ߬ ߥߊ߯ߕߌ ߏ߬ ߟߋ ߡߊ߬ ߛߊ߫߸ ߓߌ߬ߟߊ߬ߢߐ߲߰ߡߊ ߢߌ߬ߣߊ߬ߓߐ߬ߣߍ߲ ߘߏ߲߬ ߘߴߊ߬ ߣߌ߫ ߜߋ߲߫ ߞߞߐ߬ߖߌ߬ߘߊ ߓߌ߬ߟߊ߬ߡߊ ߞߊ߲ߓߍ߲ ߞߊ߲ߕߌ߮ ߕߍ߫. ߊ߬ ߕߘߍ߬ ߦߋ߫ ߞߊ߲ߕߌ߮ ߟߊ߬ߟߌ߰ߟߌ߬ߟߊ ߟߋ߬ ߘߌ߫ ߛߓߍߘߊ ߞߣߐߟߊ ߘߐ߫߸ ߊ߬ ߣߌ߫ ߡߍ߲ ߠߊߢߎ߲ߣߍ߲߫ ߦߋ߫ ߕߍ ߏ߬ ߘߐߛߌ߰ߟߌ ߟߎ߬ ߟߊ߫߸ ߣߌ߫ ߝߘߏ߬ߓߊ߬ ߥߊߟߌߘߊ ߟߎ߬ ߣߌ߫ ߝߘߏ߬ߓߊ߬ ߣߊ߲ߝߟߏߦߊߟߌ ߖߊ߬ߕߋ߬ߘߐ߬ߛߌ߮ ߟߎ߫ ߝߐߞߛߑߕߙߐ߫ ߥߊߦߌ߲߫ ߓߐ߫ ߦߙߐ ߕߘߍ߬ ߦߋ߫ ߡߍ߲ ߘߐ߫. ߥߕߊߙߊ߫ ߟߊ߫ ߞߎ߲߬ߠߊ߬ߛߌ߮ ߓߊ߲߫ ߕߎߡߊ ߟߊ߫ ߁߉߉߃ ߟߊ߫߸ ߊ߬ ߣߊ߬ ߘߊ߫ ߞߍ߫ (DCGT) ߘߌ߫ ߞߊ߬ ߓߍ߲߬ ߊ߬ ߟߊ߫ ߝߘߏ߬ߓߊ߬ ߗߋߕߌ߮ ߞߊ߲ߞߘߐߛߌ߯ߦߊ ߡߊ߬.
ߊ߬ ߛߐ߲߭ ߣߐ߬ߘߐߓߌ߬ߟߊ߫ (transplanté) ߘߊ߫ ߂߀߁߂ ߟߊ߫.
ߓߌ߲ߠߊߥߎߟߋ߲ ߁߀ ߡߊ߬ ߂߀߁߇ ߟߊ߫߸ ߊ߬ ߕߐ߯ߦߊ߫ ߘߊ߫ ߞߊ߲ߓߍ߲ ߞߊ߲ߕߌ߯ ߊߟߊߛߊߣ ߥߊߕߙߊ߫ ߓߟߏ߫ ߞߵߊ߬ ߞߍ߫ ߞߏߕߌ߯ ߝߟߐ ߘߌ߫.
ߊߟߊߛߊߣ ߥߊߕߙߊ߫ ߓߊ߲ ߞߐ ߘߴߊ߬ ߝߐ߫ ߟߊ߫ ߞߴߊ߬ ߕߍߣߊ߬ ߓߐ߫ ߟߊ߫ ߕߊ߬ߞߏ߬ ߛߓߊߣߊ߲ ߞߐ߫߸ ߏ߬ ߞߵߊ߬ ߞߙߍߞߙߍ߫ ߞߵߊ߬ ߞߍ߫ ߞߙߎߞߊ ߡߊ߬ߡߌ߬ߘߊ߬ߟߌ߬ߟߊ ߘߌ߫ ߂߀߂߀ ߕߙߊߓߊ ߟߊ߫. ߊ߬ ߞߵߊ߬ ߞߊߘߊ߲߫ ߥߊ߯ߕߌ ߏ߬ ߟߋ ߟߊ߫ ߞߊ߬ ߞߊ߲ߕߌ߯ ߥߕߊߙߊ߫ ߟߤߊߕߍߦߊ߫ ߟߏߙߊ߲ ߜߊ߬ߜߏ߬ ߞߐߛߊߦߌ߫ ߞߏ ߘߐ߫ ߖߡߊ߬ߣߊ ߞߣߐ߫ ߞߊ߲ߕߌ߯ ߛߎߥߊ߲ߘߟߌ ߢߍ߫߸ ߡߊ߲߬ߕߏ߲߬ߕߍ ߞߕߌߖߌ߲ ߕߎ߲߬ ߓߘߊ߫ ߓߊ߲߫ ߏ߬ ߓߌ߬ߟߊ߬ ߟߊ߫߸ ߞߏ߬ߣߌ߲߬ ߞߊ߲ߕߌ߮ ߞߵߊ߬ ߓߊ߲߬ ߏ߬ ߡߊ߬ ߝߊߦߌ߲߫.
߂߀߂߀ ߘߓߊ߬ߕߊ ߟߊ߫߸ ߞߎ߬ߟߌߓߊ߬ߟߌ ߟߊ߫ ߥߊ߫ ߘߊ߫ ߝߊ߬ߙߊ߲߬ߛߌ߫ ߘߊ߲ߘߊߟߌ ߝߛߍ߬ߝߛߍ߬ߟߌ߬ ߞߊ߲ ߡߊ߬߸ ߞߙߍߞߙߍߦߟߊ߫ (Coronarographie) ߞߊ߲ߡߊ߬߸ ߊ߬ ߣߌ߫ ߞߊ߬ (Stent) ߘߏ߫ ߝߙߊ߬. ߊ߬ ߘߐߓߛߏ߫ ߞߏ߫ ߝߌߟߊߣߊ߲ ߞߍ߫ ߘߊ߫ ߥߊ߬ߛߌ߬ߥߙߊ ߟߊ߫. ߤߊߡߍߘ ߓߜ߭ߊ߬ߦߞߐ߫ ߟߋ߬ ߞߵߊ߬ ߡߊߞߐ߬ߣߐ߲߫ ߊ߬ ߟߐ߬ߘߎ߮ ߘߐ߫. ߊ߬ ߞߐߓߊ߯ߦߊ߫ ߕߎߡߊ ߏ߬ ߖߊ߬ߕߋ߬ߘߐ߬ߛߌ߮ ߞߍ߫ ߘߊ߫ ߟߊ߬ߘߛߏ߬ߣߍ߲ ߠߋ߬ ߘߌ߫ ߞߏ߫ ߞߎ߲߬ߢߐ߰ ߛߊ߲ߘߐ߫߸ ߓߊ߬ߙߌ߬ ߊ߬ ߞߕߐߙߐ߲ߘߓߐ߫ ߞߊ߬ ߥߴߊ߬ ߛߵߊ߬ ߞߐߛߊߦߌ߫ ߕߎߡߊ ߟߊ߫ ߞߊ߬ߝߏ ߞߣߐ߫ ߞߊ߬ߙߌ߬ߝߐ ߂ ߡߊ߬. ߊ߬ ߛߊ߬ ߘߴߊ߬ ߘߏ߲߭ ߕߟߋ߬ ߥߐ߯ߙߐ ߡߊ߬ ߞߊ߬ߙߌ߬ߝߐ ߕߟߋ߬ ߈ ߠߊ߫ ߞߵߊ߬ߟߎ߫ ߕߏ߫ ߞߏߕߌ߯ ߜߙߊ ߞߊ߲߬. ߏ߬ ߞߍ߸ ߤߊߡߍߘ ߓߜ߭ߊ߬ߦߞߐ߫ ߞߵߊ߬ ߣߐ߬ߘߐߓߌ߬ߟߊ߫ ߦߊ߬ߣߴߊ߬ ߣߘߐ߬ߓߌߟߊ ߕߐ߯ߦߊ߫ ߕߍ߫. ߊ߬ ߞߊߓߙߎ߫ ߘߊ߫ ߞߙߐߞߐ߫ ߟߋ߫ ߞߊ߬ߙߌ߬ߝߐ ߁߇ ߟߊ߫ ߞߊ߲ߕߌ߯ ߥߕߊߙߊ߫ ߢߣߊߓߊ߯ߦߊ ߘߐ߫.
ߒߝߊ߬ ߞߊ߬ߓߊ߫
thumb|ߏ߬ߖߣߍ߬ ߡߙߊ ߔߊ߬ߔߘߊ ߟߋ߬ ߦߋ߫ ߣߌ߲߬ ߘߌ߫߸ ߊ߬ ߓߌ߬ߟߊ߬ߣߍ߲߫ ߦߋ߫ ߞߎߡߘߊ ߣߌ߲߬ ߠߊ߫ ߟߋ߬ ߓߊߏ߬ ߒߝߊ߬ ߞߊ߬ߓߊ߫ ߟߊ߫ ߞߎߓߋߘߊ ߕߘߍ߬ ߦߋ߫ [[ߏ߬ߖߣߍ߫ ߞߋߟߋ߲ ߣߌ߲߬ ߠߋ߬ ߘߌ߫]] ߒߝߊ߬ ߞߊ߬ߓߊ߫ ߕߎ߬ߙߋ ߦߋ߫ ߏ߬ߖߣߍ߫ ߡߊ߲߬ߛߊ ߘߏ߫ ߟߋ߬ ߘߌ߫ ߝߊ߯ߘߐߞߍ߫ ߁߉߲ ߞߣߐߟߊ ߘߐ߫߸ ߊ߬ ߛߐ߬ߘߐ߲߬ ߕߎ߬ߡߊ߬ ߞߋߟߋ߲ ߟߐ߲ߣߍ߲߫ ߕߍ߫ ߒ߬ ߓߟߏ߫ ߝߣߊ߫߸ ߓߴߊ߬ߟߋ߬ ߟߊ߫ ߞߏ ߟߐ߲ߣߍ߲߫ ߦߋ߫ ߡߊ߬ߘߌ߬ߣߊ߬ ߞߎߘߊ߫ ߛߌ߬ߛߋ ߟߎ߬ ߟߋ߬ ߛߘߊ߫ ߘߐ߫ ߞߊ߬ ߓߍ߲߬ ߊ߬ ߣߴߏ߬ ߟߎ߫ ߟߊ߫ ߕߍ߯ߜߟߍߦߊ ߣߴߊ߬ߟߎ߫ ߟߊ߫ ߞߍ߬ߟߍ ߣߴߊ߬ߟߎ߫ ߟߊ߫ ߓߍ߲߬ߘߐ ߟߎ߫ ߡߊ߬ ߊ߬ߟߋ߬ ߝߊ߯ߘߐߞߍ߫ ߂߀ ߞߋ߲ߟߋ߲ ߞߎ߲߬ߕߊ߮ ߞߘߐ߫. ߒߝߊ߬ ߞߊ߬ߓߊ߫ ߟߊ߫ ߛߊ߬ߦߊ ߕߎ߬ߡߊ ߣߴߊ߬ ߞߍߢߊ߫ ߟߎ߬ ߟߐ߲ߣߍ߲߫ ߕߍ߫ ߒ߬ ߓߟߏ߫ ߡߎߣߎ߲߬߸ ߏ߬ ߘߐ߫ ߒ߬ ߘߌ߫ ߣߊ߬ ߒ߬ ߟߐ߲ߕߊ ߛߓߍ߫ ߏ߬ ߘߐ߫.
ߞߙߎ߬ߞߘߐ߫ ߞߟߊߓߍ߲
ߏ߬ ߟߎ߬ ߥߊ߫ ߘߴߏ߬ ߢߊߝߐ߫ ߒߝߊ߬ ߞߊ߬ߓߊ߫ ߢߍ߫ ߏ߬ߖߣߍ߫߸ ߏ߬ ߞߵߊ߬ ߖߊ߬ߛߙߋ߬ߡߊ߬ߟߊ߫ ߛߌ߬ߛߋ ߢߍ߫ ߞߴߊ߬ ߦߋ߫ ߟߐ߯ߟߐ߫ ߘߏߣߌ߲ ߠߎ߬ ߟߊߛߊ߬ߦߌ߫ ߊ߬ߟߎ߫ ߕߌ߱ ߟߎ߫ ߡߊ߬߸ ߞߊ߬ ߞߊ߲߬ߞߊ߬ߘߌ߬ߡߊ߬ߟߊ ߞߴߊ߬ ߢߍ߫߸ ߡߏߙߌߥߎߟߋ߲߫ ߡߊ߫ ߛߐ߲߬. ߒߝߊ߬ ߞߊ߬ߓߊ߫ ߞߵߊ߬ ߟߊ߫ ߞߍ߬ߟߍ ߘߏ߲߬ ߊ߬ ߘߐ߯ߞߍ߫ ߓߟߏ߫ ߞߵߊ߬ߟߎ߫ ߟߥߊ߫ ߞߙߏ߬ߞߘߐ߫: ߡߏߙߌߥߎߟߋ߲߫ ߣߵߏ߬ ߡߍ߲߫ ߠߊ߸ ߊ߬ ߥߟߌ߬ ߘߊ߫ ߞߵߏ߬ ߞߎ߲߬ߓߍ߲߬ ߦߋ߲߬ ߛߊ߫ ߞߍ߬ߟߍ ߞߊߣߊ߬ ߞߴߊ߬ ߟߊ߫ ߞߎߓߋߘߊ ߟߊ߫ ߡߊ߬ߘߌ߬ߣߊ߬ ߞߎߘߊ߫.
ߊ߬ߟߎ߫ ߞߊ߬ ߞߍ߬ߟߍ ߛߏ߲ߛߙߏߡߴߊ߬ ߘߐ߫ ߛߏ߯ߓߙߋ߫߸ ߘߊ߬ߡߊ߲߬ߛߊ߫ ߛߋ߫ ߓߘߊ߫ ߞߍ߫ ߡߏߙߌߥߎߟߋ߲߫ ߠߊ߫ ߞߍ߬ߟߍ ߟߊ߫ ߞߵߊ߬ ߘߟߊߛߌ߰ ߖߛߊ ߘߏ߫ ߞߣߐ߫: ߡߏߙߌߥߎߟߋ߲߫ ߞߊ߬ ߕߟߋ߬ ߦߙߌߞߊ߫ ߞߍ߫ ߛߊ߲߬ߛߊ߲ ߞߣߐ߫ ߦߋ߲߬߸ ߥߊ߫ ߞߍ߫ ߘߴߊ߬ ߛߌ߬ߛߍ߬ߘߋ߬ߣߍ߲߫ ߡߌ߬ߘߊ߬ ߟߊ߫ ߗߐߞߎ߬ߡߐ߫; ߞߊ߬ ߓߍ߲߬ ߡߊ߲߬ߛߊ ߟߊ߫ ߖߊ߬ߡߊߙߌ ߡߊ߬߸ ߊ߬ߟߎ߫ ߕߎ߲߬ ߕߴߊ߬ ߝߊ߰ ߞߏ߫ ߘߐ߫ ߞߊ߬ ߓߍ߲߬ ߊ߬ߟߎ߬ ߟߊ߫ ߘߌ߯ߣߊ߫ ߞߋߟߋ߲ߢߐ߲߯ߦߊ ߡߊ߬߸ ߞߏ߬ߣߌ߲߬ ߞߊ߬ ߡߏߙߌߥߎߟߋ߲߫ ߢߍߛߌߟߊ߲ߢߍ ߡߊ߬߸ ߞߵߊ߬ ߝߊ߰ ߛߴߊ߬ ߞߊߣߵߊ߬ ߞߐߝߍߣߍ߲߫ ߊ߬ߟߎ߫ ߡߊ߬ ߟߏ߲ ߘߏ߫ ߦߏ߫ ߊ߬ ߞߊ߬ ߡߍ߲ ߛߎ߮ ߞߍ߫ ߜߊ߰ ߟߊ߫.
ߣߊߥߟߏ߫ ߞߟߊߓߍ߲
߁߈߃߂ ߟߊ߫߸ ߛߙߋ߫ ߓߙߎߟߊߦߌ ߞߵߊ߬ ߟߊ߫ ߞߍ߬ߟߍ ߟߊ߫ ߓߐ߫ ߞߊ߬ ߥߊ߫ ߟߏ߰ߛߏ߬ (logosso) ߞߟߍ߬ ߞߵߊ߬ߟߎ߫ ߟߊ߫ ߡߊ߲߬ߛߊ߫ ߟߏ߰ߛߏ߬ ߓߎߙߡߊ߫ ߕߍߕߊ߬ ߞߵߊ߬ ߛߊ߲ߞߎ߲߫ ߞߊ߬ ߦߋ߲߬ ߝߊ߬ߙߊ߫ ߊ߬ ߟߊ߫ ߖߡߊ߬ߣߊ ߞߊ߲߬.
ߏ߬ ߛߊ߲߬ߣߊ߬ߞߊ ߁߈߃߃ ߟߊ߫߸ ߊ߬ ߥߊ߫ ߘߊ߫ ߣߊߥߟߏߞߊ ߟߎ߫ ߞߊ߲ߡߊ߬߸ ߏ߬ ߟߎ߫ ߞߵߊ߬ ߟߊ߫ ߞߍ߬ߟߍ ߞߘߐߞߊ߬ ߞߊ߬ ߥߴߊ߬ߟߎ߫ ߞߎ߲߬ߞߊ߬ߙߌ߬ߝߊ߬ ߒߝߊ߬ ߞߊ߬ߓߊ߫ ߟߊ߫߸ ߏ߬ ߝߣߊ߫ ߞߵߊ߬ ߟߊ߫ ߞߍ߬ߟߍ ߟߊߓߐ߫ ߏ߬ ߟߎ߬ ߡߊߘߍ߬ߡߍ߲߬ ߞߊ߲ߡߊ߬߸ ߏ߬ ߟߎ߫ ߝߣߊ߫ ߞߵߏ߬ ߟߎ߫ ߖߊ߬ߕߋ߫ ߛߌ߬ߛߋ ߟߊ߫ ߞߟߍ߬ߘߋ߲ ߠߎ߬ ߘߌ߫ ߞߊ߬ ߡߎ ߟߊߥߌ߬ߟߌ߫ ߊ߬ߟߎ߫ ߟߊ߫߸ ߏ߬ ߟߎ߫ ߝߣߊ߫ ߞߵߏ߬ ߖߊ߬ߕߋ߬ ߜߛߏ ߦߟߍ߬ߣߍ߲ ߘߴߊ߬ߟߎ߫ ߢߍ߫߸ ߏ߬ ߟߋ ߟߊߓߊ߲߫ ߘߴߏ߬ ߟߎ߫ ߕߍ߫ ߢߌ߲߬ ߞߟߍ ߡߊ߬ ߛߊ߫.
ߓߙߎ߬ߟߊߦߌ߫ ߞߐߛߊߦߌ߫ ߕߎߡߊ ߥߊ߫ ߘߴߊ߬ߟߎ ߛߍ߰ߣߍ߲ ߕߘߍ߬ ߞߊ߬ ߞߍ߬ߟߍ ߜߊ߬ ߞߏߛߓߍ߫߸ ߒߝߊ߬ ߞߊ߬ߓߊ߫ ߟߊ߫ ߞߟߍ߬ߘߋ߲ ߠߎ߫ ߞߵߊ߬ߟߎ߫ ߞߐߟߊ߫߸ ߏ߬ ߞߍ ߛߌ߬ߛߋ ߞߵߊ߬ ߡߌ߬ߘߊ߬ ߞߊ߬ ߥߴߊ߬ ߘߴߊ߬ ߓߟߏ߫ ߡߊ߬ߘߌ߬ߣߊ߫ ߞߎߘߊ߫. ߊ߬ߟߎ߬ ߥߊ߫ ߘߊ߫ ߞߕߌ߫ ߊ߬ ߡߊ߫ ߞߵߊ߬ ߖߊ߲߬ߞߌ߲߫ ߓߌ߲߬ߓߊߏ ߛߊ߲ߘߐߕߊ ߟߊ߫ ߣߊߟߌ߬ߡߎ߲߫ ߝߊ߰ߟߌ ߘߌ߫߸ ߞߏ߫ ߞߵߊ߬ ߞߴߊ߬ߟߎ߫ ߝߊ߬ ߝߊ߰ߟߌ ߖߟߎ߬ ߛߙߊ ߘߌ߫߸ ߒߝߊ߬ ߞߊ߬ߓߊ߫ ߞߵߊ߬ ߝߐ߫ ߞߴߊ߬ ߘߌ߫ ߣߌߛߐ߲ߞߐ ߛߙߊ߬ ߊ߬ߟߎ߫ ߢߍ߫: ߏ߬ ߞߍ ߊ߬ ߟߎ߫ ߓߍ߲߬ ߘߴߊ߬ ߓߌ߬ߟߊ ߡߊ߬ ߛߙߊߕߌ ߏ߬ ߟߊ߫ ߁߈߃߃ ߏ߬ ߟߊ߫. ߏ߬ ߟߋ ߞߍ߫ ߘߴߊ߬ ߞߐߛߊߦߌ ߘߌ߫ ߏ߬ߖߣߍ߫ ߞߊ߬ ߥߴߊ߬ ߟߊ߫ ߡߊ߲߬ߛߊ߬ߦߊ ߘߊߓߊ߲߫.
ߥߙߏ߬ߘߎ߰ ߞߟߊߓߍ߲
߁߈߃߄ ߠߊ߫߸ ߛߙߋ߫ ߓߙߎߟߊߦߌ ߥߟߌ߬ ߘߴߊ߬ ߟߊ߫ ߞߍ߬ߟߍ ߘߌ߫ ߞߊ߬ ߥߊ߫ ߥߙߏ߬ߘߎ߰ ߘߟߊߛߌ߰ ߕߡߍߢߍ߫. ߦߋ߲߬ߞߊ ߟߎ߬ ߝߣߊ߫ ߞߊ߬ ߗߋ ߓߌ߬ߟߊ߬ ߒߝߊ߬ ߞߊ߬ߓߊ߫ ߡߊ߬ ߏ߬ߖߣߍ߫߸ ߞߴߊ߬ ߦߋ߫ ߣߵߊ߬ߟߎ߫ ߘߍ߬ߡߍ߲߬ ߛߙߋ ߘߋ߲ ߡߊ߬. ߏ߬ ߓߌ߬ߟߊ߬ߣߍ߲߫ ߦߋ߫ ߛߙߊߕߌ ߡߍ߲ ߠߊ߫߸ ߏ߬ ߡߊ߫ ߛߐ߲߬ ߏ߬ ߓߎ߬ߢߊ߬ ߞߏ ߡߊ߬ ߘߋ߬، ߝߏ߫ ߞߊ߬ ߥߟߌ߬ ߞߊ߬ ߥߴߊ߬ߟߎ߫ ߘߍ߬ߡߍ߲߬ ߞߊ߲ ߠߋ߬ ߡߊ߬ ߕߊߦߌ߫߸ ߞߏ߬ߣߵߊ߬ ߥߊߣߍ߲ ߦߙߐ ߡߌߣߌ߲ߣߍ߲ ߕߘߍ߬ ߟߊ߫߸ ߊ߬ ߞߊ߬ ߗߋ ߓߌ߬ߟߊ߫ ߛߙߋ-ߓߙߎߟߊߦߌ ߡߊ߬ ߞߏ߫: ߦߊ߬ߣߌ߫ ߒߠߋ ߣߴߌߟߋ ߦߴߊ߲ ߢߐ߲߮ ߞߟߍ߬ ߞߵߊ߲ ߝߊ߲߬ߞߊ ߘߐ߯ߦߊ߫ ߜߊ߲߯ߛߊ߲߫߸ ߊ߬ ߝߐ߫ ߊ߲ ߝߌ߬ߟߊ ߓߊ߯ ߖߡߊ߬ߣߊ ߣߌ߲߬ ߘߐߝߘߊ߫ ߊ߲ ߕߍ߫ ߏ߬ ߟߋ ߡߊ߲ߝߌ߬ߛߊ߫ ߏ߬ ߘߌ߫؟; ߏ߬ ߟߋ ߞߍ߫ ߘߊ߫ ߞߊ߬ߝߏ ߏ߬ ߕߟߊ ߘߴߊ߬ߟߎ߫ ߕߍ߫ ߞߵߊ߬ ߝߊ߲߬ߓߊ ߕߏ߫ ߛߌ߬ߛߋ ߟߎ߬ ߓߟߏ߫.
ߓߊ ߏ߬ ߞߵߊ߬ ߕߍ߬ߘߍ߫ ߟߋ߬ ߏ߬ߖߣߍ߫ ߡߊ߲߬ߛߊ ߝߣߊ߫ ߕߘߍ߬ ߓߘߴߊ߬ ߓߟߏߘߐߓߍ߲߬ ߞߏߛߓߍ߫߸ ߏ߬ ߞߍ ߊ߬ߟߎ ߞߛߌ߫ ߘߊ߫ ߖߋ߬ߟߌ߬ ߟߊ߬ߓߐ߲ ߡߊ߬߸ ߒ ߝߊ߬ ߞߊ߬ߓߊ߫ ߞߊ߬ ߥߙߏ߬ߘߎ߰ߞߊ ߟߎ߬ ߖߊ߲߬ߝߊ߫. ߒߝߊ߬ ߞߊ߬ߓߊ߫ ߞߏߝߐߣߍ߲߫ ߦߋ߫ ߞߊ߬ߝߊ ߘߐ߫ ߞߊ߬ ߘߊ߲߬ ߦߊ߲߬ ߠߋ߬߸ ߊ߲ ߝߣߊ߫ ߦߋ߫ ߘߊ߲߬ ߠߊ߫ ߦߋ߲߬ ߡߎߣߎ߲߬.
ߦߟߌߣߐ ߣߌ߫ ߦߌߟߡߊߛߙߋ
ߦߌߟߡߊ:ߘߐ߬ߝߐ ߦߌߟߡߊ:ߡߊ߲߬ߘߋ߲߫ ߡߊ߲ߛߊ ߘߏ߫ ߦߌߟߡߊ:ߊߝߙߌߞߌ߬ ߕߟߋ߬ߓߋ ߘߐ߬ߝߐ ߦߌߟߡߊ:ߏ߬ߖߣߍ߫ ߦߌߟߡߊ:ߞߙߎ߬ߞߘߐ߫ ߞߟߊߓߍ߲ ߦߌߟߡߊ:ߣߊߥߟߏ߫ ߞߟߊߓߍ߲
ߗ߭ߎߊ߲ߣ ߔߎߗ߭ߐߟ ߜ߭ߊߙߑߛߌߦߊ߫
Databox
ߗ߭ߏߊ߲ߣ ߔߎߗ߭ߐߟ ߜ߭ߊߙߑߛߌߦߊ߫ ߡߏߦߌ߫ ߘߊ߫ ߁߉߁߂ ߞߏ߲ߞߏߜߍ ߁߄ ߓߊߙߑߛߋߟߐ߲ߣ߸ ߊ߬ ߛߊ߬ ߘߊ߫ ߞߏ߲ߓߌߕߌ߮ ߕߟߋ߬ ߁߀/߁߉߈߈ ߞߊߙߊ߬ߞߊߛ߸ ߊ߬ ߕߘߍ߬ ߦߋ߫ ߊߛߌߔߊ߲߫ ߗߋߘߊ߫ ߓߊߟߌߣߍ߲ (ߞߐ߬ߝߌ߬ߟߊ߬ߕߍ߬ ߞߊߣߊ߲) ߠߋ߬ ߘߌ߫ ߡߍ߲ ߓߊ߯ߙߊ߫ ߘߊ߫ ߓߙߌߕߊ߲ߓߊ߫ ߦߋ߫߸ ߊ߬ ߦߋ߫ ߖߊ߬ߕߋ߬ ߟߊ߫ ߞߴߊ߬ ߟߋ ߟߋ߬ ߦߋ߫ ߗߋߘߊ߫ ߓߊߟߌߣߍ߲ ߓߍ߯ ߘߐ߫ ߓߟߋ߬ߓߟߋ ߘߌ߫ ߖߊ߯ߓߊ߫ ߞߟߍ߫ ߝߌߟߊߣߊ߲ ߕߎ߬ߡߊ ߟߊ߫.